എത്ര കടുത്ത മലബന്ധവും ആയിക്കോട്ടെ... ഈയൊരു ടിപ്സ് ട്രൈ ചെയ്തു നോക്കൂ... വെറും5സെക്കൻഡ് കൊണ്ട് അതെല്ലാം മാറി കിട്ടും...\nഎത്ര കടുത്ത മലബന്ധവും ആയിക്കോട്ടെ… ഈയൊരു ടിപ്സ് ട്രൈ ചെയ്തു നോക്കൂ… വെറും5സെക്കൻഡ് കൊണ്ട് അതെല്ലാം മാറി കിട്ടും…\nമിക്ക ആളുകൾക്കും ഉള്ള ഒരു പ്രശ്നമാണ് മലബന്ധം. അത് ഭയങ്കര ബുദ്ധിമുട്ട് ഉണ്ടാക്കുന്ന ഒരു പ്രശ്നമാണ്. സമയത്തിന് കക്കൂസിൽ പോകാതെ ഇരുന്നാൽ നമുക്ക് ഒരുപാട് ആരോഗ്യപരമായ പ്രശ്നങ്ങൾ ഉണ്ടാകും. അപ്പോൾ ഇനി നിങ്ങൾ ഒരു പ്രശ്നം കാരണം ബുദ്ധിമുട്ട് അനുഭവിക്കേണ്ടതായി വരില്ല. ഈയൊരു പ്രശ്നത്തിന് പരിഹാരം ആയിട്ടുള്ള ഒരു ഈസി ടിപ്സ് ആണെന്ന് പറയാൻ പോകുന്നത്…\nഇത് തീർച്ചയായും നിങ്ങൾ ഒന്ന് ചെയ്തു നോക്കുക. ഉറപ്പായിട്ടും നിങ്ങൾക്ക് നല്ലൊരു റിസൾട്ട് ആയിരിക്കും ലഭിക്കുക. അപ്പോൾ ഇത് തയ്യാറാക്കാനായി ആദ്യം നമുക്ക് ഒരു പാത്രം എടുക്കുക. അതിലേക്ക് ഒരു ടീ സ്പൂൺ തൈര് ഇട്ടു കൊടുക്കുക. ഇതിലേക്ക് ഒരു അല്പം കുരുമുളക് പൊടിച്ചത് ചേർത്ത് കൊടുക്കുക. കുരുമുളക് അളവ് എഴുതുക കാരണം ഒരുപാട് ആയാൽ നിങ്ങൾ കഴിക്കില്ല. അതിനുശേഷം അതിലേക്ക് കുറച്ചു നാരങ്ങാനീര് കൂടി ചേർത്ത് കൊടുക്കുക.\nഎന്നിട്ട് ഇത് നന്നായിരുന്നു മിക്സ് ചെയ്തു എടുക്കുക. എന്നിട്ട് ഇത് എല്ലാ ദിവസവും രാവിലെ വെറും വയറ്റില് ഒരു സ്പൂണോ രണ്ടു സ്പൂൺ വീതം കഴിക്കുക. വേറൊന്നും കഴിക്കരുത് വെറുംവയറ്റിൽ തന്നെ കഴിക്കണം അല്ലെങ്കിൽ നമ്മൾ പ്രതീക്ഷിച്ചപോലെ റിസൾട്ട് ലഭിക്കുകയില്ല. അപ്പോൾ ഒരു സൈഡ് എഫക്ട് ഇല്ലാത്ത നല്ലൊരു മരുന്നാണിത്. ഇപ്പോൾ തീർച്ചയായിട്ടും മലബന്ധം മൂലം ബുദ്ധിമുട്ടനുഭവിക്കുന്ന ഒക്കെ ഈ ഒരു രീതി ചെയ്തു നോക്കുക. തീർച്ചയായും നിങ്ങൾക്ക് നല്ലൊരു റിസൾട്ട് തന്നെ ആയിരിക്കും ലഭിക്കുക.


എമിറേറ്റ്‌സിലെ അരങ്ങേറ്റം ഗംഭീരമാക്കി സെബയോസ്, ആഴ്സണലിന് ജയം | Fanport | Premier League News Malayalam\nHome Football Premier League എമിറേറ്റ്‌സിലെ അരങ്ങേറ്റം ഗംഭീരമാക്കി സെബയോസ്, ആഴ്സണലിന് ജയം\nഎമിറേറ്റ്‌സിലെ അരങ്ങേറ്റം ഗംഭീരമാക്കി സെബയോസ്, ആഴ്സണലിന് ജയം\nAugust 17, 2019 - 6:53 PM\nഡാനി സെബയോസ് മധ്യനിരയിൽ നിറഞ്ഞാടിയപ്പോൾ ആഴ്സണലിന് സീസണിലെ ആദ്യ ഹോം ജയം. ബേൺലിയെ 2-1 നാണ് ഗണ്ണേഴ്‌സ് മറികടന്നത്. ആഴ്സണൽ നേടിയ2ഗോളുകൾക്കും വഴി ഒരുക്കിയത് സെബയോസ് ആയിരുന്നു. ലകസേറ്റ്, ഒബാമയാങ് എന്നിവരാണ് അവരുടെ ഗോളുകൾ നേടിയത്.\nആഴ്സണൽ ആദ്യ ഇലവനിൽ സെബയോസും ഡേവിഡ് ലൂയിസും അരങ്ങേറി. മത്സരത്തിൽ തുടക്കത്തിൽ നേടിയ മുൻതൂക്കം ആഴ്സണലിന് പക്ഷെ ആദ്യ ഗോൾ നേഷ്യ ശേഷം നില നിർത്താനായില്ല. 13 ആം മിനുട്ടിൽ സെബയോസിനെ മികച്ച ബോളിൽ നിന്ന് ലകസേറ്റ് ആണ് ആഴ്സണലിന് ലീഡ് സമ്മാനിച്ചത്. പക്ഷെ പിന്നീട് ബേൺലി ആക്രമണ നിര ഉണർന്നതോടെ ആഴ്സണൽ പ്രതിരോധത്തിന് കനത്ത ജോലിയായി. തുടർച്ചയായി ആഴ്സണൽ ഗോൾ വല ആക്രമിച്ച അവർക്ക് 43 ആം മിനുട്ടിൽ അതിനുള്ള ഫലം ലഭിച്ചു. ആഷ്‌ലി ബാൺസ് നേടിയ ഗോളിൽ അവർ ആദ്യ പകുതിയിലെ സ്കോർ 1-1 ആക്കി.\nരണ്ടാം പകുതിയിൽ ആഴ്സണൽ മത്സരത്തിന്റെ നിയന്ത്രണം തിരിച്ചു പിടിച്ചു. 64 ആം മിനുട്ടിൽ സെബയോസ് വീണ്ടും ആഴ്സണൽ ഗോളിന് വഴി ഒരുക്കി. മധ്യനിരയിൽ താരം തട്ടിയെടുത്ത പന്തിൽ നിന്ന് ഒബാമയാങ് ആണ് ഗോൾ നേടിയത്. പിന്നീടും ആഴ്സണൽ മികച്ച അവസരങ്ങൾ സൃഷ്ടിച്ചെങ്കിലും ബേൺലി ഗോളി പോപ്പിന്റെ മികച്ച സേവുകൾ അവർക്ക് തടസമായി.\nPrevious articleവിജയത്തിലേക്ക് അടുത്ത് ശ്രീലങ്ക, മികച്ച അടിത്തറ പാകി ഓപ്പണര്‍മാര്\nNext articleമലയാളി അത്ലറ്റ് മുഹമ്മദ് അനസിന് അർജുന അവാർഡ് ശുപാർശ


ബി ജി എന്' ന്റെ ലോകം: February 2015\nഎന് ഹൃദയത്തില് പടരുന്നുവോ ?\nപ്രിയമാണ് പ്രണയത്തിന് മധു പകരും\nശലഭങ്ങള് പുഷ്പത്തിന് കാതില്\nമന്ത്രിക്കും സംഗീതം പോല് ഹൃദ്യം .\nഅകലങ്ങളില് നിന്നും, നിറയും\nകണ്ണുകള് കാണാതെ പരസ്പരം\nപറയാതെ അറിയാതെ വിങ്ങും\nഹൃദയങ്ങള് കൈമാറും സ്നേഹമാണത് .\nഒരു വെറും വാക്കിനാല് നിറയ്ക്കും\nഇരു ഹൃദയങ്ങള് അന്യോന്യം\nരതിയുടെ പരാഗം പടരാതെ\nവിശുദ്ധിതന് വെണ്മ പൂശും മുദ്രകള്.\nകടമ പോല് കടപ്പാട് പോല്\nചില നേരങ്ങളില് നേരമ്പോക്ക് പോല്\nനിറയും പുച്ഛം പോല് പകരുമെങ്കിലും\nദാതാവിന് ഹൃദയം സ്വീകരിക്കുക\nവേനലില് മഴ പോല്\nവേഴാംബലിന് മനം പോല് !\nPosted by Biju G Nath at 9:50 AM\nമൗനം കൊണ്ട് ഉടച്ചു കളയാന് മാത്രം\nദിനരാത്രങ്ങള് പണിയും ശില്പങ്ങളെ,\nനിങ്ങള് തന് തനുവില് പതിയുമോരോ\nഅധരമുദ്രകളും എന്റെ പ്രണയമാണ് ..!\nഇരുട്ട് കൊണ്ട് അടച്ചു വയ്ക്കുമോരോ\nമനസ്സിന്നുള്ളറകളിലും കടന്നു ഞാന്\nഎനിക്ക് വേണ്ടി തുടിക്കുന്നൊരാത്മാവിന്\nസമുദ്രങ്ങളെത്ര മായ്ക്കാന് ശ്രമിച്ചാലും\nഅഗ്നിയെത്ര തന്നെ തുടച്ചു നീക്കിയാലും\nആകാശമേ നിന്റെ കീഴില് ഞാനെന്നും\nമരണമില്ലാതെ നെഞ്ചു വിരിച്ചു നിന്നീടും .\nഞാന് വായിച്ചു തുടങ്ങിയോരീ പുസ്തക\nമെന്നില് പടര്‍ന്ന് കയറും വരെയും\nവാരി നെഞ്ചോട് ചേര്‍ക്കും വരെയും\nമരണമില്ലാതെ നെഞ്ചു വിരിച്ചു നിന്നീടും.\nനമുക്കിടയില് ഒരു ലോകമുണ്ട്\nനമ്മളായി കഴിയാനൊരു ലോകം\nഎന്റെതും നിന്റെതെന്നും വീതിക്കുന്നൊരിടം .\nനിലാവും നിഴലും പോലെ\nനമ്മള് നഗ്നരാണ് എന്നോര്‍മ്മ വരുന്നു .\nഎങ്കിലും നമ്മള് ചൂളുന്നില്ല\nനിന്റെ നഗ്നതയുടെ ഉഷ്ണത്താഴ് വരകള്\nഎന്നെ ഒരിക്കലും അലോസരപ്പെടുത്തുന്നില്ല\nഎന്നിലെ നഗ്നത നീ കാണുന്നുപോലുമില്ല .\nനമ്മില് നിന്നും നമ്മെ വലിച്ചെടുത്തത് ?\nശരീരങ്ങള് നമ്മെ ഇടയില് കുത്തി നോവിക്കുകയും\nഇരുളിന്റെ മാളങ്ങള് തേടി\nഅലയാന് തുടങ്ങുകയും ചെയ്തത്\nഏതു തെരുവിന്റെ നടുവില് നിന്നാകും ?\nനാം നമ്മുടെ ലോകത്തില് നിന്നകലുന്നു .\nനമുക്കീ വന്യമായ കാലം മറക്കണം .\nതിരികെ പോകണമാ താഴ് വരയില് .\nനമ്മെ പകുത്തു കൊടുക്കുന്ന\nനമുക്കിടയിലെ ആ ലോകത്തിലേക്ക് .\nPosted by Biju G Nath at 11:57 PM\nനിരാശ തന് മൂടുപടം വലിച്ചിട്ടു\nതാരകങ്ങളെന്നില് പടരുന്നഗ്നിയായ് .\n-------------------------ബി ജി എന് വര്‍ക്കല\nപഴയമുറ്റം കണ്ടു കരയാന് മറന്നൊരു\nകാറ്റിനെ നിങ്ങള് കണ്ടിരിക്കാം\nചിലന്തി വലകള് കൂട് കൂട്ടും\nവാതില് പാളികള് നീക്കി നോക്കില്\nനിങ്ങളെ കടന്നു പറന്നു പോകും\nകടവാതിലുകള് ഭയപ്പെടുത്തിയേക്കാം .\nചിതറി വീണ ചില്ല് പാത്രങ്ങളില്\nചോരപൊടിയും ന്യൂനമെന്നോര്‍ക്കുക .\nഅടുക്കളമുറിയുടെ ഇരുളില് നിന്നും\nപാറ്റ പഴുതാര പല്ലികള് നിങ്ങളെ\nകണ്ണെടുക്കാതെ നോക്കുകില് ഓര്‍ക്കുക\nഅവയ്ക്ക് വിശക്കുന്നുണ്ടാകാം .\nകിടപ്പു മുറിയിലെ ഇരുണ്ട വെളിച്ചത്തില്\nവിളിച്ചുണര്‍ത്തും മുന്‍പ് നോക്കുക\nചുവരിലെ തെളിച്ചമില്ലാത്ത കണ്ണാടിയില് എന്നെ .\nതിളച്ച വെള്ളത്തില് കൈ തൊടും പോല്\nനടുങ്ങി മാറുമ്പോള് ഓര്‍ക്കുക\nനീയല്ലത് , വെറും സ്വപ്നത്തില്\nകാണാന് മറന്നൊരു ചിത്രം മാത്രമത് .\nPosted by Biju G Nath at 1:26 PM\nപിറന്ന മണ്ണില് നിന്നും മടങ്ങണം\nജീവന്റെ തിരി കെടുത്തിയകലണം\nഒടുവിലൊരു തിരിച്ചു വരവെന്ന\nചിന്തകള് ഉയിരിടാതിരിക്കണം .\nഅണഞ്ഞു പോകും തിരിതന് പുകയാല്\nനിറയും കണ്ണുകള് മറയ്ക്കണം\nവൃഥാ ചിരിക്കണം പിന്തുടരം\nമിഴികളെ നോക്കി വീശണം കരങ്ങള് .\nവിടര്‍ത്തി വച്ച കരങ്ങള് വീശി\nതലയുയര്‍ത്തി അകലണം .\nവസ്ത്രങ്ങള് , ഗര്‍വ്വുകള്\nകടങ്ങള് തന് ഭാണ്ഡങ്ങള്\nനെഞ്ചിലെ സ്നേഹമെന്ന ഭാരവും .\nഞാനിനി തിരികെ വരുമെന്നു.\nഅഴിച്ചു വച്ച പാദുകങ്ങള്\nനിലവിളികള് തന് പാശങ്ങള്\nഒന്നും തിരികെ നടത്തുവാന് കഴിയാത്ത\nതടഞ്ഞു നിര്‍ത്തുവാന് കഴിയാത്ത\nഇരുട്ടിലേക്ക് യാത്ര പോകണമെനിക്കിനി.\nനക്ഷത്രങ്ങള് കണ്ണ് ചിമ്മും\nഇരുണ്ട നിലാവിന്റെ ഓര്‍മ്മകളില്\nഒരു ഏകാന്ത നക്ഷത്രം പോല്\nനിന്റെ മിഴികളെന്നെ വേട്ടയാടുന്നുവല്ലോ\nവിടരും താമരയിതളുകള് പോല്\nപൊഴിയും മഞ്ഞു കണങ്ങള് പോല്\nവാനിലെ മഴവില് ചിത്രം പോല്\nനിന് ഓര്‍മ്മകള് നിറയുന്നെന്നില്\nരാവുകള് പകലുകള് മായുന്നു\nമമ മാനസം പുകയും കനലാകുന്നു\nഓരോ ദിനവും നല്‍കും ചിന്തകള്\nനെടുവീര്‍പ്പിന് ചിത കത്തുന്നത് പോല്\nജീവന്റെ , മൂകതയില് അലിഞ്ഞു .\nകാഴ്ചകളുടെ സൗകുമാര്യം വിട്ടു,\nഒരിക്കലും വിടരാതെ പോകുന്ന\nപ്രണയത്തിന്റെ പൂവ് തേടണം .\nനെഞ്ച് പൊട്ടുന്ന നിലവിളികള്,\nകണ്ണ് നിറയ്ക്കുന്ന ഓര്‍മ്മകള്,\nവിട്ടു പോകാത്ത പുഞ്ചിരികള്,\nഇനിയും വൈകുന്ന രാത്രിവണ്ടിത-\nന്നൊറ്റക്കണ് വെളിച്ചം തിരഞ്ഞു,\nഏകാന്തതയുടെ കൂടില് ഞാനും\nഇന്നീ നിശയില് തനിച്ചിരിക്കുന്നു .\nകോടക്കാറ്റിന് വരവിനെ .\nദയയുടെ കണികയ്ക്കായ് .\nനിതാന്ത സുക്ഷുപ്തിയില് !\nPosted by Biju G Nath at 12:59 PM\nവിട പറഞ്ഞകന്നിരുന്നില്ല നാം\nപിന്നെന്തുകൊണ്ടിണക്കിളി വരുന്നതില്ല .\nമിഴികളില് ശോകം വിരിഞ്ഞതില്ല\nമഴമുകില് മാനത്തു വന്നതില്ല\nതിരമാല കരയെ വിഴുങ്ങിയില്ല\nകാടെരിച്ചൊരു തീ പടര്‍ന്നുമില്ല\nഭൂമിതന് മാറു പിളര്‍ന്നുമില്ല\nകൂട് കൂട്ടാന് കൊതിക്കുമവനോട്\nഒരു പുഴയിലെയൊരേ ജലത്തില്\nഇരുവട്ടം മുങ്ങിവരാന് മരം പറയുന്നു\nജീര്‍ണ്ണസ്വപ്നങ്ങളെ നെഞ്ചിനുള്ളില് .\nഒരു നുള്ള് കുങ്കുമത്തില്\nകാണാക്കയങ്ങള് തന്നാഴങ്ങള് .\nകാലം മുന്നില്, പേര്\nഇരുട്ടിന്റെ ഗന്ധം നിഴലിക്കുന്നു .\nമുല്ലമൊട്ടിന്റെ സൗരഭ്യം നിറയില്ല .\nനിര്‍ജ്ജീവ വെളിച്ചം പോലെ\nകണ്ണുനീരിന് പുഴകള് മരിയ്ക്കുന്നു .\nനിശബ്ദ രാഗങ്ങള് രാവ് ചൊല്ലിയാര്‍ക്കുന്നു.\nമഞ്ഞിന്റെ പുകപടലം പോല്....\nഒരു ചെറു മഴയായി\nഅരികില് നിന് പ്രിയനോട്\nമണി തത്തെ, നീയെന് മനം നിറയ്ക്കുന്നു .\nഈറന് മുടിയിഴകള് നീ\nമാറിലലച്ചവ വീണു തണുക്കുമ്പോള്\nപടരുന്നോ കവിളിണയില് .\nസിന്ദൂര വര്‍ണ്ണത്താല് കവിള് തുടുത്തീടുന്നോ !\nമണ്ണില് പതിയ്ക്കും പോല്\nപ്രിയനവന് തന്നുടെ മാറില് നീയലിയുമ്പോള്\nഒരു മന്ദമാരുതന് വഴിമാറി പോകുന്നോ.\nനാണത്താല് മുഖം താഴ്ത്തും\nനാഗങ്ങള് തന് ശീല്ക്കാരരവത്താല്\nശ്വാസമടക്കി പതുങ്ങി പരുങ്ങുന്നു .\nരാക്കിളി മൃദുവായ് പാടിത്തുടങ്ങുന്നു\nതൂവെളിച്ചത്തില് മഞ്ഞു തുള്ളികള് തിളങ്ങുന്നു .\nചുഴിയില് താഴ്ന്നങ്ങു പോകവേ\nമാരുതന് മെല്ലെ ചോരനെ\nപോലെയാ സ്വേദബിന്ദുക്കള് മുത്തിയകലുന്നു .\nPosted by Biju G Nath at 7:01 PM\nസ്വര്‍ഗ്ഗവും നരകവും നീ മാത്രമാകുമ്പോള്.\nചിത്രിണീ നീ എന്നെ പുല്‍കുമോ\nമറ്റൊരു സ്വപ്നമായി ജീവന്റെ തീമഴയില് .\nഈ നീല വിഹായസ്സില് നാമിരുവര്\nവരിക പ്രിയതമാം പുഞ്ചിരിയാല്\nകാമനകളില് പരിലസിക്കുവാനാവോളം .\nവിശ്വമാകയും വെറുമൊരു ചിപ്പിയില്\nനിന് കാല്‍ക്കല് വച്ച് ഞാന് നില്‍ക്കുമ്പോള്,\nവിശ്രുതേ നിന് മണി വിരലുകളാല്\nഎന്റെ നിറുകയില് ചിത്രം വരച്ചീടുക.\nസൗഗന്ധികം നിന്റെ മുടിയില് ചൂടി\nസുഗന്ധീ നിന്നെ രാജ്ഞിയാക്കീടാം.\nഎകിടുക നീയെന്നധരദാഹത്തിനു -\nമുന്തിരിക്കുലകള് തന് പിയൂഷവും,\nപൗര്‍ണ്ണമീ രാവുകളുമെനിക്കായ് കനവുകളില്..\nചുറ്റും തീക്കനല് പൊള്ളിക്കും\nശൈത്യത്തിന്റെ താഴ് വരകളിലാണ്\nനിന്റെ നിലാവ് പെയ്തൊഴിയുന്നത് .\nനരച്ചുപോയ കണ്ണുകളില് നിന്നും\nരക്തം കലര്‍ന്ന കണ്ണുനീരുകള്.\nപനിച്ചു തുള്ളുന്ന വിപ്ലവത്തീയില്\nമുലപ്പാല് തളിച്ച് നീ കരയുന്നു\nചങ്ക് പിളര്‍ന്നു ചോര ചീറ്റുന്ന\nകരിങ്കല്ലിന് മനസ്സുകളെ നോക്കി\nവിപ്ലവം ജയിക്കട്ടെ .....\nനിനക്ക് കൂട് കൂട്ടാന്\nനിനക്ക് ജന്മം കടം തന്നവന് .\nഉറയുന്ന ശൈത്യവും കൊണ്ട്\nമറയ്ക്കാന് പഠിച്ചവന് .\nഊടും പാവും നെയ്യും\nതുഷാരബിന്ദുക്കളില് നിറയും മഴവില്ല്,\nസ്വര്‍ണ്ണ വെളിച്ചം ,\nനനുത്ത തണുപ്പിന് കാറ്റ് ...\nഎനിക്ക് നഷ്ടങ്ങളേറെയല്ലോ .\nപവിഴമല്ലികള് പൂവിട്ടു നില്‍ക്കും\nവെളുത്ത കൊറ്റികള് തുമ്പപ്പൂവാകും\nഎനിക്കായ് കരുതിവയ്ക്കുക നീ .\nഋതുക്കള് നമുക്കായ് തീര്‍ക്കും\nവെറുമൊരു കുഞ്ഞായി ഞാനുണ്ടാകും


പാലിന് അന്യസംസ്ഥാനങ്ങളില് പോകേണ്ട അവസ്ഥ ഒഴിവാക്കും: മന്ത്രി :: Janmabhumi Daily\nപാലിന് അന്യസംസ്ഥാനങ്ങളില് പോകേണ്ട അവസ്ഥ ഒഴിവാക്കും: മന്ത്രി\nFriday 19 September 2014 8:41 pm IST\nആലപ്പുഴ: സംസ്ഥാനത്ത് പാല് ഉത്പാദനം ഗണ്യമായി വര്‍ദ്ധിപ്പിക്കാന് സാധിച്ചിട്ടുണ്ടെന്നും പന്ത്രണ്ടാം പദ്ധതി പൂര്‍ത്തിയാകുന്നതോടെ നമുക്കാവശ്യമായ പാല് വാങ്ങാന് അന്യസംസ്ഥാനങ്ങളില് പോകേണ്ട സാഹചര്യം ഒഴിവാക്കുകയാണു സര്‍ക്കാരിന്റെ ലക്ഷ്യമെന്നും മന്ത്രി കെ.സി. ജോസഫ് പറഞ്ഞു. പട്ടണക്കാട് മില്‍മ കാലിത്തീറ്റ ഫാക്ടറിയില് പുതുതായി സ്ഥാപിച്ച ആധുനിക പെല്ലറ്റ് മില്ലിന്റെയും മൊളാസസ് ടാങ്കിന്റെയും പ്രവര്‍ത്തനോദ്ഘാടനം നിര്‍വ്വഹിക്കുകയായിരുന്നു മന്ത്രി. 2010-2011ല് പ്രതിദിനം ഏഴും എട്ടും ലക്ഷം ലിറ്റര് പാലാണ് അന്യസംസ്ഥാനങ്ങളില് നിന്നു മില്‍മ വാങ്ങി വിതരണം ചെയ്തിരുന്നത്. ഇപ്പോള് പാല് വാങ്ങുന്നത് ഒന്നര- രണ്ടു ലക്ഷമായി കുറയ്ക്കാന് കഴിഞ്ഞുവെന്നും മന്ത്രി ചൂണ്ടിക്കാട്ടി. പാല് വില വര്‍ദ്ധിച്ചതോടെ കര്‍ഷകനു കൃഷിയില് താത്പര്യം കൂടി. ഇത് പാലുത്പാദനത്തില് പ്രതിഫലിച്ചിട്ടുണ്ട്. മലബാര് മേഖലയില് ഇന്ന് ആവശ്യമായതില് കൂടുതല് പാല് ഉത്പാദിപ്പിക്കുന്നുണ്ട്. പാലിന്റെ വില വര്‍ദ്ധിപ്പിക്കുമ്പോള് കാലിത്തീറ്റയുടെ വിലയും കൂടുകയാണെന്ന ക്ഷീരകര്‍ഷകരുടെ പരാതി പരിഹരിക്കാന് നടപടി സ്വീകരിക്കും. ഇപ്പോള് സംസ്ഥാനത്ത് ആവശ്യമായ കാലിത്തീറ്റയുടെ 40 ശതമാനം മാത്രമാണ് പൊതുമേഖലയില് ഉത്പാദിപ്പിക്കുന്നത്. നവീകരിച്ച ക്വാളിറ്റി കണ്‍ട്രോള് ലാബ് കെ.സി. വേണുഗോപാല് എംപി ഉദ്ഘാടനം ചെയ്തു. മില്‍മ പുതുതായി വിപണിയില് എത്തിക്കുന്ന കാലിത്തീറ്റ സപ്ലിമെന്റായ ബൈ പാസ് ഫാറ്റ് ക്ഷീരസമൃദ്ധിയുടെ വിപണനോദ്ഘാടനം എ.എം. ആരിഫ് എംഎല്‍എ നിര്‍വ്വഹിച്ചു. മില്‍മ ചെയര്‍മാന് പി.ടി. ഗോപാലക്കുറുപ്പ് അദ്ധ്യക്ഷത വഹിച്ചു.\nഅര്‍ഹതയില്ലാത്ത ബിപിഎല് റേഷന്‍കാര്‍ഡുകള് ഒഴിവാക്കും: മന്ത്രി ജേക്കബ്\nഭൂമിക്ക് പട്ടയം ലഭിക്കാത്ത അവസ്ഥ വേദനാജനകമെന്ന് മന്ത്രി\nചങ്ങരംകുളം ദുരന്തം: പോസ്റ്റ്‌മോര്‍ട്ടം ഒഴിവാക്കും\nമനസ്സിനെ സ്ഥൈര്യപ്പെടുത്തുന്ന മനോന്മനീ അവസ്ഥ\nജില്ലയിലെ വനവാസികളുടെ അവസ്ഥ അതീവഗുരുതരം\nസ്റ്റോപ്പും ബസുകാര് നിശ്ചയിക്കുന്ന അവസ്ഥ\nവൈദ്യുതി നിയന്ത്രണം 15ന് മുമ്പ് ഒഴിവാക്കും


അമേഠി പോയ രാഹുൽ ഗാന്ധിക്ക് വീടും പോകും? ബംഗ്ലാവ് ഒഴിഞ്ഞ് കിടക്കുന്ന വീടുകളുടെ പട്ടികയിൽ! | Rahul Gandghi's bungalow No 12, Tughlaq lane listed as Vacant - Malayalam Oneindia\nUpdated: Tue, Jun 11, 2019, 17:25 [IST]\nരാഹുലിന് വയനാട്ടിൽ വീട് വെക്കേണ്ടി വരുമോ ?\nദില്ലി: രണ്ട് മണ്ഡലങ്ങളിൽ മത്സരിച്ചില്ലായിരുന്നുവെങ്കില് കോണ്‍ഗ്രസ് അധ്യക്ഷന് പോലും പാര്‍ലമെന്റിന്റെ പടി കടക്കാതെ പോകുമായിരുന്ന തിരഞ്ഞെടുപ്പായിരുന്നു ഇത്തവണ കോണ്‍ഗ്രസിന്. കോണ്‍ഗ്രസിന്റെ പരമ്പരാഗത മണ്ഡലമായ അമേഠി രാഹുല് ഗാന്ധിക്ക് നഷ്ടപ്പെട്ടു. വയനാട് കൂടി മത്സരിച്ചത് കൊണ്ട് മാത്രം രാഹുല് ഗാന്ധി എംപിയായി തുടരുകയാണ്.\nഅതിനിടെ എംപിയായ രാഹുല് ഗാന്ധിയുടെ ഔദ്യോഗിക വസതിയുടെ കാര്യം അവതാളത്തിലായിരിക്കുകയാണ്. കേന്ദ്ര സര്‍ക്കാര് പുറത്ത് വിട്ട ഒഴിഞ്ഞ് കിടക്കുന്ന സര്‍ക്കാര് ബംഗ്ലാവുകളുടെ പട്ടികയില് രാഹുല് ഗാന്ധിയുടെ വീടുമുണ്ട് എന്നാണ് റിപ്പോര്‍ട്ടുകള്.\nവയനാട് രാഹുലിനെ കാത്തു\nസാധാരണയായി എംപിമാര് മത്സരിച്ച് തോല്‍ക്കുമ്പോള് ഒഴിവ് വരുന്ന ബംഗ്ലാവുകളാണ് സര്‍ക്കാര് ഒഴിഞ്ഞ് കിടക്കുന്നവയായി പട്ടികപ്പെടുത്തുക പതിവ്. തന്റെ സിറ്റിംഗ് സീറ്റായ അമേഠിയില് ബിജെപിയുടെ സ്മൃതി ഇറാനിയോട് അരലക്ഷത്തിന് മേലെ വോട്ടിന്റെ ഭൂരിപക്ഷത്തിനാണ് രാഹുല് ഗാന്ധി തോറ്റത്. എന്നാല് വയനാട്ടില് നിന്ന് നാല് ലക്ഷത്തിന് മുകളില് ഭൂരിപക്ഷം നേടി ജയിച്ച രാഹുല് എംപി സ്ഥാനം നിലനിര്‍ത്തി.\n2004 മുതൽ ഈ വീട്ടിൽ\n2004ല് ആദ്യമായി അമേഠിയില് നിന്നും ലോക്‌സഭയിലേക്ക് തിരഞ്ഞെടുക്കപ്പെട്ടത് മുതല് രാഹുല് ഗാന്ധി താമസിക്കുന്നത് ദില്ലിയിലെ തുഗ്ലക് ലൈനിലെ പന്ത്രണ്ടാം നമ്പര് വീട്ടിലാണ്. കോണ്‍ഗ്രസ് അധ്യക്ഷന്റെ ഔദ്യോഗിക വസതി എന്ന നിലയ്ക്ക് ദില്ലിയില് പ്രശസ്തമണ് തുഗ്ലക്ക് ലൈനിലെ പന്ത്രണ്ടാം നമ്പര് ബംഗ്ലാവ്.\nഒഴിഞ്ഞ് കിടക്കുന്ന ബംഗ്ലാവ്\nരാഹുല് ഗാന്ധി ഇപ്പോഴും താമസിക്കുന്ന ഈ ബംഗ്ലാവാണ് ലോക്‌സഭാ സെക്രട്ടേറിയറ്റ് പുറത്ത് വിട്ട ഒഴിഞ്ഞ് കിടക്കുന്ന ബംഗ്ലാവുകളുടെ പട്ടികയില് ഉള്‍പ്പെടുത്തിയിരിക്കുന്നത്. പുതുതായി പാര്‍ലമെന്റിലേക്ക് തിരഞ്ഞെടുക്കപ്പെട്ട എംപിമാര്‍ക്ക് വേണ്ടിയാണ് ലോക്‌സഭാ സെക്രട്ടേറിയറ്റ് ഇത്തരത്തില് വീടുകളുടെ പട്ടിക പുറത്തിറക്കാറ്.\n517 ഔദ്യോഗിക വസതികളുടെ പേരു വിവരങ്ങളാണ് ലോക്‌സഭാ സെക്രട്ടേറിയറ്റ് പുറത്ത് ഇറക്കിയ സര്‍ക്കുലറിലുളളത്. ഇവയില് നിന്നും എംപിമാര്‍ക്ക് വീടുകള് തിരഞ്ഞെടുക്കുകയും അതിന് വേണ്ടി അപേക്ഷിക്കുകയും ചെയ്യാം. സിറ്റിംഗ് എംപിമാര് അവര് താമസിക്കുന്ന ബംഗ്ലാവുകളില് തന്നെ തുടരുകയാണ് പതിവ്.\nഅങ്ങനെ വരുമ്പോള് രാഹുല് ഗാന്ധിയുടെ ബംഗ്ലാവ് ഒഴിഞ്ഞ് കിടക്കുന്ന വീടുകളുടെ പട്ടികയില് എങ്ങനെ ഉള്‍പ്പെട്ടു എന്ന ചോദ്യം ബാക്കിയാവുകയാണ്. സ്മൃതി ഇറാനിയോടുളള തോല്‍വി രാഹുല് ഗാന്ധിക്ക് ഈ വീട് തന്നെ നഷ്ടപ്പെടുത്തിയേക്കുമോ എന്ന സംശയമാണ് ഉയരുന്നത്. നിലവില് രാഹുല് ഗാന്ധിയുടെ വീട് ഏറ്റവും ഉയര്‍ന്ന കാറ്റഗറിയില് വരുന്ന് ടൈപ്പ് 8ല് ഉള്‍പ്പെടുന്നതാണ്.\nകോണ്‍ഗ്രസ് അധ്യക്ഷ സ്ഥാനം രാജി വെക്കാന് ഒരുങ്ങുകയും അമേഠി നഷ്ടപ്പെടുകയും ചെയ്ത രാഹുല് ഗാന്ധി താഴ്ന്ന കാറ്റഗറിയിലുളള വീട്ടിലേക്ക് മാറേണ്ടി വരുമോ എന്നാണ് അറിയേണ്ടത്. അതേസമയം രാഹുല് ഗാന്ധിയുടെ വീട് ഉള്‍പ്പെടുത്തിയ സര്‍ക്കുലറിനെ കുറിച്ച് തങ്ങള്‍ക്ക് അറിവില്ലെന്നാണ് രാഹുല് ഗാന്ധിയുടെ ഓഫീസ് പ്രതികരിച്ചിരിക്കുന്നതെന്ന് എഎന്‍ഐ റിപ്പോര്‍ട്ട് ചെയ്യുന്നു.\nഇതൊഴികെ മറ്റെന്തും സംസാരിക്കാം! 'ദൗത്യ'വുമായി ചെന്ന ചെന്നിത്തലയോടും മുല്ലപ്പളളിയോടും രാഹുൽ ഗാന്ധി\n''ലോകത്തിലെ ഏറ്റവും മികച്ച സഹോദരൻ''.... രാഹുൽ ഗാന്ധിക്ക് പ്രിയങ്കയുടെ രക്ഷാബന്ധൻ, ബാല്യകാല ചിത്രവും\nrahul gandhi wayanad lok sabha elections 2019 election delhi bjp ലോക്സഭ തിരഞ്ഞെടുപ്പ് 2019 ദില്ലി ബിജെപി രാഹുല് ഗാന്ധി കോണ്‍ഗ്രസ് വയനാട്\nRahul Gandghi's bungalow No 12, Tughlaq lane listed as Vacant


May 23, 2022, 04:22 pm IST\nഇടുക്കി: അടിമാലി മരം മുറികേസിലെ ഒന്നാം പ്രതിയും വനംവകുപ്പ് മുൻ റേഞ്ച് ഓഫീസറുമായ ജോജി ജോൺ കീഴടങ്ങി. സുപ്രീം കോടതി മുൻകൂർ ജാമ്യാപേക്ഷ തള്ളിയ സാഹചര്യത്തിലാണ് കീഴടങ്ങൽ. ജസ്റ്റിസ് യു.യു ലളിത് അദ്ധ്യക്ഷനായ ബെഞ്ചാണ് ജോജിയുടെ ജാമ്യാപേക്ഷ തള്ളിയത്.\nതുടർന്ന് അന്വേഷണ ഉദ്യോഗസ്ഥനായ വെള്ളത്തൂവൽ സിഐ മുമ്പാകെ പ്രതി ഹാജരായി. അന്വേഷണ സംഘത്തിന് മുന്നിൽ തിങ്കളാഴ്ച ഹാജരാകണമെന്നായിരുന്നു കോടതി നിർദേശം. തിങ്കൾ മുതൽ ബുധൻ വരെ മൂന്ന് ദിവസം ജോജിയെ ചോദ്യം ചെയ്യാൻ അന്വേഷണ ഉദ്യോഗസ്ഥർക്ക് അനുമതി നൽകിയതായും കോടതി ഉത്തരവിട്ടിരുന്നു.\nഅടിമാലിയിലെ മങ്കുവ പുറമ്പോക്ക് ഭൂമിയിൽ നിന്നും എട്ട് തേക്ക് മരങ്ങൾ മുറിച്ചു കടത്തിയെന്നാണ് കേസ്. വെള്ളത്തൂവൽ പോലീസാണ് കേസ് രജിസ്റ്റർ ചെയ്തത്. അനധികൃത മരംമുറിക്ക് ഒത്താശ ചെയ്തുവെന്ന കുറ്റത്തിനാണ് ജോജിയെ കേസിൽ പ്രതി ചേർത്തത്.\n2020ലെ റവന്യൂ വകുപ്പിന്റെ വിവാദ ഉത്തരവിന്റെ മറവിലായിരുന്നു റേഞ്ച് ഓഫീസറായിരുന്ന ജോജി മരംമുറിക്ക് കൂട്ടുനിന്നത്. ഉത്തരവ് പിൻവലിച്ചിട്ടും മരം മുറിച്ച് കടത്താൻ അനുമതി നൽകിയതായി അന്വേഷണത്തിൽ തെളിയുകയും ചെയ്തു. തുടർന്നാണ് ജോജി സസ്‌പെൻഷൻ നടപടി നേരിട്ടത്. കേസിൽ റവന്യൂ ഉദ്യോഗസ്ഥനടക്കമുള്ള മറ്റ് രണ്ട് പ്രതികൾക്ക് നേരത്തെ മുൻകൂർ ജാമ്യം ലഭിച്ചിരുന്നു.\nTags: Joji Johnidukkitree cuttingAdimalu


ശനി ഞായര് ദിവസങ്ങളില് സംസ്ഥാനത്ത് കടുത്ത നിയന്ത്രണങ്ങള്\nസംസ്ഥാനത്ത് ശനി ഞായര് ദിവസങ്ങളില് കടുത്ത നിയന്ത്രണങ്ങള് ഏര്‍പ്പെടുത്തും. ഹോട്ടലുകളില്‍നിന്ന് ഹോം ഡെലിവറി മാത്രം ആണ് ഉണ്ടാകുക. പാഴ്സല് ടേക്ക് എവേ കൗണ്ടറുകള് പ്രവര്‍ത്തിക്കില്ല. കോവിഡ് പ്രോട്ടോകോള് കര്‍ശനമായി പാലിച്ച് നിര്‍മ്മാണപ്രവര്‍ത്തനങ്ങളാകാം. അടുത്തുള്ള പോലീസ് സ്റ്റേഷനില് വിവരം അറിയിക്കണമെന്ന വ്യവസ്ഥയോടെയാണിത്. മൊബൈല് ഫോണ് ഉള്‍പ്പെടെയുള്ള അറ്റകുറ്റപ്പണികള് നടത്തുന്ന കടകള്‍ക്ക് നാളെ തുറന്നു പ്രവര്‍ത്തിക്കാം. ഇന്നു ചേര്‍ന്ന കോവിഡ് അവലോകന യോഗമാണ് ഇക്കാര്യം തീരുമാനിച്ചത്. മുഖ്യമന്ത്രി പിണറായി വിജയന്‍റെ അദ്ധ്യക്ഷതയില് ചേര്‍ന്ന യോഗത്തില് ചീഫ് സെക്രട്ടറി, ആരോഗ്യവകുപ്പ് സെക്രട്ടറി തുടങ്ങിയവര് പങ്കെടുത്തു.\nടെസ്റ്റ് പോസിറ്റിവിറ്റി നിരക്ക് പത്തില് താഴെ ആകുംവരെ നിയന്ത്രണങ്ങള് തുടരണമെന്ന് ആരോഗ്യ വിദഗ്ധര് ആവശ്യപ്പെട്ടിരുന്നു.രണ്ടാം തരംഗത്തില് ടി പി ആര് 30ല് നിന്ന് 15ലേക്ക് വളരെപ്പെട്ടെന്ന് കുറഞ്ഞെങ്കിലും അതിനുശേഷം കാര്യമായ കുറവുണ്ടായില്ല.അതിനിടെ കേരളത്തില് ഇന്ന് 14,424 പേര്‍ക്ക് കോവിഡ്-19 സ്ഥിരീകരിച്ചു. കഴിഞ്ഞ 24 മണിക്കൂറിനിടെ 1,07,250 സാമ്ബിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 13.45 ആണ്. റുട്ടീന് സാമ്ബിള്, സെന്റിനല് സാമ്ബിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 2,09,10,418 സാമ്ബിളുകളാണ് പരിശോധിച്ചത്.


ആദ്യരാത്രി - വിക്കിപീഡിയ\n(Adhyarathri എന്ന താളിൽ നിന്നും തിരിച്ചുവിട്ടതു പ്രകാരം)\n2019 ഒക്ടോബർ 4\nവെള്ളിമൂങ്ങ,മുന്തിരിവള്ളികൾ തളിർക്കുമ്പോൾ എന്നീ ചിത്രങ്ങൾക്ക് ശേഷം ജിബു ജേക്കബ് സംവിധാനം ചെയ്ത് 2019 ഒക്ടോബർ 4ന് പ്രദർശനത്തിനെത്തിയ ഒരു മലയാളഭാഷ കോമഡി ചലച്ചിത്രമാണ് ആദ്യരാത്രി (English:First Night). ബിജു മേനോൻ നായകനായ ഈ ചിത്രത്തിൽ അനശ്വര രാജൻ ആണ് നായിക.ഒരു കല്യാണ ബ്രോക്കറായി ആണ് ബിജു മേനോൻ ചിത്രത്തിൽ അഭിനയിച്ചത്. വിജയരാഘവൻ, അജു വർഗീസ്, മാല പാർവതി, ബിജു സോപാനം തുടങ്ങിയവർ പ്രധാന വേഷങ്ങൾ കൈകാര്യം ചെയ്തു.സെൻട്രൽ പിക്ചേഴ്സ് ആണ് ചിത്രം നിർമ്മിച്ചത്. ക്വീൻ ചിത്രത്തിന്റെ തിരക്കഥ ഒരുക്കിയ ഷാരീസ്-ജെബിൻ ആണ് ഈ ചിത്രത്തിന്റെയും തിരക്കഥ രചിച്ചത്. സാദിഖ് കബീർ ഛായാഗ്രഹണം നിർവഹിച്ച ഈ ചിത്രത്തിന്റെ സംഗീത സംവിധാനം ചെയ്തത് ബിജിബാലാണ്. സെൻട്രൽ പിക്ചേഴ്സ് ഈ ചിത്രം വിതരണം ചെയ്തു. പ്രദർശനശാലകളിൽ നിന്നും ഈ ചിത്രത്തിന് മിശ്ര പ്രതികരണമാണ് ലഭിച്ചത്. വെള്ളിമൂങ്ങ എന്ന ഹിറ്റ് ചിത്രത്തിന് ശേഷം ബിജു മേനോനും, ജിബു ജേക്കബും ഒന്നിച്ച രണ്ടാമത്തെ ചിത്രമാണിത്. ബോക്സ് ഓഫീസ് പരാജയമാണ് ഈ ചിത്രം.\nകായലാൽ ചുറ്റപ്പെട്ട കുട്ടനാട്ടിലെ മുല്ലശ്ശേരി എന്ന ഗ്രാമത്തിലെ സർവജനസമ്മതനായ മനോഹരന്റെ (ബിജു മേനോൻ) കഥയാണ് ചിത്രം പറയുന്നത്. പണ്ട് മുതലേ നാട്ടിലെ സകല കാര്യങ്ങൾക്കും ഓടി നടന്നിരുന്ന മനോഹരന് പത്തിരുപത്തിരണ്ടു കൊല്ലം മുൻപ് ഒരു പ്രത്യേക സാഹചര്യത്തിൽ കല്യാണ ബ്രോക്കറുടെ കുപ്പായം അണിയേണ്ടി വരുന്നു. കല്യാണത്തലേന്ന് സ്വന്തം പെങ്ങൾ ഒളിച്ചോടിപ്പോയതിന്റെ അപമാനഭാരവും അതറിഞ്ഞ് അച്ഛൻ ഹൃദയാഘാതം മൂലം മരിച്ചതിന്റെ സങ്കടവും മനോഹരനെ ഒരു പ്രേമവിരോധിയാക്കി മാറ്റിയിരുന്നു. മനോഹരൻ എന്ന് മുതൽ ബ്രോക്കറായോ അന്ന് മുതലിങ്ങോട്ട് ഒരാൾ പോലും മുല്ലശേരിയിൽ പ്രണയിച്ചോ, ഒളിച്ചോടിയോ വിവാഹിതരായിട്ടില്ല.\nഇതിനിടെ തന്റെ മുൻ കാമുകിയുടെ മകളും സ്വന്തം മാതാപിതാക്കളെ പോലെ മനോഹരൻ കണ്ടിരുന്ന അധ്യാപക ദമ്പതികളുടെ കൊച്ചുമകളുമായ അശ്വതി (അനശ്വര രാജൻ) എന്ന അച്ചുവിന്റെ കല്യാണം നടത്തുന്ന കാര്യം ഇയാൾ ഏറ്റെടുക്കുന്നു. നാട്ടിലെ ചെറിയൊരു പ്രമാണിയായ കുഞ്ഞുമോനുമായി അച്ചുവിന്റെ കല്യാണം ഇയാൾ ഉറപ്പിക്കുന്നു. എന്നാൽ ബെംഗളൂരുവിൽ പഠിക്കുന്ന അച്ചുവിന് കോളേജിലെ പയ്യനുമായി പ്രണയം ഉണ്ടെന്ന് അറിയുന്നതോടെ ഇവരുടെ ജീവിതങ്ങളിൽ തുടർന്ന് സംഭവിക്കുന്ന കാര്യങ്ങളാണ് ഈ ചിത്രം പറയുന്നത്.\nഅനശ്വര രാജൻ... അശ്വതി രാമചന്ദ്രൻ(അച്ചു)/ശാലിനി\nവിജയരാഘവൻ... നാരായണൻ മാഷ്/ശാലിനിയുടെ അച്ഛൻ/അശ്വതിയുടെ മുത്തശ്ശൻ\nശ്രീലക്ഷ്മി...ശാരദ/നാരായണൻ മാഷിന്റെ ഭാര്യ/അശ്വതിയുടെ മുത്തശ്ശി\nജയൻ ചേർത്തല...കുമാരൻ/ മനോഹരന്റെ അച്ഛൻ\nഅജു വർഗീസ്...കുഞ്ഞുമോൻ പി.പി\nവീണ നായർ...ശ്യാമ/ സതീശന്റെ ഭാര്യ\nശോഭ സിങ്...കമല/കുഞ്ഞുമോന്റെ അമ്മ\nസ്നേഹ ബാബു...സതീശന്റെ മകൾ\nചെമ്പിൽ അശോകൻ... സുകുമാരൻ\nനന്ദു പൊതുവാൾ... ആറ്റുകാൽ രാമകൃഷ്ണൻ\nചിത്രത്തിന്റെ ടീസറിന് മികച്ച സ്വീകരണമാണ് സോഷ്യൽ മീഡിയയിൽ ലഭിച്ചത്. അവിയൽ ടീസർ എന്ന പേരിലാണ് വീഡിയോ പുറത്തിറങ്ങിയത്.\nസന്തോഷ് വർമ്മ, ബി.കെ. ഹരിനാരായണൻ, ഡി.ബി. അജിത് തുടങ്ങിയവരുടെ വരികൾക്ക് ബിജിബാൽ സംഗീതം പകർന്നു.\nസൗണ്ട് ട്രാക്ക് by ബിജിബാൽ\n24 സെപ്റ്റംബർ 2019\n.താനെ മിഴി നനയരുതേ - ബിജിബാൽ\n.ഓണവില്ലാണേ - നജീം അർഷാദ്\n"https://ml.wikipedia.org/w/index.php?title=ആദ്യരാത്രി&oldid=3368216" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:42,5ജൂലൈ 2020.


ഹോമിയോപ്പതിയുടെ ശാസ്ത്രീയ അടിസ്ഥാനത്തെ ചൊല്ലി നവമാധ്യമങ്ങളില് ചര്‍ച്ച മുറുകുന്നു\n04 Jun, 2018 at 11:20 PM\nഹോമിയോ ചികിത്സാ രീതി അശാസ്ത്രീയമായതിനാല് ഹോമിയോപ്പതി കോഴ്സുകള് നിര്‍ത്തണമെന്നാവശ്യപ്പെട്ട് ഓണ്‍ലൈന് പരാതി തയ്യാറാക്കിയിരിക്കുകയാണ് ചില ഫേസ് ബുക്ക് കൂട്ടായ്മകള്. ഇത്തരത്തിനുള്ള അടിസ്ഥാനമില്ലാത്ത ചര്‍ച്ചകള്‍ക്ക് പിന്നില് അലോപ്പതി മരുന്നു കമ്പനികളുണ്ടെന്നാണ് ഇന്ത്യന് ഹോമിയോ മെഡിക്കല് അസോസിയേഷന്റെ ആരോപണം.\nഹോമിയോപ്പതിയുടെ ശാസ്ത്രീയ അടിസ്ഥാനത്തെ ചൊല്ലി നവ മാധ്യമങ്ങളില് ചര്‍ച്ച മുറുകുന്നു. ഹോമിയോ ചികിത്സാ രീതി അശാസ്ത്രീയമായതിനാല് ഹോമിയോപ്പതി കോഴ്സുകള് നിര്‍ത്തണമെന്നാവശ്യപ്പെട്ട് ഓണ്‍ലൈന് പരാതി തയ്യാറാക്കിയിരിക്കുകയാണ് ചില ഫേസ് ബുക്ക് കൂട്ടായ്മകള്. ഇത്തരത്തിനുള്ള അടിസ്ഥാനമില്ലാത്ത ചര്‍ച്ചകള്‍ക്ക് പിന്നില് അലോപ്പതി മരുന്നു കമ്പനികളുണ്ടെന്നാണ് ഇന്ത്യന് ഹോമിയോ മെഡിക്കല് അസോസിയേഷന്റെ ആരോപണം.\nകേരളാ ഫ്രീതിങ്കേഴ്സ് ഫോറം ഉള്‍പ്പെടെയുള്ള ഗ്രൂപ്പുകളാണ് ഹോമിയോപ്പതി ചികിത്സാരീതിക്കെതിരായ ചര്‍ച്ചകള്‍ക്ക് തുടക്കമിട്ടത്. ഹോമിയോപ്പതി കോഴ്സുകള് സര്‍ക്കാര് മെഡിക്കല് കോളേജുകളില് നിര്‍ത്തലാക്കാന് സര്‍ക്കാര് തയ്യാറാകണമെന്നാവശ്യപ്പെട്ട് ഓണ്‍ലൈന് പരാതി തന്നെ തയ്യാറാക്കിയിട്ടുണ്ട്. ശാസ്ത്രീയ അടിത്തറ ഇല്ലാത്തതാണ് ഹോമിയോ ചികിത്സാ രീതിയെന്നും ഇവര് അരോപിക്കുന്നു. ബ്രിട്ടീഷ് പാര്‍ലമെന്‍റ് കമ്മറ്റി 2010ല് ഹോമിയോപ്പതിക്കെതിരായി നടത്തിയ ചില പരാമര്‍ശങ്ങളും ഫേസ്ബുക്കിലൂടെ ഇവര് പ്രചരിപ്പിക്കുന്നുണ്ട്.\nഇതിനു മറുവാദവുമായി ഹോമിയോ രംഗത്തുള്ളവരും ഫേസ് ബുക്കില് സജീവമാണ്.അടിസ്ഥാനരഹിതമായ ആരോപണങ്ങളാണ് ഇപ്പോഴത്തേതെന്ന് ഹോമിയോ മെഡിക്കല് അസോസിയേഷന് കുറ്റപ്പെടുത്തുന്നു. ജനങ്ങളെ ഭീതിയിലാഴ്ത്തി നേട്ടം കൊയ്യാനുള്ള അലോപ്പതി മരുന്നു കമ്പനികളുടെ ശ്രമമാണിതെന്നും ഇവര് ആരോപിക്കുന്നു.ഹോമിയോപ്പതിക്കെതിരായ വാദങ്ങളെ ശക്തമായി നേരിടാന് തന്നെയാണ് ഐ എച്ച് എം എയുടെ തീരുമാനം.


ഇന്നലെ വൈകീട്ട് അഞ്ചു മണിയോടെ ഡബ്ലിന് സെന്റ് വിന്‍സെന്റ്‌സ് യൂണിവേഴ്‌സിറ്റി ആശുപത്രിയില്‍വച്ചാണ് ജിഷ മരണമടഞ്ഞത്.\nഅയര്‍ലാന്‍ഡില് മലയാളി നഴ്‌സ് നിര്യാതയായി .ഡബ്ലിന് നാഷണല് ഫോറന്‍സിക് ഹോസ്പിറ്റലിലെ സ്റ്റാഫ് നഴ്‌സ് ജിഷ സൂസന് ജോണ് ആണ് മരിച്ചത്. 39 വയസ്സായിരുന്നു.\nബ്ലാക്ക് റോക്കിലെ മലയാളി സമൂഹത്തില് സജീവ സാന്നിധ്യമായിരുന്ന ജിഷ ഒരാഴ്ചയായി അസുഖ ബാധിതയായി ആശുപത്രിയില് ചികിത്സയിലാണ്. ഇന്നലെ വൈകീട്ട് അഞ്ചു മണിയോടെ ഡബ്ലിന് സെന്റ് വിന്‍സെന്റ്‌സ് യൂണിവേഴ്‌സിറ്റി ആശുപത്രിയില്‍വച്ചാണ് ജിഷ മരണമടഞ്ഞത്.\nഡബ്ലിന് സെന്റ് ഗ്രിഗോറിയോസ് യാക്കോബായ സിറിയന് ഓര്‍ത്തഡോക്‌സ് ചര്‍ച്ച് അംഗമായ ജിഷ മൂവാറ്റുപുഴ പാലക്കുഴ ഓലിക്കല് പുത്തന്‍പുരയില് കുടുംബാംഗമാണ്. ഡബ്ലിന് സെന്റ് വിന്‍സെന്റ്‌സ് യൂണിവേഴ്‌സിറ്റി ആശുപത്രിയിലെ സ്റ്റാഫ് നഴ്‌സാണ് ജിഷയുടെ ഭര്‍ത്താവ് രജീഷ് പോള്\nതിരുവനന്തപുരം തിരുമല തെന്നടിയില് നവ മന്ദിരം ജോണ് ഫിലിപ്പോസിന്റെയും മറിയാമ്മയുടേയും മകളാണ് ജിഷ.


Profile of Malayalam Singer Manna Dey\nപ്രഭോത് ചന്ദ്ര ഡെ എന്ന മന്നാ ഡെ 1919 മെയ് 1നു് കൽക്കട്ടയിൽ ജനിച്ചു. അച്ഛന് പൂര്‍ണചന്ദ്ര ഡെ. അമ്മാവൻ കെ സി ഡെ ആയിരുന്നു സംഗീതത്തിലെ ആദ്യ ഗുരു. അച്ഛനു് പ്രഭോത് ചന്ദ്രയെ പഠിപ്പിച്ചു് ഒരു ബാരിസ്റ്റർ ആക്കാനായിരുന്നു താല്പര്യം. എന്നാൽ സംഗീതത്തെ മാത്രം സ്നേഹിച്ച പ്രഭോത് സംഗീതകാരനായിരുന്ന അമ്മാവനോടൊപ്പം ചെറിയ പ്രായത്തിൽത്തന്നെ മുംബൈയിലേക്കു് പോയി.\nഅമ്മ ശ്രീമതി മഹാമായ ഡെ. അമ്മാവൻ കെ സി ഡെയും ഉസ്താദ് ഡാബിർ ഖാനും ആയിരുന്നു സംഗീതത്തിലെ ആദ്യ ഗുരുക്കന്മാർ.\nഇന്ദു ബാബുർ പാഠശാല, സ്കോട്ടിഷ് ചർച്ച് കോളജിയറ്റ് സ്കൂൾ & സ്കോട്ടിഷ് ചർച്ച് കോളജ്, വിദ്യാസാഗർ കോളജ് എന്നിവടങ്ങളിലായിരുന്നു മന്നാ ഡേ യുടെ വിദ്യാഭ്യാസം.\nകെ സി ഡെയുടെ സംഗീതസംവിധാന സഹായിയായിട്ടായിരുന്നു തന്റെ സംഗീതയാത്രയുടെ തുടക്കം. പിന്നീടു് എസ്.ഡി. ബര്‍മന്റെ സഹായിയായി പ്രവർത്തിച്ചു.ക്രമേണ പല പ്രമുഖസംഗീതസംവിധായകരുടെയും കൂടെയും. ഈ അവസരത്തിൽത്തന്നെ ഉസ്താദ് അമന് അലി ഖാന്റെയും ഉസ്താദ് അബ്ദുള് റഹ്മാന് ഖാന്റെയും ശിക്ഷണത്തില് ഹിന്ദുസ്ഥാനിയും അഭ്യസിച്ചു. 1942ല് തമന്ന എന്ന ചിത്രത്തില് പാടിക്കൊണ്ടു് പിന്നണിഗാനരംഗത്തേക്കു രംഗപ്രവേശം ചെയ്തു. തമന്നയിൽ സുരയ്യക്കൊപ്പം പാടിയ ഗാനമായിരുന്നു മന്നാ ഡെയുടെ ആദ്യ ഗാനം. 1950 ൽ റിലീസ് ചെയ്ത ‘മശാലി’ ലെ എസ്.ഡി. ബർമ്മൻ സംഗീതസംവിധാനം നിർവ്വഹിച്ച ‘ഊപ്പര് ഗഗന് വിശാല്...’ എന്നു തുടങ്ങുന്ന ഗാനമായിരുന്നു ആദ്യത്തെ ഹിറ്റ് ഗാനം. പിന്നീടു് 1953 മുതൽ 1976 വരെ ഹിന്ദി ഗാനരംഗത്തു് സജീവമായി നിലകൊണ്ടു.\nസ്വന്തമായ ഒരു ആലാപനശൈലികൊണ്ടു് അനുഗ്രഹീതനായ ഈ ഗായകൻ ഹിന്ദിക്കു പുറമേ ബംഗാളി, ഗുജറാത്തി,മലയാളം, മറാഠി, കന്നഡ, ആസാമീസ് തുടങ്ങിയ ഒട്ടുമിക്ക ഭാഷകളിലും പാടിയിട്ടുണ്ടു്. ചെമ്മീനിലെ ‘മാനസമൈനേ വരൂ’ എന്ന ഒറ്റ ഗാനത്താൽ മലയാളികളുടെ മനസ്സിൽ ചിരപ്രതിഷ്ഠ നേടി ഈ മഹാഗായകൻ. ‘നെല്ല്’ എന്ന ചിത്രത്തിൽ പി ജയചന്ദ്രനോടൊപ്പം ‘ചെമ്പാ ചെമ്പാ’ എന്ന ഗാനവും ആലപിച്ചിട്ടുണ്ടു്. ആത്മാവിനെ തൊടുന്ന ആകർഷകമായ ശബ്ദവും ആലാപനശൈലിയും അദ്ദേഹത്തിന്റെ പ്രത്യേകത ആയിരുന്നു.\n1969,1971 വര്‍ഷങ്ങളില് മികച്ച ഗായകനുള്ള ദേശീയ പുരസ്‌കാരങ്ങൾ ലഭിച്ചു. ഫിലിംഫെയർ അവാർഡുകൾ, മദ്ധ്യപ്രദേശ് സര്‍ക്കാരിന്റെ ലത മങ്കേഷ്‌കര് പുരസ്‌കാരം, കേരള സര്‍ക്കാരിന്റെ പുരസ്‌കാരങ്ങൾ, സ്വരലയയുടെ യേശുദാസ് അവാർഡ്, പശ്ചിമ ബംഗാൾ സര്‍ക്കാരിന്റെ ബംഗവിഭൂഷന് അവാര്‍ഡും അടക്കം നിരവധി പുരസ്‌കാരങ്ങള് അദ്ദേഹത്തിനു് ലഭിച്ചിട്ടുണ്ടു്.\n1971ല് പത്മശ്രീ നല്‍കിയും 2005ല് പത്മഭൂഷൺ നൽകിയും 2007ല് ചലച്ചിത്രരംഗത്തെ പരമോന്നത പുരസ്‌കാരമായ ദാദാസാഹിബ് ഫാല്‍കെ അവാർഡു നല്‍കിയും രാഷ്ട്രം ശ്രീ മന്നാഡെയെ ആദരിച്ചു.\nകണ്ണൂര് സ്വദേശിയായ പരേതയായ സുലോചന കുമാരനായിരുന്നു ഭാര്യ. മക്കള് - ഷുരോമ ഡേ, സുമിത ഡേ. ഭാര്യയുടെ മരണം 2012-ൽ ആയിരുന്നു. ജീവിതത്തിന്റെ അവസാനനാളുകളിൽ ബാംഗ്ലൂരിൽ മകളൊടൊപ്പമായിരുന്നു അദ്ദേഹത്തിന്റെ താമസം. അവസാന കാലങ്ങളിൽ പിന്നണിഗാനരംഗത്തുനിന്നും പിൻ‌വലിഞ്ഞിരുന്നെങ്കിലും സ്റ്റേജ് ഷോകളിൽ പുതു തലമുറയിലെ ഗായകർക്കൊപ്പം സജീവമായി പാടിയിരുന്നു.\nശ്രുതിമധുരവും വികാരഭരിതവുമായ ഒട്ടനവധി ഗാനങ്ങൾ നമുക്കായി നൽകിയിട്ടു് ഈ മഹാഗായകൻ 2013 ഒക്ടോബർ 24 നു് തന്റെ തൊണ്ണൂറ്റി നാലാമത്തെ വയസ്സിൽ നമ്മോടു യാത്ര പറഞ്ഞു.\nസലില് ചൗധരി 2\nആര് ഡി ബര്‍മ്മന് 1\nരാജേന്ദ്ര കൃഷൻ 1\nമാനസമൈനേ കേട്ട് ചോദിച്ചു, ഇത് ഏത് ഭാഷ ?\nമഹാഗായകനു് ഒരു മലയാളിവന്ദനം- മന്നാഡെ\nപിന്നണി ഗായകന് മന്നാഡെ അന്തരിച്ചു\nമലയാളത്തില് കൂടുകൂട്ടിയ മാനസമൈന


ദിലീപിന്റെ ജാമ്യാപേക്ഷ ഹൈക്കോടതി നാളെ പരിഗണിക്കും\nThursday 17 August 2017 7:00 pm IST\nകൊച്ചി: നടി ആക്രമിക്കപ്പെട്ട കേസില് ജയിലില് കഴിയുന്ന നടന് ദിലീപിന്റെ ജാമ്യാപേക്ഷ ഹൈക്കോടതി നാളെ പരിഗണിക്കും. രണ്ടാം തവണയാണ് ദിലീപ് ജാമ്യത്തിനായി കോടതിയെ സമീപിച്ചിരിക്കുന്നത്. നേരത്തെ നല്‍കിയ ജാമ്യാപേക്ഷ ഹൈക്കോടതി ജൂലൈ 24-ന് തള്ളിയിരുന്നു. ദിലീപിന് വേണ്ടി അഡ്വ.ബി രാമന്‍പിള്ളയാണ് ഹര്‍ജി സമര്‍പ്പിച്ചിരിക്കുന്നത്. ആക്രമണത്തിന്റെ സൂത്രധാരന് താനാണെന്ന ആരോപണം തെറ്റാണെന്നും, കേസിലെ പ്രധാന പ്രതിയായ പള്‍സര് സുനിയെ കാണുകയോ സംസാരിക്കുകയോ ചെയ്തിട്ടില്ലെന്നും ദിലീപ് ജാമ്യഹര്‍ജിയില് പറയുന്നുണ്ട്. ഒപ്പം പോലീസിനെതിരെ നിരവധി കുറ്റാരോപണങ്ങളും ജാമ്യഹര്‍ജിയില് ഉള്‍പ്പെടുത്തിയിട്ടുണ്ട്. എന്നാല് ദിലീപിന്റെ വാദങ്ങള്‍ക്ക് ശക്തമായ സത്യവാങ്മൂലം നല്‍കാന് തയ്യാറായിരിക്കുകയാണ് പോലീസ്. നടിയെ തട്ടിക്കൊണ്ടുപോയ ദൃശ്യങ്ങളടങ്ങിയ മൊബൈല് ഫോണ് നശിപ്പിച്ചിട്ടില്ലെന്ന് പോലീസ് സത്യവാങ്മൂലത്തില് പറയുന്നു. ഫോണ് കണ്ടെത്താനുള്ള ശ്രമം തുടരുകയാണ്.\nദിലീപിന്റെ ഹര്‍ജിയില് സര്‍ക്കാരിന്റെ വിശദീകരണം തേടി\nദിലീപ് നാളെ വീണ്ടും ഹൈക്കോടതിയില് ജാമ്യാപേക്ഷ നല്‍കും\nദിലീപ് ജാമ്യാപേക്ഷ സമര്‍പ്പിച്ചു; മറ്റന്നാള് പരിഗണിക്കും\nഅച്ഛന്റെ ശ്രാദ്ധത്തിന് ബലിയിടാന് അനുവദിക്കണം: ദിലീപ് കോടതിയില്\nദിലീപിനെതിരെ കുറ്റപത്രം ഉടന്\nദിലീപിന്റെ ജാമ്യാപേക്ഷയില് ഇന്ന് വിധി


'ഏറെക്കാലം അടച്ചുപൂട്ടാനുള്ള തീരുമാനത്തില് കേരളത്തിന് പിഴച്ചു; ഞായറാഴ്ച ലോക്ഡൗണ് അനാവശ്യം' | kerala state's decision to extend lockdown adversely effected on covid resistance\nAug 25, 2021, 02:53 PM IST\nആര്‍ജ്ജിത പ്രതിരോധശേഷി കൈവരിക്കുന്നതില് കേരളം പരാജയപ്പെട്ടു\nഇപ്പോഴത്തെ കണക്കുകള് പ്രകാരം ഇന്ത്യയിലെ ആകെ കോവിഡ് രോഗികളുടെ എണ്ണത്തില് 64 ശതമാനവും കേരളത്തില് നിന്നാണ്. രോഗബാധിതരേക്കാള് കൂടുതല് രോഗം ബാധിക്കാത്തവരായതിനാല് കോവിഡിന്റെ മൂന്നാം തരംഗമുണ്ടായാലും കേരളത്തിന് ആശ്വസിക്കാനാവില്ല. എന്തു കൊണ്ടാണ് കേരളത്തില് ഇപ്പോഴും കോവിഡ് കേസുകള് കൂടി നില്‍ക്കുന്നത്? രോഗപ്രതിരോധത്തില് കേരളത്തിന് പാളിച്ച പറ്റിയത് എവിടെ? കോഴിക്കോട് മെഡിക്കല് കോളേജ് ജനറല് മെഡിസിന് വിഭാഗം മുന് മേധാവി ഡോ. പി.കെ.ശശിധരന് സംസാരിക്കുന്നു\nപുതിയ രോഗമെന്ന നിലയില് ലോകത്ത് എല്ലായിടത്തും കോവിഡ് പ്രതിരോധത്തില് പിഴവ് സംഭവിച്ചിട്ടുണ്ട്. എന്നാല് ഏറ്റവും മികച്ച ആരോഗ്യസംവിധാനങ്ങള് ഉള്ള സംസ്ഥാനം എന്ന നിലയില് കോവിഡിനെ നമുക്ക് മികച്ച രീതിയില് പ്രതിരോധിക്കാമായിരുന്നു. കോവിഡ് മാനദണ്ഡങ്ങളിലെ പിഴവ് പലതവണ ചൂണ്ടിക്കാണിച്ചിട്ടുപോലും തിരുത്തല് വരുത്താന് സര്‍ക്കാര് തയ്യാറായില്ല. കോവിഡ് വന്നാല് ഒരുപാട് പേര് മരിച്ചുപോകും എന്ന ഭീതിയോടെയാണ് ഇവിടെ പ്രതിരോധ പ്രവര്‍ത്തനങ്ങള് തുടങ്ങിയത്. മരണനിരക്ക് കുറക്കാനുള്ള പ്രവര്‍ത്തനങ്ങളില് മാത്രം ശ്രദ്ധകേന്ദ്രീകരിച്ചതാണ് കേരളത്തിന് സംഭവിച്ച പ്രധാന പിഴവ്.\nനമ്മള് ശ്രദ്ധിക്കേണ്ടിയിരുന്നത് ഗുരുതരാവസ്ഥയിലുള്ള രോഗികളുടെ എണ്ണം കുറക്കാനും രോഗം വന്നാല് അത് ഗുരുതരമാവാതിരിക്കാനുള്ള നടപടികള് സ്വീകരിക്കാനുമായിരുന്നു. വികേന്ദ്രീകൃതമായ ചികിത്സാ സംവിധാനമായിരുന്നു കേരളത്തിന് ആദ്യം മുതല് വേണ്ടിയിരുന്നത്. ഏറ്റവും മികച്ച പ്രാഥമിക ആരോഗ്യകേന്ദ്രങ്ങള് ഉള്ള സംസ്ഥാനമാണ് കേരളം. ഇവിടെ രോഗികളെ ചികിത്സിക്കാനുള്ള നടപടികള് തുടക്കത്തില് തന്നെ സ്വീകരിക്കേണ്ടിയിരുന്നു. പകരം കോവിഡ് കെയര് ആശുപത്രികള് സജ്ജീകരിക്കുന്നതിലാണ് നമ്മള് ശ്രദ്ധകേന്ദ്രീകരിച്ചത്. ഇത് മറ്റ് രോഗികള്‍ക്ക് ആശുപത്രികളില് ചികിത്സ കിട്ടുന്നത് പരിമിതപ്പെടാന് പോലും കാരണമായി. രോഗം വരാതെ സൂക്ഷിക്കാനും നമുക്ക് മറ്റ് പലകാര്യങ്ങളും ചെയ്യാന് കഴിയുമായിരുന്നു. ഭക്ഷണരീതിയും ജീവിതശൈലിയും മികച്ച രീതിയില് ക്രമീകരിക്കാനുള്ള നിര്‍ദ്ദേശം തുടക്കത്തിലേ കൊടുത്തിരുന്നെങ്കില് കോവിഡ് ബാധിച്ചവര് ഗുരുതരവസ്ഥയിലേക്ക് എത്തുന്നത് മാത്രമല്ല രോഗം പിടികൂടുന്നത് പോലും മികച്ച രീതിയില് തടയാമായിരുന്നു.\nലോക്ഡൗണ് നീട്ടിയത് കേരളത്തിന് തിരിച്ചടിയായോ?\nലോക്ഡൗണ് നീട്ടിയത് വിനയായി എന്നുതന്നെ വേണം പറയാന്. എല്ലാം തുറന്നിട്ടുകൊണ്ട് രോഗത്തെ പ്രതിരോധിച്ച് മുന്നോട്ട് പോകാനുള്ള പ്ലാനാണ് കേരളത്തിന് കേരളത്തിന് വേണ്ടിയിരുന്നത്. മൂന്ന് മാസത്തിനു ശേഷവും ലോക്ഡൗണ് തുടരാനുള്ള തീരുമാനത്തെ ഞാന് എതിര്‍ത്തിരുന്നു. കാരണം ആര്‍ജ്ജിത പ്രതിരോധ ശേഷി കൈവരിക്കാനുള്ള അവസരമാണ് അടച്ചിടല് നീട്ടിയത് കൊണ്ട് കേരളം നഷ്ടപ്പെടുത്തിയത്.\nകാരണം വാക്‌സിന് എടുക്കുന്നതിലൂടെ കിട്ടുന്ന രോഗപ്രതിരോധശേഷിയേക്കാള് എത്രയോ മികച്ചത് സ്വയം ആര്‍ജ്ജിക്കുന്ന പ്രതിരോധ ശേഷിയാണ്. ഇതിലൂടെ മാത്രമാണ് വൈറസിന്റെ എല്ലാ കമ്പോണന്റിനെതിരെയുമുള്ള ആന്റിബോഡികള് ശരീരത്തില് ഉണ്ടാവുന്നത്. എന്നാല് കോവിഡ് പ്രതിരോധത്തിന് വാക്‌സിന് എടുക്കുന്നതിലൂടെ കിട്ടുന്ന പ്രതിരോധ ശേഷി മാത്രമേ ഗുണം ചെയ്യൂ എന്ന തെറ്റായ രീതിയിലാണ് കേരളം മുന്നോട്ട് പോയത്.\nഞായറാഴ്ചകളിലെ ലോക്ഡൗണ് തുടരാനാണ് തീരുമാനം ഇത് ആവശ്യമാണോ?\nഞായറാഴ്ച മാത്രമല്ല ഒരു ദിവസം പോലും അടച്ചിടേണ്ട ആവശ്യം നമുക്കില്ല. ഞായറാഴ്ചകളിലെ അടച്ചിടല് മറ്റുദിവസങ്ങളിലെ തിരക്ക് കൂടാനെ സാധിക്കൂ. ഒരു ദിവസം മാത്രം അടച്ചിടുക എന്നത് ശാസ്ത്രീയമല്ല. എല്ലാം എല്ലാ ദിവസവും തുറന്നിടുകയാണ് വേണ്ടത്.\nനിപ്പയെ പോലെ കോവിഡിനെ പൂര്‍ണ്ണമായും പ്രതിരോധിക്കാനുള്ള ശ്രമം പാളിയോ?\nപൂര്‍ണ്ണമായും തടഞ്ഞു നിര്‍ത്താന് കഴിയുന്ന ഒരു രോഗമാണ് എന്ന ധാരണയോടെയാണ് നമ്മുടെ പ്രതിരോധപ്രവര്‍ത്തനം തുടങ്ങിയത്. അവിടെയാണ് നമുക്ക് തെറ്റുപറ്റിയത്. നിപ്പയെ തുടങ്ങിയ സ്ഥലത്ത് വെച്ചു തന്നെ നമുക്ക് പ്രതിരോധിക്കാം. ആ രീതിയിലാണ് കോവിഡിനേയും കൈകാര്യം ചെയ്തത്. കോവിഡിന്റേത് രോഗവ്യാപന ശേഷി കൂടുതലുള്ള വൈറസാണെന്നും എല്ലാവര്‍ക്കും വരാന് സാധ്യത ഉള്ളതാണെന്നും തുടക്കത്തിലേ മനസ്സിലായ കാര്യമാണ്. എന്നാല് ആ യാഥാര്‍ഥ്യം ഉള്‍ക്കൊള്ളാന് കേരളത്തിന്റെ ആരോഗ്യസംവിധാനം തയ്യാറായില്ല. നിപ്പയെ തടഞ്ഞത് പോലെ തന്നെ കോവിഡിനേയും പൂര്‍ണ്ണമായും തടയും ആര്‍ക്കും വരാതെ നോക്കും വന്നാല് തന്നെ ആരേയും മരണത്തിന് വിട്ടുകൊടുക്കില്ല എന്ന രീതിയാണ് നമ്മള് കൈക്കൊണ്ടത്. അവിടെയാണ് നമുക്ക് തെറ്റിയതും\nകോവിഡിന്റെ മൂന്നാം ഘട്ടത്തെ പ്രതിരോധിക്കാന് എന്തെല്ലാം ചെയ്യാം?\nകേരളത്തില് രോഗം വരാന് സാധ്യത ഉള്ളവരാണ് ഇപ്പോഴും കൂടുതല്. കൂടുതല് രോഗികളെ കേരളം മൂന്നാംഘട്ടത്തിലും പ്രതീക്ഷിക്കണം. ആര്‍ജ്ജിത പ്രതിരോധ ശേഷി കൈവരിക്കാത്തതിനാല് തന്നെ വാക്‌സിനേഷന് കൂടുതല് പേരിലേക്ക് എത്തിക്കുകയാണ് ആദ്യം ചെയ്യേണ്ടത്. രോഗം വന്നാല് മൂര്‍ച്ഛിക്കാന് സാധ്യത ഉള്ളവര്‍ക്കും രോഗം വരാന് സാധ്യത കൂടുതല് ഉള്ളവര്‍ക്കും ഏത്രയും പെട്ടന്ന് രണ്ട് ഡോസ് വാക്‌സിനും കൊടുത്ത് തീര്‍ക്കണം. ഒപ്പം ചികിത്സ വികേന്ദ്രീകൃതമാക്കുന്നതിനും നടപടി ഉണ്ടാകണം. പ്രാഥമിക ആരോഗ്യകേന്ദ്രങ്ങളെ കൂടി ഉള്‍ക്കൊള്ളിച്ച് വേണം ചികിത്സ മുന്നോട്ട് പോകാന്. അധികാരത്തിലിരിക്കുന്നവര് ഉത്തരവിടുന്നതിനനുസരിച്ച് മുന്നോട്ട് പോകുന്നതിന് പകരം ചികിത്സിക്കുന്ന ഡോക്ടര്‍മാരുടെ തീരുമാനത്തിനും നിര്‍ദ്ദേശത്തിനും അനുസരിച്ച് വേണം ഇനി എങ്കിലും കാര്യങ്ങള് മുന്നോട്ട് പോകാന്.\nകേരളത്തില് സ്‌കൂള് തുറക്കാനുള്ള സമയം ആയോ?\nവിദ്യാഭ്യാസ സ്ഥാപനങ്ങള് നേരത്തെ തന്നെ പൂര്‍ണ്ണമായും തുറക്കേണ്ടിയിരുന്നു. സ്‌കൂളുകള് ഇങ്ങനെ അടച്ചിടേണ്ടി വന്നപ്പോള് ഉണ്ടായ പ്രത്യാഘാതങ്ങളെ കുറിച്ച് ആലോചിച്ച് നോക്കൂ. കുട്ടികളുടെ മാനസിക വളര്‍ച്ച മുരടിച്ചു. പെരുമാറ്റത്തില് വ്യത്യാസം വന്നുതുടങ്ങി. സമൂഹത്തില് ഇടപഴകാനുള്ള അവസരം നഷ്ടമായി. ദേഷ്യം, ആത്മഹത്യാ പ്രവണത, കുറ്റകൃത്യങ്ങളോടുള്ള വാസന എന്നിവയെല്ലാം കൂടി. വിദ്യാഭ്യാസ സ്ഥാപനങ്ങള് അടച്ചിടുക എന്നത് എന്നത് തലവേദന വന്നാല് തലവെട്ടിക്കളയുക എന്ന് പറയുന്നത് പോലെയുള്ള രീതിയാണ്. കോവിഡ് മാനദണ്ഡങ്ങള് പാലിച്ചു കൊണ്ട് വിദ്യാഭ്യാസ സ്ഥാപനങ്ങള് തുറക്കുക തന്നെയാണ് വേണ്ടത്.\ncontent highlights: kerala state's decision to extend lockdown adversely effected on covid resistance


വാട്‌സ് ആപ്പ് കൂടുതല് സുരക്ഷിതമാകുന്നു; ഫിംഗര്‍പ്രിന്റ് ഓതന്റിക്കേഷന് ഉടന് | WhatsApp to get fingerprint authentication feature - Malayalam Gizbot\nഫേസ്ബുക്ക് ഉടമസ്ഥതയിലുള്ള വാട്‌സ് ആപ്പ് സുരക്ഷ കൂടുതല് ശക്തിപ്പെടുത്തുന്നു. ഇതിന്റെ ഭാഗമായി ഫിംഗര്‍പ്രിന്റ് ഓതന്റിക്കേഷന് യാഥാര്‍ത്ഥ്യമാക്കാന് ഒരുങ്ങുകയാണ് കമ്പനി. വാട്‌സ് ആപ്പ് മാറ്റങ്ങളെ നിരന്തരം നിരീക്ഷിക്കുന്ന WABetainfo എന്ന ട്വിറ്റര് അക്കൗണ്ടാണ് ഇതുസംബന്ധിച്ച വിവരങ്ങള് പുറത്തുവിട്ടത്.\nആന്‍ഡ്രോയിഡ് ഉപയോക്താക്കള്‍ക്കായാണ് ഇത്തരമൊരു സൗകര്യം ആദ്യമെത്തുക. പുത്തന് ഫീച്ചര് യാഥാര്‍ത്ഥ്യമായാല് വാട്‌സ് ആപ്പ് കൂടുതല് സുരക്ഷിതമാകുമെന്നുറപ്പ്. ഫീച്ചര് യാഥാര്‍ത്ഥ്യമായാല് ഫിംഗര്‍പ്രിന്റു കൊണ്ടു മാത്രമേ ആപ്പ് ഉപയോഗിക്കാന് കഴിയൂ.\nപുത്തന് സാങ്കേതികവിദ്യ ഇപ്പോള് പണിപ്പുരയിലാണെന്നാണ് WABetainfo റിപ്പോര്‍ട്ട് ചെയ്യുന്നത്. ''ആപ്പിള് ഐ.ഓ.എസില് ഫേസ് ഐ.ഡിയും ടച്ച് ഐഡി ഫീച്ചറും യാഥാര്‍ത്ഥ്യമാക്കിയ ശേഷം ആന്‍ഡ്രോയിഡിനായുള്ള ഫിംഗര്‍പ്രിന്റ് ഓതന്റിക്കേഷന് യാഥാര്‍ത്ഥ്യമാക്കാന് വാട്‌സ് ആപ്പ് ഒരുങ്ങുകയാണ്'' - WABetainfo പറയുന്നു.\nഫിംഗര്‍പ്രിന്റ് സുരക്ഷയ്ക്കായി സെറ്റിംഗ്‌സിനുള്ളില് തന്നെയാണ് മാറ്റം വരുത്തുക. settings>Account>Privacy യില് മാറ്റം വരുത്താം. ഒരുക്കല് സെറ്റിംഗ്‌സ് മാറ്റിയാല് പിന്നെ നിങ്ങളുടെ വിരലുകളില് സുരക്ഷിതമാണ് വാട്‌സ് ആപ്പ്. ഒരുപക്ഷേ ഫിംഗര്‍പ്രിന്റ് പ്രവര്‍ത്തിക്കാത്ത പക്ഷം രണ്ടാമതൊരു സുരക്ഷാ മാര്‍ഗവും വാട്‌സ് ആപ്പ് ഒരുക്കും.\nനിലവില് ആന്‍ഡ്രോയിഡ് ഉപയോക്താക്കള്‍ക്കായാണ് പുത്തന് ഫീച്ചര് പുറത്തുവരുന്നത്. അധികം വൈകാതെ ആപ്പിള് ഐ.ഓ.എസിലും ലഭ്യമാകുമെന്നും റിപ്പോര്‍ട്ടില് പറയുന്നു. സുരക്ഷയില് ഒരുതരത്തലുള്ള വിട്ടുവിഴ്ചയുമില്ലെന്നുറച്ചു തന്നെയാണ് വാട്‌സ് ആപ്പ് ഇപ്പോള്.\nഇയിടെയാണ് ഓഡിയോ അയയ്ക്കുന്നതിനുള്ള സംവിധാനത്തില് വാട്‌സ് ആപ്പ് മാറ്റം വരുത്താന് ഒരുങ്ങുന്നുവെന്ന വാര്‍ത്ത പുറത്തു വന്നത്. പുത്തന് അപ്‌ഡേറ്റില് ഇതു ലഭ്യമാകുമെന്നാണ് അറിയുന്നത്. മാത്രമല്ല 30 ഓഡിയോ ഫയലുകള് സപ്പോര്‍ട്ട് ചെയ്യുന്നതാണ് പുതിയ അപ്‌ഡേറ്റെന്നും അറിയുന്നു.


Malayalam News - ഒരു കപ്പ് ചായ കുടിച്ചു, പിന്നാലെ തുടർച്ചയായ ഏമ്പക്കം; എട്ട് മാസമായി അജ്ഞാത രോഗവുമായി 60 കാരൻ| Burping Constantly Man Suffering Mystery Illness afteracup of tea | News18 Kerala, Health Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Life » HEALTH BURPING CONSTANTLY MAN SUFFERING MYSTERY ILLNESS AFTER A CUP OF TEA\nഒരു കപ്പ് ചായ കുടിച്ചു, പിന്നാലെ തുടർച്ചയായ ഏമ്പക്കം; എട്ട് മാസമായി അജ്ഞാത രോഗവുമായി 60 കാരൻ\nചായ കുടിച്ചതിന് ശേഷം ആദ്യമൊന്ന് ഏമ്പക്കമിട്ടു. പിന്നെ ഇത് തുടർന്നു. എട്ട് മാസമായി തുടർന്നു കൊണ്ടേയിരിക്കുന്നു.\nUpdated: February 15, 2021, 5:57 PM IST\nLast Updated: February 15, 2021, 5:57 PM IST\nഅജ്ഞാത രോഗത്തിന്റെ പിടിയിലാണ് 61 കാരനായ ബിർമിങ്ഹാം സ്വദേശി മൈക്കിൾ ഒ റീലി. എട്ട് മാസങ്ങൾക്ക് മുമ്പ് ഒരു കപ്പ് ചായ കുടിച്ചതിന് പിന്നാലെയാണ് മൈക്കിളിന് ഈ രോഗം പിടിപെട്ടത്.\nചായ കുടിച്ചതിന് ശേഷം ആദ്യമൊന്ന് ഏമ്പക്കമിട്ടു. പിന്നെ ഇത് തുടർന്നു. എട്ട് മാസമായി തുടർന്നു കൊണ്ടേയിരിക്കുന്നു. ഇതാണ് രോഗം. സ്ഥലമോ സാഹചര്യമോ നോക്കാതെയുള്ള ഏമ്പക്കം ഗുരുതരമായതോടെ നിരവധി ഡോക്ടർമാരേയും മൈക്കിൾ ഇതിനകം കണ്ടു. മൈക്കിളിനെ ചികിത്സിച്ച ഡോക്ടർമാർക്കൊന്നും എന്താണ് അസുഖത്തിന്റെ കാരണമെന്ന് കണ്ടെത്താനായിട്ടില്ല.\nഓരോ ഏഴ് മിനുട്ട് ഇടവേളിയിലും ഏമ്പക്കമുണ്ടാകും. ഓരോ തവണയും ഏമ്പക്കത്തിന്റെ ശബ്ദം കൂടിക്കൊണ്ടിരിക്കുകയാണെന്നും ചുറ്റുമുള്ളവർക്ക് ബുദ്ധിമുട്ട് ഉണ്ടാക്കുന്നതായും മൈക്കിൾ പറയുന്നു.\nആദ്യമൊക്കെ ഏമ്പക്കത്തിന്റെ എണ്ണം കുറവായിരുന്നു. പിന്നീട് എന്തെങ്കിലും പാനീയങ്ങൾ കുടിച്ചാൽ ഏമ്പക്കം വരുന്ന അവസ്ഥയായി. ഇപ്പോൾ ഇത് തുടർച്ചയായി വന്നുകൊണ്ടിരിക്കുന്നു. കഴിഞ്ഞ ജൂണിൽ ഒരു കപ്പ് ചായ കുടിച്ചതിന് ശേഷം ആദ്യമായി ഒരു ഏമ്പക്കം വന്നതോടെയാണ് എല്ലാത്തിന്റെയും തുടക്കം. ഇപ്പോൾ ഏമ്പക്കം കാരണം ഉറക്കം പോലും നഷ്ടമായ അവസ്ഥയിലാണ് ഈ അറുപത്തിയൊന്നുകാരൻ.\nഅന്ന് ചായ കുടിച്ചതിന് പിന്നാലെ തുടങ്ങിയ ഏമ്പക്കത്തെ ആദ്യം ഗൗരവമായി കണ്ടിരുന്നില്ല. എന്നാൽ അടുത്ത ദിവസവും ഇത് തുടരുകയായിരുന്നു. ഇപ്പോൾ ഓരോ ഏഴ് മിനുട്ടിലും ഏമ്പക്കം വന്നുകൊണ്ടിരിക്കുന്നു. ചില സമയങ്ങളിൽ ഒരു തവണയാണ് ഏമ്പക്കം വരുന്നെങ്കിൽ മറ്റ് അവസരങ്ങളിൽ തുടർച്ചയായി ഏമ്പക്കം വരുന്ന അവസ്ഥയുമുണ്ടെന്ന് മൈക്കിൾ.\nഅപ്രതീക്ഷിതമായി വരുന്ന ഏമ്പക്കം തുടർന്നതോടെ ആളുകൾക്കൊപ്പം ഇരിക്കാൻ പോലും ധൈര്യമില്ലാതായെന്നാണ് മൈക്കിൾ പറയുന്നത്. എന്താണ് സംഭവിച്ചുകൊണ്ടിരിക്കുന്നതെന്ന് മനസ്സിലാകുന്നില്ല. ഏമ്പക്കം എങ്ങനെയെങ്കിലും നിർത്തണമെന്നാണ് മൈക്കിളിന്റെ ഇപ്പോഴത്തെ ഒരേയൊരു ആഗ്രഹം. കാരണം ഇത് തന്നെ മാനസികമായും ബാധിക്കാൻ തുടങ്ങിയിരിക്കുന്നുവെന്ന് അദ്ദേഹം പറയുന്നു.\nYou may also like:ദൃശ്യം2തിയേറ്ററിൽ റിലീസ് ചെയ്യുമോ? സാധ്യതയുണ്ടെന്ന് മോഹൻലാൽ\nമൈക്കിളിന് എയറോഫാഗിയ എന്ന അവസ്ഥയാകാമെന്നാണ് ഡോക്ടർമാരുടെ അനുമാനം. വയറ്റിലേക്ക് അമിതമായ വായു എത്തുന്ന അവസ്ഥയാണിത്. കുറഞ്ഞത് രണ്ട് വർഷമെങ്കിലും ഇതു തുടരാനും സാധ്യതയുണ്ട്. തനിക്ക് എയറോഫാഗിയ ആകാമെന്നാണ് മൈക്കിളും കരുതുന്നത്. എന്നാൽ ഡോക്ടർമാർക്ക് തന്നെ സഹായിക്കാനാകുന്നില്ലെന്നും അദ്ദേഹം പറയുന്നു.\nഇതുവരെ നിരവധി മരുന്നുകൾ കഴിച്ചു. ഒന്നും ഫലം ചെയ്തില്ല. ഇനിയും ഡോക്ടർമാരെ കാണാൻ തന്നെയാണ് മൈക്കിളിന്റെ തീരുമാനം. ഒരു ന്യൂറോളജിസ്റ്റുമായി ഓൺലൈൻ കൺസൾട്ടന്റും നടത്തിയിരുന്നു. എന്നിട്ടും പ്രയോജനമുണ്ടായില്ല. ഓരോ തവണയും തന്റെ ഏമ്പക്കം കൂടുതൽ ശബ്ദത്തിലായിക്കൊണ്ടിരിക്കുന്നുവെന്നതാണ് പുതിയ പ്രശ്നം.\nപുതിയ ജോലി അന്വേഷിച്ചുകൊണ്ടിരിക്കുന്ന മൈക്കിളിന് അതിനും തടസ്സമായിരിക്കുന്നത് ഏമ്പക്കമാണ്. മറ്റുള്ളവർക്ക് ബുദ്ധിമുട്ടുണ്ടാക്കുന്ന ഏമ്പക്കം കാരണം പലരും അദ്ദേഹത്തിന് ജോലിയും നൽകുന്നില്ല. ഓരോ ഏഴ് മിനുട്ടിലും ഏമ്പക്കം വിടുന്നയാളെ ആരാണ് ജോലിക്കെടുക്കുക എന്നാണ് മൈക്കിൾ തന്നെ ചോദിക്കുന്നത്.\nമലർന്ന് കിടക്കുമ്പോൾ മാത്രമാണ് ഏമ്പക്കം വരാതിരിക്കുന്നത്. എവിടെയെങ്കിലും ഇരുന്നാൽ അപ്പോൾ ഏമ്പക്കം പുറപ്പെടും. ഉത്കണ്ഠയോ ടെൻഷനോ കാരണമാണോ ഏമ്പക്കം വരുന്നതെന്ന് പലരും സംശയം പ്രകടിപ്പിച്ചതായും മൈക്കിൾ പറയുന്നു. എന്നാൽ താൻ വളരെ റിലാക്സായിട്ടുള്ള ആളാണെന്നും ഉത്കണ്ഠയ്ക്കുള്ള യാതൊരു കാരണവും തനിക്കില്ലെന്നുമാണ് ഇദ്ദേഹം പറയുന്നത്.\nഎന്തായാലും എത്രയും വേഗം ഈ അസുഖം മാറിക്കിട്ടിയാൽ മതിയെന്നാണ് മൈക്കിളിന്. ഏമ്പക്കം വരുമോ എന്ന ടെൻഷനില്ലാതെ ഒരു ചായ സമാധാനത്തിൽ കുടിക്കാന‍ാകണമെന്നാണ് തന്റെ ആഗ്രഹമെന്നും അദ്ദേഹം പറയുന്നു.\nFirst published: February 15, 2021, 5:57 PM IST


പണക്കാര്‍ക്കിനി പാചകവാതക സബ്സിഡി നല്‍കേണ്ടെന്ന് കേന്ദ്ര സര്‍ക്കാര്; വരുമാനം പരിശോധിച്ച് ഉപഭോക്താക്കളെ സബ്‌സിഡിയില് നിന്നു ഒഴിവാക്കും - ഇ വാർത്ത | evartha\nപണക്കാര്‍ക്കിനി പാചകവാതക സബ്സിഡി നല്‍കേണ്ടെന്ന് കേന്ദ്ര സര്‍ക്കാര്; വരുമാനം പരിശോധിച്ച് ഉപഭോക്താക്കളെ സബ്‌സിഡിയില് നിന്നു ഒഴിവാക്കും\nദില്ലി: ഉയര്‍ന്ന വരുമാനമുളള ഏഴ് ലക്ഷം ഉപഭോക്താക്കള്‍ക്ക് പാചകവാതക സബ്സിഡി നല്‍കുന്നത് നിര്‍ത്തലാക്കിയതായി കേന്ദ്രസര്‍ക്കാര്. പ്രതിവര്‍ഷവരുമാനം 10 ലക്ഷം രൂപയില് അധികമുളള ഉപഭോക്താക്കളെയാണ് സബ്സിഡി പരിധിയില് നിന്നും കേന്ദ്രസര്‍ക്കാര് ഒഴിവാക്കിയത്. സബ്സിഡി സിലിണ്ടര് ബുക്ക് ചെയ്യുന്നവര് പത്തു ലക്ഷം രൂപയ്ക്ക് മുകളില് നികുതിനല്‍കേണ്ട വരുമാനമില്ലെന്ന സ്വയം സാക്ഷ്യപത്രം നല്‍കണം. പ്രകൃതിവാതക മന്ത്രാലയമാണ് പുതിയ വിജ്ഞാപനം പുറത്തിറക്കിയത്.\nനിലവില് ഉപഭോക്താക്കള്‍ക്ക് സബ്സിഡിയോടെ 12 സിലിണ്ടര് വര്‍ഷത്തില് ലഭിക്കുന്നുണ്ട്. ഇതില് കൂടുതല് വേണമെങ്കില് വാണിജ്യവില നല്‍കണം. സബ്സിഡി ഏറ്റവും അത്യാവശ്യമായ പാവപ്പെട്ടവര്‍ക്ക് മാത്രം നല്‍കുകയെന്ന സര്‍ക്കാര് നയത്തിന്റെ ഭാഗമായാണ് നടപടി.\nഅവസാന സാമ്പത്തിക വര്‍ഷത്തിലെ വരുമാന നികുതിയെ ആധാരമാക്കി ഉപഭോക്താവ് നല്‍കുന്ന സാക്ഷ്യപത്രത്തിന്റെ അടിസ്ഥാനത്തിലാകും സബ്സിഡി ഒഴിവാക്കുക. നിലവില് 16.35 കോടി ഉപഭോക്താക്കള്‍ക്കാണ് എല്‍പിജി സബ്സിഡി ലഭിക്കുന്നത്. അത്യാവശ്യക്കാര്‍ക്ക് മാത്രം സബ്സിഡിയെന്ന കേന്ദ്രസര്‍ക്കാറിന്റെ പ്രചരണത്തെ തുടര്‍ന്ന് ഒരു കോടി അഞ്ചു ലക്ഷം പേര് സബ്സിഡി സ്വയം വേണ്ടെന്നുവെച്ചിരുന്നു. ഉപഭോക്താക്കളുടെ അക്കൗണ്ടിലേക്ക് നേരിട്ടാണ് സബ്സിഡി തുക സര്‍ക്കാര് നല്‍കിയിരുന്നത്.\nഓരോ വര്‍ഷവും പാചകവാതക സബ്സിഡി നല്‍കുന്നതിലൂടെ കേന്ദ്രസര്‍ക്കാറിന് വന് സാമ്പത്തിക ബാധ്യതയാണ് വരുന്നത്. സബ്സിഡിയില്ലാതെ സിലിണ്ടറുകള് വാങ്ങാന് കഴിവുള്ളവരെ മാറ്റിനിര്‍ത്തിയാല് വലിയ ബാധ്യത ഒഴിവാകുകയും കൂടുതല് അര്‍ഹതപ്പെട്ടവരിലേക്ക് സബ്സിഡി എത്തിക്കുകയും ചെയ്യാമെന്നാണ് സര്‍ക്കാര് കണക്കുകൂട്ടുന്നത്. ആദായ നികുതി വകുപ്പില് നിന്ന് ലഭിച്ച വിശദാംശങ്ങള് വിവിധ എണ്ണ കമ്പനികള് പരിശോധിച്ചു വരികയാണ്.


അനിലിനെ മാപ്പുസാക്ഷിയാക്കാന് അനുമതി തേടി | Anil Nambiar likely to be approver - Malayalam Oneindia\nഅനിലിനെ മാപ്പുസാക്ഷിയാക്കാന് അനുമതി തേടി\nതിരുവനന്തപുരം: വ്യാജരേഖാക്കേസിലെ ആറാം പ്രതി അനില് നമ്പ്യാരെ മാപ്പുസാക്ഷിയാക്കാന് ക്രൈംബ്രാഞ്ച് കോടതിയുടെ അനുമതി തേടി.\nജുഡീഷ്യല് ഒന്നാം ക്ലാസ് മജിസ്ട്രേറ്റ് കോടതിയില് നല്‍കിയ റിപ്പോര്‍ട്ടിലാണ് സൂര്യാ ടി വി റിപ്പോര്‍ട്ടറായ അനില് നമ്പ്യാരെ മാപ്പുസാക്ഷിയാക്കാന് അനുമതി തേടിയത്. കേസിലെ പ്രധാന തെളിവ് അനില് നമ്പ്യാരുടെ മൊഴിയാണെന്ന് റിപ്പോര്‍ട്ടില് പറയുന്നു.\nനേരത്തെ കേസില് ഒന്നാം പ്രതിയായിരുന്നു അനില് നമ്പ്യാര്. പിന്നീട് കോടതിയില് നല്‍കിയ കുറ്റപത്രത്തില് അനിലിനെ ആറാം പ്രതിയാക്കി.


താക്കോല് സ്ഥാനത്തിന്റെ രാഷ്ട്രീയം | islamonlive.in\nവീട് പൂട്ടി പോകുമ്പോള് അടുത്ത വീട്ടില് താക്കോല് ഏല്പിക്കുക എന്നത് ഏല്പിക്കപ്പെടുന്നവര്‍ക്കു ലഭിക്കുന്ന അംഗീകാരം കൂടിയാണ്. അത് കൊണ്ട് തന്നെ താക്കോല് എന്നത് കേവലം വീട് തുറക്കാനും അടക്കാനുമുള്ള ഒന്നായി മാത്രം കാണരുത്. താക്കോല് സ്ഥാനം എന്നത് കൊണ്ട് ഉദ്ദേശവും അത് തന്നെ. ഹിന്ദു സമുദായത്തിലേക്കുള്ള പ്രവേശനം തങ്ങളിലൂടെയാകണം എന്നതാണ് താക്കോല് സ്ഥാനം എന്നത് കൊണ്ട് അവര് ഉദ്ദേശിക്കുന്നതും. അടക്കാനും തുറക്കാനുമുള്ള അവകാശം തങ്ങള്‍ക്കു മാത്രമായി നിലനിന്നിരുന്ന ഒരു കാലമുണ്ടായിരുന്നു. ജാതി ചിന്ത അതിന്റെ പാരമ്യത്തില് എത്തി നിന്ന കാലത്തു ആ ചിന്തക്ക് അര്‍ത്ഥമുണ്ടായിരുന്നു. കേരള നവോത്ഥാനം ശക്തമായ പ്രഹരമേല്പിച്ചതു് ആ ജാതി ചിന്തയുടെ കടക്കലാണ്. അത് കൊണ്ട് തന്നെ നഷ്ടപ്പെട്ടു പോയ സ്ഥാനം തിരിച്ചു പിടിക്കുക എന്നതാണ് താക്കോല് സ്ഥാനം തിരിച്ചു വേണം എന്ന ജല്പനത്തിന്റെ ആകെ അര്‍ത്ഥം.\nകേരളത്തില് ആ വാദം ഉന്നയിച്ചത് എന് എസ് എസായിരുന്നു. ഒരു കാലത്തു അവരുടെ വിറക്‌വെട്ടുകാരും വെള്ളം കോരികളുമായിരുന്നവര് അവരുടെ ഭരണാധികാരികളാവുന്നതു അവര്‍ക്കു സഹിക്കാന് കഴിയുന്നതില് അപ്പുറമാണ്. യു ഡി എഫ്,ഉമ്മന്‍ചാണ്ടി, കുഞ്ഞാലിക്കുട്ടി, മാണി ത്രിയാത്രങ്ങളിലാണ് എന്നത് കൊണ്ട് തന്നെ താക്കോല് സ്ഥാനം അലങ്കരിക്കാന് ഒരു സവര്‍ണ്ണന് കൂടി വേണം എന്നത് അവര് പരസ്യമായി പറഞ്ഞു എന്ന് മാത്രം. അതിന്റെ ഫലവും പിന്നീട് കണ്ടു. രമേഷ് ചെന്നിത്തല അന്ന് തന്നെ താക്കോല് സ്ഥാനത്തിന് അടുത്തെത്തി. ഇപ്പോള് കുറച്ചു കൂടി അടുത്ത് വരികയും ചെയ്തു. പക്ഷെ എല് ഡി എഫ്, യു ഡി എഫ് മുന്നണികളില് താക്കോല് സ്ഥാനക്കാര്‍ക്ക് വിശ്വാസം കുറവാണ്. കാരണം അവിടെ താക്കോല് സ്ഥാനം കയ്യാളാന് ആളുകള് ധാരാളം. അതെ സമയം ഇപ്പോള് എന് എസ് എസ് അടുത്ത് നില്‍ക്കുന്നത് ബി ജെ പി മുന്നണിയോടാണ്. തങ്ങളുടെ സ്ഥാനാര്‍ത്ഥികളെ എന് എസ് എസ് നിശ്ചയിക്കും എന്ന രീതിയിലുള്ള വാര്‍ത്തകള് പോലും ഇടയ്ക്കു കണ്ടിരുന്നു. ശബരിമല വിഷയം അവര്‍ക്കു ഫാസിസ്റ്റു പക്ഷത്തേക്ക് പോകാനുള്ള കാരണമായി എന്ന് പറയണം. തങ്ങള്‍ക്കു രാഷ്ട്രീയമില്ല എന്നാണ് എന് എസ് എസ് പറയാറ്. അതില് നിന്നുമുള്ള മാറ്റമായി പുതിയ രീതികളെ വിലയിരുത്താം.\nഎന് ഡി എ യിലൂടെ തങ്ങളുടെ താക്കോല് സ്ഥാന വാദം ഉറപ്പിക്കാം എന്നതാണ് എന് എസ് എസ് ആഗ്രഹിക്കുന്നത്. കേന്ദ്ര സര്‍ക്കാരിന്റെ പുതിയ സംവരണ തീരുമാനവും ഒരു കാരണമാകാം. ആ തീരുമാനം നടപ്പാകാന് ഇനിയും കാലം വേണം. അതെ സമയം സവര്‍ണ അജണ്ടകള് നടപ്പാക്കാനുള്ള വഴികളായാണ് പുതിയ ബന്ധത്തെ അവര് കാണുന്നതും. എന് എസ് എസിന്റെ പിന്തുണ കൊണ്ട് ജയിക്കാനുള്ള അവസരമൊന്നും ബി ജെ പിക്ക് ഉണ്ടാവില്ല എന്നുറപ്പാണ്. പകരമായി ഇടതു പക്ഷത്തിനു മറ്റുള്ളവരുടെ വോട്ടു വര്‍ധിക്കും എന്നതാണ് സംഭവിക്കാന് പോകുന്നതും. മറ്റൊരു കാര്യം ഇന്ത്യയില് ഹിന്ദുത്വ ഭീകര ശക്തികള് നടത്തി കൊണ്ടിരിക്കുന്ന ഒരു അക്രമത്തെയും നാളിതുവരെ എന് എസ് എസ് അപലപിക്കുകയോ വിമര്‍ശിക്കുകയോ ചെയ്തിട്ടില്ല. അവര് എന്ന് മാത്രമല്ല ഏതാണ്ടെല്ലാ ഹിന്ദു സംഘടനകളും അങ്ങിനെ തന്നെയാണ്. സമദൂരം എന്നാണ് അവര് ഉന്നയിക്കുന്ന രാഷ്ട്രീയ മുദ്രാവാക്യം. പുറത്തു ദൂരം സമമാണെങ്കിലും അകത്തു അടുപ്പം പലതിനോടും കുറവാണ്. കേരളത്തില് പലതിന്റെയും താക്കോല് ഇന്നും എന് എസ് എസ് ആഗ്രഹിക്കുന്നവരുടെ കൈകളിലാണ്. ഇനിയും താക്കോല് വേണം എന്നത് ഞങ്ങളല്ലാത്ത നാട്ടില് മറ്റാരും വേണ്ട എന്നതിന്റെ മറ്റൊരു പ്രഖ്യാപനം കൂടിയാണ്.


ആത്മകഥനം ഈ ചിത്രങ്ങള് ആത്മകഥനം ഈ ചിത്രങ്ങള്\nAyushyam Editor 30 Mar 2020\nഓരോ വ്യക്തിയുടെയും ജീവിത അനുഭവങ്ങള് വ്യത്യസ്തമാണ്. അവ തുറന്നു പറയുന്നവര് ചുരുക്കവും. സന്തോഷവും ദുഃഖവും പ്രയാസങ്ങളും എല്ലാം അടങ്ങിയ ഒരാളുടെ ജീവിതം സമൂഹത്തോട് സംവദിക്കുന്നത് പ്രയോജനമാണ് . വായനക്കാരനെ ജീവിതവുമായി സംവദിച്ച് മാനസികമായ ഊര്‍ജ്ജം നല്‍കുന്നു. ജീവിതത്തില് അനുഭവിക്കുന്ന എല്ലാം ഒന്നും തന്നെ എന്നും എല്ലാവരും അനുഭവിക്കുന്നതാണെന്നും മനസ്സിലാക്കുന്നതിലൂടെ വായനക്കാരനും രചയിതാവും ഒന്നാകുന്നു. കഥകള് നോവലുകള് ആത്മകഥകള് ജീവചരിത്രങ്ങള് എന്നിവയാല് എന്നിവയെല്ലാം ആയി കലാസൃഷ്ടിയായി പുറത്തുവരുന്നത് പ്രോത്സാഹിപ്പിക്കുകയും ആശയം വിജയിക്കുകയും ചെയ്യുന്നു.\nഇത് സുനിത ത്രിപ്പാണിക്കര. കണ്ണൂര് ജില്ലയിലെ പയ്യന്നൂര് കുഞ്ഞിമംഗലം സ്വദേശിനിയായ ചിത്രകാരി. കൈകള്‍ക്ക് സ്വാധീനമില്ല. വീല്‍ചെയറിലാണ്. വായയില് കടിച്ചുപിടിച്ച് തൂലികയിലൂടെ ക്യാന്‍വാസില് പകര്‍ത്തുന്നത് സ്വന്തം ജീവിതവും അനുഭവങ്ങളുമാണ്. ശാരീരികമായ വിഷമതകളുമായാണ് ജനനം. നടക്കാന് വൈകിയപ്പോഴും നടന്നു തുടങ്ങമ്പോള് വീഴുന്നതും വലിയൊരു അസുഖത്തിന് ലക്ഷണങ്ങള് ആണെന്ന് അറിയാന് കഴിഞ്ഞില്ല. എല്ലുകള് പൊടിഞ്ഞു പോയി ബലക്ഷയം ബാധിക്കുന്ന അസുഖത്തെ തിരിച്ചറിയമ്പോഴേക്കും വൈകിയിരുന്നു. പക്ഷേ അപ്പോഴേക്കും സ്വപ്നങ്ങളാല് നല്ലൊരു ചിത്രകാരിയായി മാറിയിരുന്നു. ജീവിതപ്രയാസങ്ങള് തളര്‍ത്തിയപ്പോഴും അവയെല്ലാം തരണം ചെയ്തു ബിരുദവും ബിരുദാനന്തര ബിരുദവും സ്വന്തമാക്കി ഇന്ന് നമുക്ക് പ്രചോദിതമായി വീല്‍ചെയറില് നാടകം പറന്നു നടക്കുന്നു.\nകുറച്ചു കുടുംബ വിവരങ്ങള്\nഅച്ഛന് കണ്ണന് ധര്‍മ്മന് മികച്ച ആശാരി എന്നതിനുള്ള പദവിയാണ് ധര്‍മ്മന് എന്നത്. 16 വര്‍ഷം മുമ്പ് അന്തരിച്ചു. അമ്മ ജാനകിയാണ് സുനിതയുടെ ജീവിതത്തില് പ്രചോദകം. കൂടെ ജ്യേഷ്ഠന് ഗണേഷ് .മികച്ച ചിത്രകാരനായ ഗണേഷും സുനിതയെ പോലെ സഞ്ചരിക്കുന്നത് വീല്‍ചെയറിലാണ്. നിറം എന്ന പേരിലുള്ള വീട്ടില് മൂവരും പരസ്പരം താങ്ങും തണലുമായി കഴിയുന്നു. സമീപത്തുതന്നെ സഹായസഹകരണങ്ങളുമായി കുടുംബാംഗങ്ങളും ഉണ്ട്. മൂന്ന് ജ്യേഷ്ഠനും രണ്ടു ചേച്ചിമാരുടെയും കുഞ്ഞനുജത്തി ആയി 1983 ജനുവരി7നാണ് ജനനം. ആശാരി പണിയാണ് കുലത്തൊഴില്. പോളിയോ രോഗമാണെന്ന് തെറ്റിദ്ധരിച്ച് നാലു വയസ്സുവരെ ചെരിഞ്ഞാണ് നടന്നത്. നാലാംക്ലാസില് പഠിക്കമ്പോള് പെട്ടെന്ന് വീഴുകയാണ്. കൈകാലുകള്‍ക്ക് സ്വാധീനം കുറയുന്നതപോലെ. പിന്നെ സ്കൂള് ജീവിതം ദുസ്സഹം ആവുകയാണ്. പ്ലസ് ടു യോഗ്യത നേടും വരെ അമ്മ എടുത്തുകൊണ്ടപോകും, പിന്നെ വീട്ടിലിരുന്ന് പോസ്റ്റല് വഴി ബി. എ. എം. എ. പഠനം പൂര്‍ത്തിയാക്കി. പ്ലസ്ടു പഠനം കഴിഞ്ഞപ്പോള് ചിത്രം വരക്കണമെന്ന ആഗ്രഹം വീണ്ടും കലശലായിരുന്നു എങ്ങനെ സാധിക്കും. കുട്ടിക്കാലത്ത് വരച്ച ചിത്രങ്ങള് വീട്ടില് ഉണ്ട്. അവ തന്നോട്. സംവദിക്കുന്നു. ഈ ആഗ്രഹം ജ്യേഷ്ഠന് ചിത്രകാരനായ ഗണേഷിനോട് പങ്കുവയ്ക്കുന്നു. തന്നെപ്പോലെ തന്നെ പെയിന്‍റിംഗ് ബ്രഷ് കടിച്ചുപിടിച്ച് ചിത്രം വരയ്ക്കാന് തുടങ്ങാന് ഉപദേശിക്കുന്നു. നിരന്തര പരിശ്രമത്താല് ആര്‍ജിച്ചെടുക്കാന് കഴിയാത്തത് എന്തുണ്ട്. പ്രകൃതിയെയും ജീവിത അനുഭവങ്ങളെയും ചായക്കൂട്ടില് ക്യാന്‍വാസിലേക്ക് ആവാഹിച്ചപ്പോള് ലോകത്തെങ്ങും സഞ്ചരിക്കാന് തുടങ്ങി ഓയില് പെയിന്‍റ് വാട്ടര് കളര് മിക്സ് മീഡിയ എന്നിവ ഉപയോഗിച്ച് ഉള്ളതാണ് രചനകള്.\nചെറുകഥ കൂട്ടായി ഈ സംഘടനകള്\nശാരീരിക വെല്ലുവിളി നേരിടുന്നവരുടെ കൂട്ടായ്മയാണ് ഫ്ളൈ ത്രീ സം ഫോര് ലിമിറ്റഡ് യൂത്ത്. സംഘടനയില് സജീവമാണ് സുനിതയെ പോലുള്ളവര്. സംഘടനയുടെ മാഗസിന് എഡിറ്റോറിയല് അംഗവുമാണ് . എട്ടാം ക്ലാസില് പഠിക്കമ്പോള് ആദ്യമായി എഴുതിയ ചെറുകഥ മാതൃഭൂമി ആഴ്ചപ്പതിപ്പിലെ ബാലപംക്തിയില് കടലാസ് എന്ന പേരില് പ്രസിദ്ധീകരിച്ചു വന്നു. പിന്നെ എഴുത്തിലും ശ്രദ്ധ കേന്ദ്രീകരിച്ചു കവിതകളും കഥകളും എഴുതുന്നു.\nസ്വിറ്റ്സര്‍ലാന്‍ഡ് ആസ്ഥാനമായി പ്രവര്‍ത്തിക്കുന്ന മൗത്ത് ആന്‍ഡ് ഫൂട്ട് പെയിന്‍റേഴ്സ് അസോസിയേഷനിലെ അംഗത്വമാണ് സുനിതയുടെ ചിത്രങ്ങളെ ലോകജനതയ്ക്കു മുന്‍പില് ആശംസകള് പട്ടണങ്ങളുടെയും മറ്റു സംവേദനം സാധ്യമാകുന്നത്. അസോസിയേഷന്‍റെ അന്‍പതാം വാര്‍ഷികത്തിന് സുനിത അയച്ചു നല്‍കിയ പെയിന്‍റിംഗ് പ്രത്യേക പ്രശംസനേടി എടുത്തു. 10 ചിത്രങ്ങോളം വരച്ചു അയച്ചു നല്‍കാറുണ്ട്. കേരളത്തില് നിന്ന് അഞ്ച് പേര്‍ക്ക് മാത്രമാണ് ഈ അസോസിയേഷനില് അംഗത്വം. 2004ല് പുതുച്ചേരിയിലും 2012 സിംഗപ്പൂരിലും ചിത്രപ്രദര്‍ശനങ്ങള് നടത്തിയത് ഈ സംഘടനയുടെ ആഭിമുഖ്യത്തിലായിരുന്നു. കേരളത്തിനകത്തും പുറത്തുമായി നിരവധി പ്രദര്‍ശനങ്ങള് നടത്താന് സുനിതയ്ക്ക് കഴിയുന്നത് ഈ ആത്മവിശ്വാസത്തിലാണ് സ്കൂള് യുവജനോത്സവങ്ങളില് നിരവധി തവണ ചിത്രരചനയില് വിജയ് ആയിട്ടുണ്ട് അങ്ങിനെയാണ് വീട്ടിനുള്ളില് തളച്ചിടുമായിരുന്ന സുനിത എന്ന ചിത്രകാരി പുറംലോകവുമായി ബന്ധപ്പെടുന്നത്.\nചെറിയ കുട്ടിയായിരുന്നപ്പോള് മുതല് ആയുര്‍വേദ ചികിത്സയില് ആണ് അഭയം തേടിയത് .അതിന്‍റെ കരുത്തിലാവാം നടക്കാന് തുടങ്ങിയതും. പിന്നീട് എട്ടാംക്ലാസ് വരെ സ്വന്തം കാലില് സഞ്ചരിക്കാന് കഴിഞ്ഞതും. മുടങ്ങാതെ എല്ലാ മഴക്കാലത്തും ആയുര്‍വേദചികിത്സയില് ഒരുമാസക്കാലം വിധേയമാകാറുണ്ട്. തന്നെപ്പോലുള്ളവര്‍ക്ക് ശാരീരിക ക്ഷമയ്ക്ക് ആയുര്‍വേദ ചികിത്സയാണ് ഉത്തമം എന്ന് അനുഭവത്തില് സുനിത പറയുന്നു.\nസര്‍ഗാത്മകതയാണ് തന്‍റെ നെഗറ്റീവ് ചിന്തയിലേക്ക് നയിക്കുന്ന സാഹചര്യത്തിനും അതിലുപരിയായി മനസ്സും മാറ്റിയെടുക്കുന്നതും. മനസ്സില് ടെന്‍ഷന് കൂടമ്പോള് എല്ലാം ചിത്രങ്ങള് വരയ്ക്കും. മനസ്സിനെ ക്യാന്‍വാസിലേക്ക് ആവാഹിക്കും അതിനാലാണ് ആത്മകഥകള് കഥകളാണ് എന്‍റെ ചിത്രങ്ങള് എന്ന് പറയുന്നത്. ആരോടെങ്കിലും പറയാനോ പരിതപിക്കാന് ആവില്ല. തന്‍റെ സര്‍ഗ്ഗാത്മകത ഒളിച്ചിരിക്കുന്നത് പുറത്തെത്തിച്ചത് ടെന്‍ഷനിലൂടെയാണ് . ഒരു ചിത്രം വരച്ച എത്രകാലം നോക്കിയിരുന്നാലും മടുക്കാത്ത ഒരു ചിത്രം വയ്ക്കണം എന്നാണ് ആഗ്രഹം. അതുവരെ ഞാന് വരച്ചു കൊണ്ടിരിക്കും. ഈ ചിത്രകാരി പറയുന്നു.


ഓണം, അഥവാ മഹാബലി രക്തസാക്ഷി ദിനം! - Malyalam\nHome പ്രാദേശികം ഓണം, അഥവാ മഹാബലി രക്തസാക്ഷി ദിനം!\nലോകത്തിന്റെ ഏതു മൂലയിലുമാകട്ടെ, മലയാളി എവിടെയുണ്ടോ, അവിടെ ഓണാഘോഷവുമുണ്ട്. കോടി മുണ്ടും പുത്തനുടുപ്പുമണിഞ്ഞ്, മലയാളി എന്ന സ്വത്വം അല്പം അഹങ്കാരത്തോടെ തന്നെ വിളിച്ചോതി, നെറ്റിയിലൊരു ചന്ദനക്കുറിയുമായി, തിരുവോണത്തിന് നടന്നു നാടുചുറ്റാൻ ആഗ്രഹിക്കാത്ത ഏതു മലയാളിയുണ്ട്?\nവിരുന്നുവന്നവരെയെല്ലാം വീട്ടുകാരാക്കിയ ചരിത്രമേ നമ്മൾ മലയാളികൾക്കുള്ളൂ. നമ്മുടെ മഹാരാജാവായിരുന്ന മഹാബലിയും അതുപോലെ അതിഥി സൽക്കാര പ്രിയനായിരുന്നു. അതുകൊണ്ടാണ് ഓലക്കുടയും ചൂടി, കുടുമയും കെട്ടി, പാവമെന്ന് തോന്നിക്കുന്ന ഒരു പയ്യൻ വന്ന് മൂന്നടി മണ്ണ് ചോദിച്ചപ്പോൾ മുൻപിൻ നോക്കാതെ ഇഷ്ടമുള്ളത്ര അളന്നെടുത്തോളാൻ പുള്ളിക്കാരൻ പറഞ്ഞത്. എന്നാൽ ചെറുക്കനാകട്ടെ, ജനിച്ചപാടേ ബാല്യം പിന്നിട്ട മിടുക്കനായിരുന്നു.\nദേവന്മാരുടെ ആശങ്കയകറ്റാൻ പതിവു പോലെ അവതാരമെടുത്തുവന്ന മഹാവിഷ്ണു. ദേവന്മാർക്ക്, പ്രത്യേകിച്ച് ദേവന്മാരിൽ വേന്ദ്രനായ ദേവേന്ദ്രന് ആളുകൾ നന്നാവുന്നത് കണ്ണിൽ പിടിക്കില്ല. വരം നേടാൻ ആരെങ്കിലും തപസ്സുതുടങ്ങുമ്പോഴേ അദ്ദേഹം രംഭ മേനകാ തിലോത്തമമാരെ അയയ്ക്കും, തപസ്സു മുടക്കാൻ. പേടിയാണ് ദേവേന്ദ്രന്. കാര്യം ദേവ രാജാവാണെന്നൊന്നും പറഞ്ഞിട്ട് കാര്യമില്ല. സ്വന്തം കസേര തെറിപ്പിക്കാൻ ശക്തനായി ആരെങ്കിലും ഭൂമിയിൽ വളർന്നു വരുന്നുണ്ടോ എന്ന് സാകൂതം നിരീക്ഷിക്കും. അങ്ങനെ കണ്ടാൽ പിന്നെ വേവലാതിയായി. ഒടുവിൽ വായു ഭഗവാനും അഗ്നിദേവനും കൂടി, പ്രഷർ കയറി തളർന്ന ഇന്ദ്രനേയും താങ്ങി ബ്രഹ്മാവിന്റെ അടുത്തെത്തും.\nPrevious articleപോലീസ് ഉദ്യോഗസ്ഥർ ഗുണ്ടകളുമായുള്ള കൂട്ടുകെട്ട് അവസാനിപ്പിക്കണം: പിണറായി വിജയൻ\nNext articleനമ്മുടെ ആഹാരസംസ്കാരം വീണ്ടെടുക്കുക: ആരോഗ്യം നിലനിർത്തുക!\nദിലീപ് – മഞ്ജു വാര്യർ ബോക്സ് ഓഫീസ് യുദ്ധം – അഥവാ രാമലീല Vs...\n‘പണിക്കർ വിപ്ലവം’ – സാക്ഷരലോകത്തിന്റെ കേരളമാതൃക: ഇന്ന് ലോകസാക്ഷരതാദിനം!


Free Online Wesites to Send Independence day wishes, സ്വാതന്ത്ര്യദിന സന്ദേശമയക്കാം... സൗജന്യമായി - Malayalam Gizbot\nസ്വാതന്ത്ര്യദിന സന്ദേശമയക്കാം... സൗജന്യമായി\n| Updated: Thursday, August 15, 2013, 9:09 [IST]\nഇന്ന് ഓഗസ്റ്റ് പതിനഞ്ച്. ഇന്ത്യക്ക് സ്വാതന്ത്ര്യം ലഭിച്ചതിന്റെ അറുപത്തേഴാം വാര്‍ഷികം. രാജ്യസ്‌നേഹമുള്ള ഓരോരുത്തര്‍ക്കും അഭിമാന നിമിഷം കൂടിയണിത്. സ്വാതന്ത്ര്യ ദിനത്തില് സന്തോഷം പങ്കുവയ്ക്കുന്നതിനുള്ള നല്ല മാര്‍ഗം എസ്.എം.എസ്. സന്ദേശങ്ങള് അയയ്ക്കുക എന്നതാണ്.\nഅതിനു സഹായിക്കുന്ന ഏറ്റവും നല്ല ഉപാധിയാണ് സൗജന്യ ഓണ്‍ലൈന് എസ്.എം.എസ്. സൈറ്റുകള്. എത്ര സുഹൃത്തുക്കള്‍ക്കു വേണമെങ്കിലും ഇത്തരം സൈറ്റുകളിലൂടെ മെസേജ് അയയ്ക്കാന് സാധിക്കും. ഇംഗ്ലീഷ്, ഹിന്ദി എന്നിവയ്ക്കു പുറമെ ഏതാനും പ്രാദേശിക ഭാഷകളിലും മെസേജ് അയയ്ക്കാന് സൗകര്യമുണ്ട്.\nസൗജന്യ ഓണ്‍ലൈന് എസ്.എം.എസ് ലഭ്യമാകുന്ന ഏതാനും വെബ്‌സൈറ്റുകള് പരിചയപ്പെടാം.\nവെബ് സൈറ്റില് അക്കൗണ്ട തുടങ്ങാന് ഇവിടെ ക്ലിക് ചെയ്യുക


അധിക പ്രസംഗം: ഏകമാനവികത; ഇസ്ലാം മുന്നോട്ടു വെക്കുന്ന പ്രഥമ സന്ദേശം\nആധുനിക സങ്കേതങ്ങളുടെയും സാങ്കേതിക വിദ്യകളുടെ കുത്തൊഴിക്കിൽ മനുഷ്യൻ അഭിമാനം കൊള്ളുന്നു. എല്ലാം നേടിയെന്നഹങ്കരിക്കുന്നു. ഈ കുത്തൊഴുക്കിൽ ധർമ്മവും നീതിയും നന്മയും ഒലിച്ചുപോവുന്നു. സ്നേഹവും കാരുണ്യവും അന്യമാവുന്നു. സ്നേഹവും കാരുണ്യവും സഹോദര്യവും സഹവർത്തിത്തവുമായിരുന്നു മനുഷ്യബന്ധങ്ങളുടെ അടിസ്ഥാനമായിരുന്നുവേങ്കിൽ ഇന്ന് പണവും അധികാരവും സ്വാധീനവും അവക്ക് വഴിമാറിയിരിക്കുന്നു. ഒരു തിരിച്ച് പോക്ക് അനിവാര്യമാണ്. നന്മയിലേക്ക്, സ്നേഹവും സാഹോദര്യം കളിയാടിയ ഒരു കാലഘട്ടത്തിലേക്ക്. സ്നേഹം, കാരുണ്യം, ദയ, ദീനാനുകമ്പ, തുടങ്ങിയവ ഇസ്‌ലാം മുന്നോട്ടുവെക്കുന്നു.\nമാനവസ്നേഹവും സാഹോദര്യവും വാഗ്ദാനം ചെയ്യുന്നു ഇസ്‌ലാം. മനുഷ്യരോട് കൂറു പുലർത്തലാണ് ഇസ്‌ലാം. ഏവരോടും കലർപ്പില്ലാത്ത സമീപനം. അറിവില്ലാത്തവർക്ക് ശരിയായ അറിവുനൽകളും നേർവഴിയിൽ നടക്കാൻ സഹായിക്കലുമാണമത്. അത് അസത്യത്തിൽ നിന്ന് സത്യത്തിലേക്കു നയിക്കുന്നു. അനീതിയെ പിന്തുണക്കുകയോ തിന്മയോട് സഹകരിക്കുന്നോ ഇല്ല. ഈ ജീവിതത്തിന്റെ അർത്ഥം വെളിപ്പെടുത്തുകയാണ് ഇസ്‌ലാം. ഒരേ സ്രഷ്ടാവിന്റെ സൃഷ്ടികൾ. ഒരേ മതാപിതാക്കളുടെ മക്കൾ. ഏകമാനവികതയാണ് ഇസ്‌ലാം മുന്നോട്ടു വെക്കുന്ന പ്രഥമ സന്ദേശം.\n'ഹേ, മനുഷ്യരേ, തീർച്ചയായും നിങ്ങളെ നാം ഒരാണിൽ നിന്നും ഒരു പെണ്ണിൽ നിന്നുമായി സൃഷ്ടിച്ചിരിക്കുന്നു. നിങ്ങളന്യോന്യം അറിയേണ്ടതിന്ന് നിങ്ങളെ നാം വിവിധ സമുദായങ്ങളും ഗോത്രങ്ങളും ആക്കുകയും ചെയ്തിരിക്കുന്നു. തീർച്ചയായും അല്ലാഹുവിന്റെ അടുത്ത് നിങ്ങൽ ഏറ്റവും ആദരണീയൻ നിങ്ങളിൽ ഏറ്റവും ധർമനിഷ്ഠ പാലിക്കുന്നവനാകുന്നു' (49:13). അറബിക്കോ അനറബിക്കോ വെളുത്തവനോ കറുത്തവനോ ഇടയിൽ യാതൊരു വ്യത്യാസവുമില്ല, ധർമനിഷ്ഠ കൊണ്ടല്ലാതെ എന്നു പ്രഖ്യാപിച്ച മുഹമ്മദ് നബി(സ) ജാതീയതയുടേയും വർഗീയതയുടേയും വേരറുക്കുന്നു.\nഒരു പോലെ ജനിക്കുകയും ഒരേ ഭൂമിയിൽ വസിക്കുകയും ഒരേ വായു ശ്വസിക്കുകയും ഭൗതിക ലോകത്തെ ഒരുപോലെ സമീപിക്കുകയും ചെയ്യുന്ന നമുക്ക് ഒരേ ലക്ഷ്യമാണ് ഉണ്ടായിരിക്കേണ്ടത്. ഇഹവും പരവും വിജയിക്കാനുതകുന്ന ദൈവിക മാർഗത്തിലൂടെ ലക്ഷ്യം നേടാൻ കഴിയണം. ഏതേത് മേഖലയിലും നീതിപൂർവകമായ സമീപനം നിലനിറുത്തുകയാണ് ഇസ്‌ലാം ലക്ഷ്യമിടുന്നത്. അത് കലാപത്തെ പിന്തുണക്കുകയോ അനീതിയെ സംരക്ഷിക്കുകയോ ചെയ്യുന്നില്ല. തിന്മയെ നിരാകരിക്കുകയും തീവ്രവാദത്തിന്റേയും ഭീകരവാദത്തിന്റേയും വേരറുക്കുകയും ചെയ്യുന്നു. മനുഷ്യനന്മയാണ് ഇസ്‌ലാം വിളംബരം ചെയ്യുന്നത്. മാനവികമൂല്യങ്ങൾക്കാണ് ഇസ്‌ലാം പ്രധാന്യം നൽകുന്നത്. മതനിർദ്ദേശങ്ങളിലെവിടേയും ആർക്കും ദോഷകരമായ യാതൊന്നുമില്ല. ഇസ്‌ലാമില്ലാതെ അടിസ്ഥാന മോക്ഷത്തിനുതകുന്ന നന്മകൾ ദർശിക്കാനും കഴിയില്ല. സത്യം, നീതി, വിട്ടുവീഴ്ച, കാരുണ്യം ഇവയെല്ലാം വ്യക്തിത്വ വികാസത്തിന്റെ ഘടകങ്ങളാണെങ്കിൽ ഇസ്‌ലാം അവയെ പൂർണതയിലെത്തിക്കുന്നു. ഇസ്‌ലാം, കലർപ്പില്ലാത്തതും ആത്മാർത്ഥവുമായ ഉത്തമഗുണങ്ങൾ വളർത്തുന്നു.\nലോകം വീണ്ടുമൊരു ആഘോഷത്തിന്റെ പടിവാതിൽക്കലാണ്. ഈദുൽ ഫിത്വർ. കഴിഞ്ഞ ഒരു മാസം; റമദാൻ, സത്യാസത്യ വിവേചന ഗ്രന്ഥം അവതരിപ്പിക്കപ്പെട്ടമാസം. മനുഷ്യന് നന്മതിന്മകൾ വേർതിരിച്ചുകാണിക്കുന്ന, ശാന്തിയുടെയും സമാധാനത്തിന്റെയും പാതകൾ വിവരിക്കുന്ന, സർവ്വോപരി ശാശ്വത ജീവിത വിജയമാർഗ്ഗം പഠിപ്പിക്കുന്ന ഗ്രന്ഥം. ആ മഹത്തായ ഗ്രന്ഥം അവതരിപ്പിക്കപ്പെട്ട പുണ്യമാസം വിശ്വാസികൾ സന്തോഷത്തോടെ സ്വീകരിച്ചു. ഒരു മാസക്കാലത്തെ കഠിനമായ പരിശീലനത്തിന്റെയും നിയന്ത്രണങ്ങളുടെയും ദിനങ്ങൾ, പലതും ത്യജിച്ചു. പലതും ആർജ്ജിച്ചു. വിശ്വാസ ധൃഢത വീണ്ടും കൈവരിച്ചു. കാരുണ്യവും സഹാനുഭൂധിയും മനസ്സിന് കുളിരേകി. ഈ സദ്ഗുണങ്ങളൊന്നും കരഗതമാക്കാൻ ഒരാൾക്ക് സാധിച്ചില്ലെങ്കിൽ അയാളുടെ റമദാൻ പൂർണ്ണമല്ലെന്നർത്ഥം. റമദാൻ കൊണ്ട് നേടിയെടുത്ത ആത്മീയ ഊർജ്ജവും ചൈതന്യവും ഇനി വരുന്ന പതിനൊന്ന് മാസക്കാലം കാത്തു സൂക്ഷിക്കാൻ കഴിയണം.\nപ്രവാചകൻ തിരുമേനി (സ) പ്രഖ്യാപിച്ചു; തന്റെ സഹോദരന്റെ അഭിമാനവും രക്തവും ധനവും സമ്പത്തും പവിത്രമാണ് എന്ന്. പരസ്പരം അഭിമാനം ക്ഷതമേൽപ്പിക്കാതെ രക്തം ചീന്താതെ, എല്ലാവരുടെയും സൃഷ്ടാവ് ഒന്നാണ് എന്നും മനുഷ്യർ മുഴുവൻ ഏകോദര സഹോദരന്മാരാണെന്നും ലോക സൃഷ്ടാവായ തമ്പുരാനെ മാത്രമേ അരാധിക്കാവൂ; അവന് മാത്രമേ പ്രാർത്ഥന നേർച്ച വഴിപാടുകൾ അർപ്പിക്കാവൂ എന്നുമുള്ള ബോധം മനുഷ്യലോകത്തെ മുഴുവൻ നയിക്കുമ്പോൾ അവിടെ അശാന്തിയുടെ വെടിയുണ്ടകൾക്ക് സ്ഥാനമില്ല. സംസ്ഥാനങ്ങൾ തമ്മിലോ രാഷ്ട്രങ്ങൾ തമ്മിലോ ഭരണകൂടവും ഭരണീയരും തമ്മിലോ അകൽച്ചയും വിദ്വേഷവും പകയും ഉണ്ടാവുകയില്ല. ഈ ഒരു സന്ദേശം പരസ്പരം പങ്കു വെച്ച് ഒരു നവലോക സൃഷ്ടിക്കായി നമുക്ക് പ്രാർത്ഥിക്കുകയും പ്രവർത്തിക്കുകയും ചെയ്യാം.\nPosted by സുഹൈൽ മേലടി\nഅപ്പോൾ പിന്നെ ഈ ദളിത് മുസ്ലിം എന്ന തിരിവ് എന്ത് കൊണ്ടായിരിക്കാം ഉണ്ടാകപ്പെട്ടത് :(\nഅവർക്ക് വർഷങ്ങൾ ഇത്ര കഴിഞ്ഞിട്ടും രക്ഷയില്ലാതായിട്ട് തങ്ങളെ അവഗണിച്ചു എന്നും അതിനാൽ ഇപ്പോൾ ഹിന്ദു ദളിതർക്ക് കിട്ടുന്ന ആനുകൂല്യം തങ്ങൾക്കും വേണമെന്ന് പറഞ്ഞ് കരഞ്ഞതെന്തിനാണാവോ :(


മുല്ലപൂവിനെ മറക്കരുതേ - Sathyadeepam\n|^| Home -> Suppliments -> Familiya -> മുല്ലപൂവിനെ മറക്കരുതേ\nപഴയകാലങ്ങളില് വീട്ടുമുറ്റങ്ങളില് മുല്ലച്ചെടിക്കും ഒരു സ്ഥാനം നല്കിയിരുന്നു. അത്രമാത്രം മുല്ലപ്പൂവിനെ വീട്ടമ്മമാര് സ്നേഹിച്ചിരുന്നതായി കാണാം. അടുത്തകാലത്ത് മുല്ലപൂവിന്‍റെ ഡിമാന്‍റ് വര്‍ദ്ധിച്ചതോടെ പല വീട്ടമ്മമാരും മുല്ല’പൂ’ കൃഷിയെക്കുറിച്ച് ചിന്തിച്ചു തുടങ്ങിയിരിക്കുന്നു.\nതലയില് ചൂടാനും മാലകെട്ടാനും മാത്രമല്ല – നേത്ര സംരക്ഷണത്തിനും അലങ്കാരത്തിനുമെല്ലാം പേരുകേട്ടതാണ് നമ്മുടെ മുല്ലപൂ. ഇതിന്‍റെ സൗരഭ്യം ആരെയും ഒന്ന് ആകര്‍ഷിക്കുക തന്നെ ചെയ്യും. മുല്ല പലയിനങ്ങള് ഉണ്ടെങ്കിലും വീട്ടുവളപ്പുകളില് കൃഷിചെയ്യാന് അനുയോജ്യമായി കാണുന്നത് കുറ്റിമുല്ലയാണ്.\nകൂടുതലായി കൃഷിക്കും ആദായത്തിനും ഏറെ ഉപയോഗിക്കുന്നത് കുറ്റിമുല്ലയാണ്. മാല ഉണ്ടാക്കാനും സുഗന്ധതൈലം വാറ്റാനും മുല്ലപൂ ഉപയോഗിക്കുന്നു. മുല്ലപൂ വാറ്റിയെടുക്കുന്ന സുഗന്ധ തൈലത്തില് നല്ല കയറ്റുമതി സാധ്യതയും ഉണ്ട്. ഈ തൈലം ഔഷധനിര്‍മ്മാണത്തിനും ഉപയോഗിക്കുന്നു.\nനല്ല സൂര്യപ്രകാശം ഉള്ള സ്ഥലത്ത് കുഴിയെടുത്ത് അടിവളമായി ചാണകപ്പൊടി, കമ്പോസ്റ്റ് എന്നിവ ചേര്‍ത്ത് നട്ടു വളര്‍ത്താം. ഗുണ്ടുമല്ല, വിരൂപാക്ഷി, സൂചിമല്ലി, മോട്ടിയ, മദനബാണം, രാമബാണം തുടങ്ങിയവ നടാന് യോജിച്ച കുറ്റിമുല്ല ഇനങ്ങള് ആണ്. വേരിപിടിപ്പിച്ച കമ്പുകള് ആണ് പ്രധാന നടീല് വസ്തുവായി ഉപയോഗിച്ചുവരുന്നത്. കര്‍ഷകരില് നിന്നോ കാര്‍ഷിക നേഴ്സറികളില് നിന്നോ ആവശ്യാനുസരണം ‘തൈ’കള് വാങ്ങിനടാം. ‘ജൂ ണ്’ മുതല് ‘ഓഗസ്റ്റ്’ വരെയാണ് നടീല്‍കാലം. വലിയ ഗോബാഗുകളിലും, വലിയ ചട്ടികളിലും പ്ലാ സ്റ്റിക്ക് ചാക്കുകളിലും മറ്റും ഇവ നട്ടുവളര്‍ത്താം. നട്ടശേഷം ‘നന’ ആവശ്യമാണ്. വേനലില് നന്നായി ‘നന’ച്ചുകൊടുക്കുകയും ചെയ്യണം. സമയാസമയങ്ങളില് കളയെടുപ്പ് നടത്തി വളപ്രയോഗം നടത്തണം.\nചെടിയുടെ ഉയരം ക്രമീകരിക്കുന്നതിനും ‘പൂ’വിടല് കൂട്ടുന്നതിനും രണ്ടാം വര്‍ഷം മുതല് എല്ലാവര്‍ഷവും കൊമ്പ് കോതണം. നട്ട് രണ്ടരമാസം മുതല് ‘പൂ’വിട്ടു തുടങ്ങുമെങ്കിലും ആറുമാസം വരെ ഉണ്ടാകുന്ന മൊട്ടുകള് നീക്കം ചെയ്യാറുണ്ട്. നട്ട് മൂന്നാം വര്‍ഷം മുതല് നല്ല രീതിയില് പൂക്കള് ലഭിക്കും.\nവൈകുന്നേരം രണ്ടോ മൂന്നോ മുല്ല’പൂ’ മൊട്ട് പറിച്ചെടുത്ത് കിടപ്പുമുറികളില് വെച്ചാല് മുറിക്കുള്ളില് നല്ല മണം ലഭിക്കും. അന്തരീക്ഷ വായുവിനെ ശുദ്ധമാക്കുന്നതിനും ഇവയ്ക്കു കഴിവുള്ളതായി പറയപ്പെടുന്നു. അതിനാല് തന്നെ വീടിന്‍റെ മുറ്റങ്ങളിലും പരസരങ്ങളിലും ഒരു മുല്ലച്ചെടിക്കു കൂടി സ്ഥാനം നല്കുന്നത് ഉചിതമാണ്. എന്തൊക്കെ ആയാലും മുല്ല’പൂ’വിന്‍റെ സൗരഭ്യവും അതിന്‍റെ ഗുണങ്ങളും വിലപ്പെട്ടതാണെന്ന കാര്യം നാം മറക്കരുത്.


തിരുവനന്തപുരം വിമാനത്താവളത്തിൽ രണ്ടു ഭീകരർ പിടിയിൽ |\nMonday, September 21, 2020 10:02 PM IST\nതിരുവനന്തപുരം: തിരുവനന്തപുരം വിമാനത്താവളത്തിൽനിന്നു രണ്ടു ഭീകരരെ ദേശീയ അന്വേഷണ ഏജൻസി (എൻഐഎ) പിടികൂടി. റിയാദിൽ നിന്നെത്തിയ കണ്ണൂർ സ്വദേശി ഷുഹൈബും ഉത്തർപ്രദേശ് സ്വദേശി ഗുൽ നവാസുമാണു പിടിയിലായത്.\nബംഗളൂരു സ്ഫോടന കേസിലും ഡൽഹി ഹവാല കേസിലും പങ്കുള്ളവരെയാണ് അറസ്റ്റ് ചെയ്തതെന്ന് എൻഐഎ അറിയിച്ചു. റിയാദിൽനിന്നു ലുക്കൗട്ട് നോട്ടിസ് നൽകിയാണ് ഇവരെ ഇന്ത്യയിലെത്തിച്ചത്.\nഷുഹൈബ് ഇന്ത്യൻ മുജാഹിദിലും ഗുൽ നവാസ് ലഷ്കർ ഇ തോയ്ബയിലും ബന്ധമുള്ളവരാണെന്ന് എൻഐഎ വ്യക്തമാക്കി. ഇവരെ വിശദമായി ചോദ്യം ചെയ്തു വരികയാണ്. കഴിഞ്ഞദിവസം കൊച്ചിയിൽ മൂന്ന് അൽക്വയ്ദ ഭീകരരെ എൻഐഎ പിടികൂടിയിരുന്നു.\nന്യൂഡൽഹി: തിരുവനന്തപുരം ടെക്നോ പാർക്കിന്‍റെ മൂന്നാംഘട്ട നിർമാണ പ്രവർത്തനങ്ങൾക്ക് സുപ്രീം കോടതിയുട...


തിരുവനന്തപുരം: വീണ്ടുവിചാരങ്ങളില്ലാത്ത തീരുമാനങ്ങളിലൂടെ ജനങ്ങളെ ദുരിതത്തിലാക്കിയ ചരിത്രത്തിലെ സുല്‍ത്താന് മുഹമ്മദ് ബീന് തുഗ്ലക്കിന്റെ പുതിയ അവതാരമാണ് പ്രധാനമന്ത്രി നരേന്ദ്ര മോദിയെന്ന് പ്രതിപക്ഷ നേതാവ് രമേശ് ചെന്നിത്തല. മുന്നൊരുക്കങ്ങളൊന്നുമില്ലാതെ ഒരു രാത്രി രാജ്യത്തെ നോട്ടുകള് പിന്‍വലിക്കാനുള്ള തീരുമാനം തുഗ്ലക്കിന്റെ തീരുമാനങ്ങളെയാണ് ഓര്‍മപ്പെടുത്തുന്നത്. ആയിരത്തിന്റെയും നൂറിന്റെയും നോട്ടുകള് പിന്‍വലിക്കുകയെന്ന വലിയ തീരുമാനം അവധാനതയോടെയും വേണ്ടത്ര മുന്നൊരുക്കങ്ങളോടെയുമാണ് നടപ്പാക്കേണ്ടിയിരുന്നത്. അതിന് പകരം ഒരു ബദല് സംവിധാനവുമൊരുക്കാതെ ഒരു രാത്രി നാടകീയമായി നോട്ടുകള് പിന്‍വലിക്കുകയാണെന്ന് പ്രധാനമന്ത്രി പ്രഖ്യാപിക്കുകയാണ് ചെയ്തത്. എന്നിട്ട് അദ്ദേഹം ജപ്പാനിലേക്ക് പോവുകയും ചെയ്തു. നോട്ടുകള് അസാധുവാക്കിയതോടെ ജനങ്ങള് നിത്യചെലവിന് പണമില്ലാതെ നരകിക്കുമ്പോള് അതെല്ലാം ചെയ്തുവെച്ച പ്രധാനമന്ത്രി ജപ്പാനില് ഉല്ലാസയാത്രയിലാണെന്നും ചെന്നിത്തല പറഞ്ഞു.\nAlso read: പിണറായിയും മോദിയും ഒരുപോലെയെന്ന് ഷിബുബേബിജോണ്\nജനങ്ങളോട് ഉത്തരവാദിത്വമുള്ള ഒരു ഭരണാധികാരിക്ക് ഇങ്ങനെ പെരുമാറാന് കഴിയില്ല. രാജ്യം പ്രതിസന്ധി നേരിടുമ്പോള് ഇവിടെ തന്നെ ഇരുന്ന് അതിന് പരിഹാരം കാണുകയായിരുന്നു പ്രധാനമന്ത്രി ചെയ്യേണ്ടിയിരുന്നത്. നോട്ടുകള് പിന്‍വലിച്ച് അഞ്ചാം ദിവസമായിട്ടും പ്രതിസന്ധിക്ക് അയവുണ്ടാവുന്നില്ല. പണത്തിനായി ജനങ്ങള് ബാങ്കുകള്‍ക്ക് മുന്നില് പൊരിവെയിലത്ത് ക്യൂ നില്‍ക്കുന്നു. എ.ടി.എമ്മുകളില് ഇപ്പോഴും പണമില്ല. റിസര്‍വ് ബാങ്ക് ആവശ്യമായത്ര നോട്ട് എത്തിക്കാത്തതിനാല് അടുത്തൊന്നും പ്രതിസന്ധി തീരില്ലെന്നാണ് ബാങ്ക് അധികൃതര് തന്നെ പറയുന്നത്. ഇടപാടുകള് ഓണ്‍ലൈനായി നടത്താന് പറയുന്ന ധനമന്ത്രി അരുണ് ജെയ്റ്റ്‌ലി ഏത് ഗ്രഹത്തിലാണ് ജീവിക്കുന്നതെന്ന് ചെന്നിത്തല ചോദിച്ചു.\nനിത്യപട്ടിണിക്കരായ ഇന്ത്യയിലെ കോടിക്കണക്കിന് സാധാരണക്കാര്‍ക്ക് എവിടെയാണ് ഓണ്‍ലൈന് സംവിധാനം? മോദി അവകാശപ്പെടുന്നത് പോലെ ഇതുവഴി കള്ളപ്പണക്കാരെ കുടുക്കാന് കഴിയുമോ എന്ന് കണ്ടറിയണം. വന്‍തോക്കുകള്‍ക്കും വേണ്ടപ്പെട്ടവര്‍ക്കും സ്വന്തം പാര്‍ട്ടിക്കാര്‍ക്കും വിവരം ചോര്‍ത്തിക്കൊടുത്ത ശേഷമാണ് മോദി പരിഷ്‌ക്കാരം നടപ്പാക്കിയതെന്ന് സംശയിക്കേണ്ടിയിരിക്കുന്നു. അത് സാധൂകരിക്കുന്ന റിപ്പോര്‍ട്ടുകളാണ് പുറത്ത് വരുന്നത്. മോദിയുടെ പരിഷ്‌ക്കാരം കൊണ്ട് കള്ളപ്പണക്കാരല്ല, സാധാരണ പാവങ്ങളാണ് വെള്ളത്തിലായതെന്നും ചെന്നിത്തല വാര്‍ത്താകുറിപ്പിലൂടെ ആരോപിച്ചു.\nAlso read: 2000രൂപയുടെ കറന്‍സിയും പിന്‍വലിക്കണമെന്ന് അനില് ബോഗില്\nTags: chennithala, currency issue, Indian currency, Indian rupee, Narendramodi, Ramesh chennithala


തിരുവനന്തപുരത്തും കോഴിക്കോടുമുള്ള സർക്കാർ ഹോമിയോ മെഡിക്കൽ കോളേജുകളിൽ 2020-21 വർഷത്തെ വിവിധ ബിരുദാനന്തര ബിരുദ ഹോമിയോ കോഴ്‌സുകളിലെ പ്രവേശനത്തിന് AIAPGET-2020 യോഗ്യത നേടിയ വിദ്യാർഥികളിൽ നിന്ന് അപേക്ഷ ക്ഷണിച്ചു. അപേക്ഷകർ കേരളീയനായ ഇന്ത്യൻ പൗരനായിരിക്കണം. AIAPGET-2020 യോഗ്യതയോടൊപ്പം പ്രോസ്‌പെക്ടസ് (ക്ലോസ് 5.1) പ്രകാരമുള്ള യോഗ്യതകളും നേടിയിരിക്കണം. ബി.എച്ച്.എം.എസ്. (ഡയറക്ട്/ ഗ്രേഡഡ്) അഥവാ കേന്ദ്ര ഹോമിയോ കൗൺസിൽ തത്തുല്യമായി അംഗീകരിച്ച ബിരുദമുണ്ടായിരിക്കണം.\nജനറൽ വിഭാഗം അപേക്ഷകർക്ക് 2020 ജനുവരി ഒന്നിന് 45 വയസ്സ് കവിയരുത്. പട്ടികജാതി/ പട്ടികവർഗ വിഭാഗത്തിലുള്ളവർക്കും ഹോമിയോപ്പതി മെഡിക്കൽ കോളേജുകളിലെ അധ്യാപകർക്കും പരമാവധി അഞ്ച് വർഷത്തെ വയസ്സിളവ് അനുവദിക്കും. സർവീസ് ക്വാട്ടയിൽ അപേക്ഷിക്കുന്നവരിൽ അധ്യാപക ക്വാട്ടയിൽ ഉള്ളവർക്ക് 2020 ജൂലൈ 31ന് 50 വയസ്സും മെഡിക്കൽ ക്വാട്ടയിൽ ഉള്ളവർക്ക് 46 വയസ്സും കവിയാൻ പാടില്ല. ആൾ ഇന്ത്യാ ഇൻസ്റ്റിറ്റ്യൂട്ട് ഓഫ് ആയുർവേദ (എ.ഐ.ഐ.എ) 2020 ൽ നടത്തിയ പ്രവേശന പരീക്ഷ AIAPGET-2020 യുടെ റാങ്കിന്റെ അടിസ്ഥാനത്തിൽ പ്രവേശന പരീക്ഷാ കമ്മീഷണർ പ്രസിദ്ധീകരിക്കുന്ന സ്റ്റേറ്റ് റാങ്ക് ലിസ്റ്റ് പ്രകാരമാണ് പ്രവേശനം.\nwww.cee.kerala.gov.in ൽ ഓൺലൈനായി ജനുവരി മൂന്നിന് വൈകിട്ട് മുന്നു വരെ അപേക്ഷിക്കാം. ഫീസ് ഓൺലൈൻ പേയ്‌മെന്റായോ, ഇ-ചെലാൻ മുഖേനയോ അടയ്ക്കണം. ഇ-ചെലാൻ ഉപയോഗിക്കുന്നവർ കേരളത്തിലെ ഏതെങ്കിലും ഹെഡ് പോസ്റ്റാഫീസ്/സബ് പോസ്റ്റാഫീസിൽ പണം അടയ്ക്കണം. ഫീസ് അടച്ച ശേഷം അപേക്ഷകന്റെ ഫോട്ടോ, ഒപ്പ്, സർട്ടിഫിക്കറ്റ്/ അനുബന്ധ രേഖകൾ എന്നിവ അപ്‌ലോഡ് ചെയ്യണം. ഓൺലൈനായി അപേക്ഷ സമർപ്പിച്ചതിനു ശേഷം സർട്ടിഫിക്കറ്റ്/ അനുബന്ധ രേഖകൾ പുതുതായി ഉൾപ്പെടുത്താൻ അനുവദിക്കില്ല. പ്രോസ്‌പെക്ടസ് വെബ്‌സൈറ്റിൽ ലഭിക്കും. അപേക്ഷയുടെ പ്രിന്റൗട്ട്, സർട്ടിഫിക്കറ്റ്/മറ്റു അനുബന്ധ രേഖകൾ എന്നിവ പ്രവേശന പരീക്ഷാ കമ്മീഷണറുടെ കാര്യാലയത്തിലേയ്ക്ക് അയയ്‌ക്കേണ്ടതില്ല. ഹെൽപ്പ് ലൈൻ നമ്പർ: 0471-2525300.


പാട്‌ന ഇന്നത്തെ വെള്ളി വില (27th Sep 2021): വെള്ളി വില ഇന്ന് പാട്‌ന | Silver Rate In Patna Today: Silver Rate Per Gram In Patna - Malayalam Goodreturns\nഹോം » വെള്ളി വില » പാട്‌ന\nപാട്‌ന ഇന്നത്തെ വെള്ളിവില (27th September 2021)\nPatna Silver Price Alert\nഅന്താരാഷ്ട്ര വിപണിക്കനുസരിച്ചാണ് പാട്നയിലെ വെള്ളി വില നിശ്ചയിക്കപ്പെടുന്നത്. ഡോളറുമായി താരതമ്യം ചെയ്യുന്പോള് രൂപയുടെ വിലയില് വരുന്ന കയറ്റിറക്കങ്ങളും വെള്ളി വിലയെ സ്വാധീനിക്കും.\nപാട്‌ന ഇന്നത്തെ വെള്ളി വില\nപരിശോധിക്കുക പാട്‌നയിലെ സ്വര്‍ണവില\nപാട്‌ന കഴിഞ്ഞ പത്തു ദിവസത്തെ വെള്ളി വില\nപാട്‌ന മുന്‍കാല വെള്ളിവില\nപാട്‌ന വെള്ളി വിലയിലെ മാറ്റങ്ങള്, August 2021\nപാട്‌ന വെള്ളി വിലയിലെ മാറ്റങ്ങള്, July 2021\nപാട്‌ന വെള്ളി വിലയിലെ മാറ്റങ്ങള്, June 2021\nപാട്‌ന വെള്ളി വിലയിലെ മാറ്റങ്ങള്, May 2021\nപാട്‌ന വെള്ളി വിലയിലെ മാറ്റങ്ങള്, April 2021\nപാട്‌ന വെള്ളി വിലയിലെ മാറ്റങ്ങള്, March 2021\nബി.സി.ഇ. 700 മുതൽ തന്നെ നാണയങ്ങളുടെ നിർമ്മാണത്തിന്, ഇലക്ട്രം എന്ന രൂപത്തിൽ ലിഡിയക്കാർ വെള്ളി ഉപയോഗിച്ചിരുന്നു. പിന്നീട് വെള്ളി വേർതിർച്ച് ശുദ്ധരൂപത്തിൽ തന്നെ നാണയനിർമ്മാണത്തിന് ഉപയോഗിച്ചു. ലോകത്തിലെ 14 ഭാഷകളിലെങ്കിലും വെള്ളിക്കും പണത്തിനും ഒരേ വാക്ക് തന്നെയാണ് ഉപയോഗിക്കുന്നത്.\nവെള്ളിയുടെ ഭംഗി, ആഭരണനിർമ്മാണത്തിലും, വിലപിടിച്ച പാത്രങ്ങളുടെ നിർമ്മാണത്തിലും അതിനെ പ്രധാനിയാക്കി. 92.5% വെള്ളിയും ബാക്കി ചെമ്പും ചേർത്ത സങ്കരമായ സ്റ്റെർലിങ് സിൽ‌വർ ആണ് ഇത്തരം ഉപയോഗങ്ങൾക്ക് കാലങ്ങളായി ഉപയോഗിച്ചു പോരുന്നത്. ഒരു ട്രോയ് പൗണ്ട് സ്റ്റെർലിങ് സിൽ‌വറിന്റെ മൂല്യമായിരുന്നു ബ്രിട്ടീഷ് നാണയമായ പൗണ്ടിന്റെ വിലയായി കണക്കാക്കിയത്. മത്സരങ്ങളിൽ രണ്ടാംസ്ഥാനത്തെ സൂചിപ്പിച്ചു നൽകുന്ന പുരസ്കാരമായി വെള്ളിയുടെ മെഡൽ ഉപയോഗിക്കുന്നു.


കോവിഡ് രൂക്ഷം, രാത്രി കര്‍ഫ്യൂവും വാരാന്ത്യ ലോക്ഡൗണും പ്രഖ്യാപിച്ച് മഹാരാഷ്ട്ര | Night curfew| weekend lockdown\nApr 4, 2021, 07:39 PM IST\nപകല് സമയത്ത് അഞ്ചിലധികം പേര് കൂട്ടംകൂടാന് അനുവദിക്കില്ല. മാളുകളും ഭക്ഷണശാലകളും ബാറുകളും തുറക്കാന് അനുവദിക്കില്ല. അവശ്യ വസ്തുക്കള് വീടുകളില് എത്തിച്ചു നല്‍കാന് അനുവദിക്കും.\nമുംബൈ: മഹാരാഷ്ട്രയില് കോവിഡ് രോഗികളുടെ എണ്ണം വര്‍ധിക്കുന്ന സാഹചര്യത്തില് കര്‍ശന നിയന്ത്രണങ്ങള് ഏര്‍പ്പെടുത്തി സംസ്ഥാന സര്‍ക്കാര്. രാത്രി കര്‍ഫ്യൂവും വാരാന്ത്യ ലോക്ഡൗണും അടക്കമുള്ളവയാണ് പ്രഖ്യാപിച്ചിട്ടുള്ളത്. വെള്ളിയാഴ്ച രാത്രി എട്ട് മുതല് തിങ്കളാഴ്ച രാവിലെ ഏഴ് വരെയാണ് വാരാന്ത്യ ലോക്ക്ഡൗണ്. നിയന്ത്രണങ്ങള് തിങ്കളാഴ്ച മുതല് പ്രാബല്യത്തില് വരും.\nഎല്ലാ ദിവസവും രാത്രി എട്ട് മുതല് രാവിലെ ഏഴു വരെയാണ് രാത്രി കര്‍ഫ്യൂ. പകല് സമയത്ത് അഞ്ചിലധികം പേര് കൂട്ടംകൂടാന് അനുവദിക്കില്ല. മാളുകളും ഭക്ഷണശാലകളും ബാറുകളും തുറക്കാന് അനുവദിക്കില്ല. അവശ്യ വസ്തുക്കള് വീടുകളില് എത്തിച്ചു നല്‍കാന് അനുവദിക്കും. വ്യാവസായിക പ്രവര്‍ത്തനങ്ങളും നിര്‍മാണ പ്രവര്‍ത്തനങ്ങളും അനുവദിക്കും. പച്ചക്കറി ചന്തകളില് ജനക്കൂട്ടം നിയന്ത്രിക്കും.\nആള്‍ക്കൂട്ടം ഉണ്ടാകാത്ത തരത്തില് സിനിമാ ഷൂട്ടിങ് അനുവദിക്കും. തീയേറ്ററുകള് തുറക്കില്ല. വാരാന്ത്യങ്ങളില് അവശ്യ സര്‍വീസുകള് ഒഴികെയുള്ളവയൊന്നും അനുവദിക്കില്ല. പൊതുഗതാഗതത്തിന് പുതിയ നിയന്ത്രണങ്ങള് ഒന്നും പ്രഖ്യാപിച്ചിട്ടില്ല. 50 ശതമാനം ആളെക്കയറ്റുന്ന തരത്തില് പൊതുഗതാഗതം അനുവദിക്കും.\nമുഖ്യമന്ത്രി ഉദ്ധവ് താക്കറെയുടെ അധ്യക്ഷതയില് ചേര്‍ന്ന മന്ത്രിസഭാ യോഗത്തിലാണ് കര്‍ശന നിയന്ത്രണങ്ങള് ഏര്‍പ്പെടുത്താനുള്ള തീരുമാനം.\nContent Highlights: COVID spike: weekend lockdown and night curfew announced in Maharashtra


ന്യൂഡല്‍ഹി: ലോക്സഭ തിരഞ്ഞെടുപ്പിന്‍റെ രണ്ടാം ഘട്ടമായ ഇന്ന് 95 മണ്ഡലങ്ങളില് വിധിയെഴുതും. 11 സംസ്ഥാനങ്ങളിലും പുതുച്ചേരിയിലുമാണ് ഈ മണ്ഡലങ്ങള്. രാവിലെ ഏഴുമണിക്ക് തന്നെ വോട്ടിംഗ് ആരംഭിച്ചു.\nതെക്കന് സംസ്ഥാനങ്ങളായ കര്‍ണ്ണാടകയിലും തമിഴ്നാട്ടിലും ഇന്ന് വോട്ടെടുപ്പ് നടക്കും. വെല്ലൂരില് തിരഞ്ഞെടുപ്പ് റദ്ദാക്കിയതിനെ തുടര്‍ന്ന് പുതുച്ചേരിയിലും മറ്റ് മണ്ഡലങ്ങളിലും ഇന്ന് വോട്ടെടുപ്പ് നടക്കും. ത്രിപുര ഈസ്റ്റിലെ വോട്ടെടുപ്പ് 23 ലേക്ക് മാറ്റിയിട്ടുണ്ട്.\nപ്രശ്നബാധിത പ്രദേശങ്ങളിലെ പോളിംങ് ബൂത്തുകളിലെല്ലാം കനത്ത സുരക്ഷയാണ് ഏർപ്പെടുത്തിയിരിക്കുന്നത്. ഇതുകൂടാതെ ഉപതെരഞ്ഞെടുപ്പ് നടക്കുന്ന 18 നിയമസഭ മണ്ഡലങ്ങളിലേക്കും ഇന്ന് വോട്ടെടുപ്പ് നടക്കും. ഒഡീഷ നിയമസഭയിലേക്കുള്ള തെരഞ്ഞെടുപ്പും നടക്കും.\nകർണാടകയിലെ പതിനാലും മഹാരാഷ്‌ട്രയിലെ പത്തും യുപിയിലെ എട്ടും അസം, ബീഹാർ, ഒഡിഷ എന്നിവിടങ്ങളിലെ അഞ്ചും ഛത്തീസ്ഗഡ്, ബംഗാൾ സംസ്ഥാനങ്ങളിലെ മൂന്ന് വീതവും ജമ്മു കശ്മീരിലെ രണ്ടും മണിപ്പൂരിലെയും ത്രിപുരയിലെയും ഓരോ സീറ്റിലും ഉൾപ്പെടെ 95 മണ്ഡലങ്ങളാണ് ബൂത്തിലേക്ക്. 1625 സ്ഥാനാർഥികളിൽ 44 പേർ സിറ്റിങ് എംപിമാരാണ്.\nമുന് പ്രധാനമന്ത്രി എച്ച്ഡി ദേവഗൗഡ, നിഖില് കുമാരസ്വാമി, സുമലത, സദാനന്ദ ഗൗഡ, വീരപ്പമൊയ്ലി, ഹേമമാലിനി, അന്‍പുമണി രാംദാസ്, ഡാനിഷ് അലി, ഫാറൂഖ് അബ്ദുള്ള, സുശീല് കുമാര് ഷിന്‍ഡെ, അശോക് ചവാന്, പൊന് രാധാകൃഷ്ണന്, കനിമൊഴി തുടങ്ങിയ നേതാക്കള് ഇന്ന് ജനവിധി തേടുന്നവരില് ഉള്‍പ്പെടുന്നു.\nതമിഴ്നാട്, കര്‍ണാടക, മഹാരാഷ്ട്ര, ഉത്തര്‍പ്രദേശ്, അസം, ബീഹാര്, ഒഡീഷ, ഛത്തീസ്ഗഡ്, പശ്ചിമ ബംഗാള്, കശ്മീര്, മണിപ്പൂര്, പുതുച്ചേരി എന്നിവിടങ്ങളിലാണ് ഇന്ന് ജനവിധിയെഴുതുത്.\nപ്രശ്നബാധിത പ്രദേശങ്ങളിലെ പോളിംഗ് ബൂത്തുകളിലെല്ലാം കനത്ത സുരക്ഷയാണ് ഏര്‍പ്പെടുത്തിയിരിക്കുന്നത്. ഇതുകൂടാതെ ഉപതെരഞ്ഞെടുപ്പ് നടക്കുന്ന 18 നിയമസഭാ മണ്ഡലങ്ങളിലേക്കും ഇന്ന് വോട്ടെടുപ്പ് നടക്കും. ഒഡീഷ നിയമസഭയിലേക്കുള്ള തെരഞ്ഞെടുപ്പും നടക്കും.\nകര്‍ണാടകയിലെ പതിനാലും മഹാരാഷ്ട്രയിലെ പത്തും യുപിയിലെ എട്ടും അസം, ബീഹാര്, ഒഡിഷ എിവിടങ്ങളിലെ അഞ്ചും, ഛത്തീസ്ഗഡ്, ബംഗാള് സംസ്ഥാനങ്ങളിലെ മൂന്നു വീതവും ജമ്മു കശ്മീരിലെ രണ്ടും മണിപ്പൂരിലെയും ത്രിപുരയിലെയും ഓരോ സീറ്റിലും ഉള്‍പ്പെടെ 95 മണ്ഡലങ്ങളാണ് ബൂത്തിലേക്ക്. 1625 സ്ഥാനാര്‍ഥികളില് 44 പേര് സിറ്റിംഗ് എംപിമാരാണ്.\nസ്ഥാനാര്‍ഥികളില് 427 പേര് കോടീശ്വരന്‍മാരാണ്. കനിമൊഴി, കാര്‍ത്തി ചിദംബരം, പൊന്‍രാധാകൃഷ്ണന്, ദയാനിധി മാരന് തുടങ്ങിയ പ്രമുഖര് തമിഴ്നാട്ടില് ജനവിധി തേടും.


ഈ നക്ഷത്രക്കണ്ണുകള് കണ്ടത് ബില്യണ് ഡോളര് സ്വപ്നങ്ങള്, അങ്കിതി ബോസ് യാത്ര തുടരുന്നു...!\nThiruvananthapuram, First Published 8, Oct 2019, 4:14 PM\nസിലിംഗോയുടെ ആശയം മനസ്സിലുളളപ്പോഴും എങ്ങനെ, എവിടെ നിന്ന് തുടങ്ങണം എന്ന കാര്യത്തില് സ്ഥാപകരായ അങ്കിതി ബോസിനും ദ്രുവ് കപൂറിനും ആശയക്കുഴപ്പുമുണ്ടായിരുന്നു.\nഅങ്കിതി ബോസിന് അന്ന് പ്രായം 23, ദ്രുവ് കപൂറിന് പ്രായം 24 വയസ്സ്, തങ്ങളുടേതായ ഒരു സംരംഭം തുടങ്ങാന് തീരുമാനിച്ചു. 2014 ഡിസംബറില് ബാംഗ്ലൂരില് സുഹൃത്തുക്കളുടെ ഒരു ഹൗസ് പാര്‍ട്ടിക്കിടെയാണ് സിലിംഗോയെന്ന സംരംഭത്തിന്‍റെ ആശയം ആദ്യമായി ചര്‍ച്ചയാകുന്നത്. അന്ന് സെക്വോയ ഇന്ത്യയിലെ അനലിസ്റ്റാണ് അങ്കിതി ബോസ്. ദ്രുവ് ഗൈയിമിങ് സ്റ്റ്യൂഡിയോയായ കിവിയില് സോഫ്റ്റ്‍വെയര് എഞ്ചിനിയറും.\nഅഞ്ച് വര്‍ഷങ്ങള് കഴിഞ്ഞു, സിലിംഗോ ഒരു ബില്യണ് ഡോളര് മൂല്യമുളള ഫാഷന് ഫ്ലാറ്റ്ഫോമാണിന്ന്. സിലിംഗോയുടെ ആശയപ്പിറവിക്ക് ശേഷം നാല് മാസം മാത്രമാണ് ഇരുവരും തങ്ങളുടെ തൊഴില് മേഖലയില് തുടര്‍ന്നത്. ഇരുവരും 30,000 ഡോളര് വീതം നിക്ഷേപമായി എടുത്ത് സിലിംഗോയ്ക്ക് തുടക്കം കുറിച്ചു. ദക്ഷിണ- പൂര്‍വ്വ ഏഷ്യന് രാജ്യങ്ങളിലെ ചെറുകിട വ്യാപാരികളെ ലക്ഷ്യം വച്ചായിരുന്നു സ്റ്റാര്‍ട്ടപ്പിന്‍റെ തുടക്കം.\nഇന്ത്യ മുതല് അമേരിക്ക വരെ...\nസെക്വോയ ക്യാപിറ്റല്, ടെമാസ്ക്ക് ഹോള്‍ഡിംഗ്സ് തുടങ്ങിയ കമ്പനികളില് നിന്ന് 226 മില്യണ് ഡോളറാണ് സിംഗപ്പൂര് ആസ്ഥാനമായ സിലിംഗോ നേടിയെടുത്തത്. തുടക്കം സെക്വോയയുടെ സീഡ് ഫണ്ടില് നിന്നും. ഇന്ന് ഏഷ്യയിലെ വലുപ്പമുളള സ്റ്റാര്‍ട്ടപ്പുകളിലെ ഏറ്റവും പ്രായം കുറഞ്ഞ വനിതാ ചീഫ് എക്സിക്യൂട്ടീവുകളില് ഒരാളാണ് അങ്കിതി ബോസ്. ദ്രുവ് കപൂര് ഇന്ന് കമ്പനിയുടെ ചീഫ് ടെക്നിക്കല് ഓഫീസറും (സിടിഒ). ലോകത്തെ 20 ഓളം രാജ്യങ്ങളില് സിലിംഗോ സാന്നിധ്യം ശക്തമാക്കിക്കഴിഞ്ഞു. കമ്പനിയുടെ ഫാഷന് സപ്ലേ ചെയിന് രംഗത്ത് ലോകത്ത് ആകെ 50,000 ത്തോളം പാര്‍ട്ട്നര്‍മാരുണ്ട്. ഇന്തോനേഷ്യ, ഹോങ്കോങ്, തായ്‍ലാന്‍ഡ്, ഫിലിപ്പിയന്‍സ്, ഓസ്ട്രേലിയ, ഇന്ത്യ, അമേരിക്ക എന്നിവ പ്രധാന വിപണിയായ കമ്പനിക്കിന്ന് 700 ഓളം ജീവനക്കാരുണ്ട്.\nസിലിംഗോയുടെ ആശയം മനസ്സിലുളളപ്പോഴും എങ്ങനെ, എവിടെ നിന്ന് തുടങ്ങണം എന്ന കാര്യത്തില് സ്ഥാപകരായ അങ്കിതി ബോസിനും ദ്രുവ് കപൂറിനും ആശയക്കുഴപ്പുമുണ്ടായിരുന്നു. എന്നാല്, ബാങ്കോക്കിലേക്കുളള ഹോളിഡേ ട്രിപ്പില് അങ്കിതി ആ ചോദ്യങ്ങള്‍ക്കുളള ഉത്തരം കണ്ടെത്തി. ഓണ്‍ലൈന് ഫാഷന് രംഗത്ത് വില്‍പ്പനയ്ക്ക് വയ്ക്കാവുന്ന നിരവധി ഉല്‍പ്പന്നങ്ങളാണ് ബാങ്കോക്കിലെ വഴിയോരത്ത് അങ്കിതി കണ്ടെത്തിയത്. ഇത്തരം ചെറിയ, ഇടത്തരം വ്യാപാരികള്‍ക്ക് ഓണ്‍ലൈനില് സാന്നിധ്യം ഉണ്ടായിരുന്നില്ല. 'ശരിക്കും ഇതുതന്നെ അവസരം, ഇവിടെ നിന്ന് തുടങ്ങാം', അങ്കിതിയിലെ ബിസിനസ് വിമണ് ഉണര്‍ന്നു.\nഇടം നല്‍കി ഫോര്‍ച്യൂണ് മാഗസിന്\nപിന്നീട് അങ്കിതിക്ക് തിരിഞ്ഞു നോക്കേണ്ടി വന്നിട്ടില്ല, 2015 ല് സിലിംഗോയ്ക്ക് തുടക്കമായി. 2019 ലെ ഫോര്‍ച്യൂണ് മാഗസിന് പുറത്തിറക്കിയ 40 വയസ്സില് താഴെയുളള ബിസിനസ് രംഗത്തെ 40 സ്വാധീന ശക്തിയും പ്രചോദനവുമായ യുവ ബിസിനസ്സുകാരുടെ പട്ടികയില് അങ്കിതിയും ഇടം നേടി. ഫാഷന് രംഗത്ത് ആദ്യം ഇ- കൊമേഴ്സ് ഫ്ലാറ്റ്ഫോമായിട്ടായിരുന്നു കമ്പനിയുടെ തുടക്കം. ഫാഷന് രംഗത്തെ സര്‍വീസ് ബാസ്ക്കറ്റ് സംവിധാനത്തോടെ ഇന്നത് ബി2ബി ടെക് പ്ലാറ്റ്ഫോമായി വികസിച്ചു. അങ്കിതിയും ദ്രുവും സിലിംഗോയും മുന്നോട്ട് അതിവേഗം കുതിക്കുകയാണ് ഓണ്‍ലൈന് രംഗത്തെ ലോകത്തെ ഏറ്റവും വലിയ ഫാഷന് പ്ലാറ്റ്ഫോമായി മാറാന്.\nLast Updated 8, Oct 2019, 4:15 PM\nankiti bose ceo of zilingo\nwomen's ceo's success story\nstory of Zilingo\nZilingo anecommerce fashion platform


മക്ക മസ്ജിദ് സ്‌ഫോടനക്കേസില് സ്വാമി അസീമാനന്ദയടക്കമുള്ള പ്രതികളെ വെറുതെ വിട്ട ജഡ്ജി ബിജെപിയില് ചേരുന്നു • ഇ വാർത്ത | evartha\nമക്ക മസ്ജിദ് സ്‌ഫോടനക്കേസില് വിധി പുറപ്പെടുവിച്ച ജഡ്ജി കെ.രവീന്ദര് റെഡ്ഡി ബി.ജെ.പിയില് ചേരാന് ആഗ്രഹം പ്രകടിപ്പിച്ചതായി റിപ്പോര്‍ട്ട്. കേസില് അസീമാനന്ദയടക്കമുള്ള പ്രതികളെ കുറ്റവിമുക്തരാക്കി വിധി പുറപ്പെടുവിച്ച എന്.ഐ.എ സ്‌പെഷ്യല് കോടതി ജഡ്ജിയായിരുന്നു രവീന്ദര് റെഡ്ഡി. വിധി പ്രസ്താവിച്ചതിന് പിന്നാലെ അദ്ദേഹം രാജിവെച്ചതും വിവാദമായിരുന്നു.\nതെലുങ്കാനയിലെ ബി.ജെ.പി നേതാവിനെ ഉദ്ധരിച്ച് ദേശീയമാധ്യമങ്ങളാണ് ഇക്കാര്യം റിപ്പോര്‍ട്ട് ചെയ്യുന്നത്. തെലുങ്കാനയില് നിമയസഭാ തെരഞ്ഞെടുപ്പ് നടക്കാനിരിക്കെ പ്രമുഖരെ അണിനിരത്താനുള്ള ശ്രമത്തിലാണ് ബി.ജെ.പി. അതേസമയം ബി.ജെ.പി അദ്ധ്യക്ഷന് അമിത് ഷായുമായി റെഡ്ഡി കൂടിക്കാഴ്ച നടത്തിയിരുന്നു. ഈ കൂടിക്കാഴ്ചയില് അദ്ദേഹം പാര്‍ട്ടിയില് ചേരാനുള്ള ആഗ്രഹം പ്രകടിപ്പിച്ചിരുന്നു.\nബി.ജെ.പിയൊരു ദേശസ്‌നേഹം പ്രകടിപ്പിക്കുന്ന പാര്‍ട്ടിയാണെന്നും കുടുംബ ഭരണം അവിടെയില്ലെന്നും റെഡ്ഡി അടുത്തിടെ വ്യക്തമാക്കിയിരുന്നു. എന്നാല് വിവാദം ഭയന്ന് റെഡ്ഡിയുടെ ആഗ്രഹത്തോട് ബി.ജെ.പി പരസ്യമായി പ്രതികരിച്ചിട്ടില്ല. അതേസമയം റെഡ്ഡിയെ സ്വാഗതം ചെയ്തുള്ള ബാനറുകള് തെലുങ്കാനയിലെ ബി.ജെ.പി ആസ്ഥാനത്ത് പ്രത്യക്ഷപ്പെട്ടിട്ടുണ്ട്. മക്ക മസ്‍ജിദ് സ്ഫോടനക്കേസിൽ തെളിവുകളുടെ അഭാവത്തിൽ സ്വാമി അസീമാനന്ദ് ഉൾപ്പെടെയുള്ള അഞ്ചു പ്രതികളെയും കോടതി വെറുതെവിട്ടിരുന്നു.\nമണിക്കൂറുകൾക്കു ശേഷം വിധി പ്രഖ്യാപിച്ച ജഡ്ജി രാജിവയ്ക്കുകയും ചെയ്തു. വ്യക്തിപരമായ കാരണങ്ങളാലാണു രാജിയെന്നാണു ജഡ്ജി നേരത്തെ വ്യക്തമാക്കിയിരുന്നത്. അതേസമയം റെഡ്ഡിയുടെ പുതിയ നീക്കത്തിനെതിരെ രൂക്ഷവിമര്‍ശനവുമായി അസദുദ്ദീന് ഉവൈസി രംഗത്തെത്തി.


98 കിലോയില് നിന്നും 40 കിലോയിലേക്ക്; വൈശാലിക്കും പറയാനുണ്ട് ഒരു ഡയറ്റ് പ്ലാന് | obesity treatment|healthy foods|diet plan\nJul 30, 2019, 01:38 pm IST\nപൊണ്ണത്തടി ഇന്ന് മിക്കവരെയും അലട്ടുന്ന പ്രശ്‌നമാണ്. ആരോഗ്യ പ്രശ്‌നങ്ങള് മാത്രമല്ല, ആത്മവിശ്വാസക്കുറവിനും അത് കാരണമാകും. അമിത വണ്ണം മൂലം ഇഷ്ടപ്പെട്ട വസ്ത്രങ്ങള് ധരിക്കാന് കഴിയാതെ വരുന്ന അവസ്ഥയെക്കുറിച്ച് ഒന്ന് ആലോചിച്ച് നോക്കൂ… വസ്ത്രം എടുക്കാന് കഴിയാതെ കടയില് നിന്ന് മടങ്ങേണ്ട അവസ്ഥ നിങ്ങള്‍ക്ക് ഉണ്ടായിട്ടുണ്ടോ? എന്നാല് 25കാരിയായ വൈശാലി അത്തരമൊരു സാഹചര്യത്തിലൂടെ കടന്നുപോയിട്ടുണ്ട്. തന്റെ അളവിനുള്ള വസ്ത്രം കിട്ടാത്തതുമൂലം ആണുങ്ങളുടെ വിഭാഗത്തില് പോയി വസ്ത്രം വാങ്ങിക്കേണ്ട അവസ്ഥയായിരുന്നു അന്ന് വൈശാലിക്ക് ഉണ്ടായിരുന്നത്.\nഅമിത വണ്ണം മൂലമുള്ള ഇത്തരം പ്രശ്‌നങ്ങള് പലപ്പോഴും വൈശാലിയുടെ ആത്മവിശ്വാസം പോലും നഷ്ടപ്പെടുത്തി. എന്നാല് ഈ ഒരു അവസ്ഥയില് നിന്ന് ഓടിയൊളിക്കാതെ ഇത് തരണം ചെയ്യാനാണ് വൈശാലി തീരുമാനിച്ചത്. അങ്ങനെ വൈശാലി ശരീരഭാരം കുറയ്ക്കാന് തീരുമാനിച്ചു. ഒന്നരവര്‍ഷം മുമ്പ് 98 കിലോയായിരുന്നു വൈശാലിയുടെ ശരീരഭാരം. എന്നാല് കൃത്യമായ ഡയറ്റിലൂടെയും വ്യായാമത്തിലൂടെയും 40 കിലോയാണ് വൈശാലി കുറച്ചത്. ശരീരഭാരം ഇന്ന് പലരെയും അലട്ടുന്ന ഒരു പ്രശ്‌നമായി മാറിയിട്ടുണ്ട്. ഓരോ വ്യക്തികളെയും ഓരോ തരത്തിലാണ് ഈ പ്രശ്‌നം ബാധിക്കുന്നത്. ജീവിതത്തില് ഏന്തെങ്കിലും ഒരു അവസ്ഥയില് എത്തുമ്പോഴായിരിക്കും പലരും തന്റെ അമിതവണ്ണം ഒരു പ്രശ്‌നം ആണെന്ന് പോലും തിരിച്ചറിയുന്നത്.\nഇതാ ശരീരഭാരം കുറയ്ക്കുന്നതിനായി വൈശാലി ചെയ്ത് വന്ന ഡയറ്റ് പ്ലാന്\nരാവിലെ പുഴുങ്ങിയ മുട്ടയും ആപ്പിള് അല്ലെങ്കില് പഴമോ ആണ് വൈശാലി കഴിച്ചിരുന്നത്. ഉച്ചഭക്ഷണത്തിലും ഏറെ പ്രാധാന്യം നല്‍കിയിരുന്നു. പുറത്ത് നിന്ന് ഭക്ഷണം കഴിക്കാറില്ല. വീട്ടില് ഉണ്ടാക്കുന്ന ഭക്ഷണമാണ് ഉച്ചയ്ക്ക് കഴിക്കുന്നത്. ചോറ് അല്ലെങ്കില് ചപ്പാത്തിക്ക് ഒപ്പം ദാലോ സാലഡോ ആണ് ഉച്ചയ്ക്ക് കഴിക്കുന്നത്.\nചോറും ദാലും അല്ലെങ്കില് പച്ചക്കറി വേവിച്ചത് എന്നിവയാണ് രാത്രിയിലെ ഭക്ഷണം. പഴങ്ങളും പച്ചക്കറികളും ധാരാളം അടങ്ങിയ ഡയറ്റാണ് ഇവര് ചെയ്ത് വന്നത്. ഡയറ്റിനൊപ്പം ആഴ്ചയില് അഞ്ചുദിവസം കൃത്യമായി വ്യായാമവും ചെയ്തിരുന്നു.\nobesity treatment healthy foods diet plan\nജേക്കബ് തോമസിനെ തിരിച്ചെടുക്കാനുള്ള ഉത്തരവ്: സര്‍ക്കാരിനേറ്റ തിരിച്ചടിയെന്ന് ശ്രീധരന് പിള്ള


Murali thummarakudy | വാഗ്ദത്ത ഭൂമി തേടുന്നവർ..! മുനമ്പം മനുഷ്യക്കടത്തിന്റെ പശ്ചാത്തലത്തിൽ മുരളി തുമ്മാരകുടി എഴുതുന്നു - MarunadanMalayali.com\nJanuary 30, 2019 | 11:02 PM IST | Permalink\nപുതുവർഷത്തിൽ നാട്ടിൽനിന്ന് തിരിച്ചുവന്നതിൽപ്പിന്നെ നിന്നുതിരിയാൻ സമയം കിട്ടിയിട്ടില്ല. 2019 അല്പം റിലാക്‌സേഷനുള്ള വർഷമാകുമെന്ന് പ്രതീക്ഷിച്ചു. പക്ഷെ കണ്ടിടത്തോളം അങ്ങനെയല്ല കാര്യങ്ങളുടെ പോക്ക്. അതിനാലാണ് പോസ്റ്റുകളുടെ എണ്ണം കുറഞ്ഞത്. ക്ഷമിക്കുമല്ലോ.\nമുനമ്പത്തു നിന്ന് ഒരു ബോട്ട് നിറയെ ആളുകൾ (ശ്രീലങ്കക്കാർ?) കടൽ വഴി ന്യൂസിലാൻഡിലേക്ക് (?) കടന്നു എന്ന വാർത്ത വായിച്ചു. 1970 കളിൽ 'കാലിഫോർണിയക്കുള്ള' 'ഗഫൂർ കാ ദോസ്തുമാരുടെ' ഉരുവിൽ കയറി ഗൾഫിൽ പോകുന്നത് കേരളത്തിൽ നാട്ടുനടപ്പായിരുന്നെങ്കിലും ഇക്കാലത്ത് പാസ്പ്പോർട്ടും വിസയും ഇല്ലാതെ കടൽ കടക്കാൻ മലയാളികൾ ശ്രമിക്കുന്നത് അത്ര സാധാരണമല്ല. മലയാളികൾക്ക് അത്ര പരിചിതമല്ലാത്ത ഒരു പരിപാടിയാണിത്.\nലോകത്ത് പലയിടങ്ങളിലും വർഷാവർഷം ദശലക്ഷക്കണക്കിന് ആളുകളെ പണം വാങ്ങി നിയമവിരുദ്ധമായി അതിർത്തി കടത്തിവിടുന്ന സംഘങ്ങളുണ്ട്. മനുഷ്യ കള്ളക്കടത്ത് (human smuggling) എന്നാണ് ഇതിന്റെ പേര്. അതിർത്തി കടക്കുന്നവരും അതിർത്തി കടക്കാൻ സഹായിക്കുന്നവരും തമ്മിലുള്ള ഒരു ഒത്തുകളിയാണ് ഇത്. അതിർത്തി കടന്നുകഴിഞ്ഞാൽ പിന്നെ ഇവർ തമ്മിൽ ബന്ധമില്ല. നമ്മൾ കൂടുതൽ കേൾക്കുന്നത് 'മനുഷ്യക്കടത്തിനെ' (human traficking) പറ്റിയാണ്. അത്തരം സാഹചര്യത്തിൽ ഇരയെ ഏതെങ്കിലും തരത്തിൽ വഞ്ചിച്ച് അതിർത്തി കടത്തുകയും അതിനു ശേഷം അവരെ ലൈംഗികവ്യവസായത്തിനോ മറ്റോ ഉപയോഗിക്കുകയുമാണ് പതിവ്. ഈ രണ്ടുതരം കടത്തിന്റെയും നടുക്ക് ക്രിമിനൽ സംഘങ്ങൾ ഉണ്ട്, ചിലപ്പോൾ അവർ ഒറ്റ സംഘം ആയിരിക്കാം. നാട് കടത്തപ്പെടുന്നവരുടെ സമ്മതം എന്നോരു പ്രധാന വ്യത്യാസം ഇവ തമ്മിൽ ഉണ്ട്. എനിക്ക് മനസ്സിലായിടത്തോളം മുനന്പത്ത് നടന്നു എന്ന് പറയുന്നത് മനുഷ്യ കള്ളക്കടത്താണ്. അതിനെപ്പറ്റി കുറച്ചു വിവരങ്ങൾ പറയാം.\nമതിലുകളുടെ ലോകം: ലോകത്ത് ഏകദേശം ഇരുനൂറോളം രാജ്യങ്ങളുണ്ട്. യു എൻ അംഗരാജ്യങ്ങൾ തന്നെയുണ്ട് 193. ഇതിൽ ഒരു രാജ്യത്ത് നിന്നും മറ്റൊന്നിലേക്ക് ഏതാവശ്യത്തിനും സഞ്ചരിക്കുന്നതിന് ചില നിയന്ത്രണങ്ങളും നിബന്ധനകളുമുണ്ട്. വിനോദത്തിനായി പോകാനാണ് ഏറ്റവും എളുപ്പം. വിദ്യാഭ്യാസത്തിനോ ആരോഗ്യ പരിപാലനത്തിനോ ബന്ധുജന സന്ദർശനത്തിനോ ഒക്കെ പോകുന്നത് കൂടുതൽ ബുദ്ധിമുട്ടാണ്. അതേസമയം മറ്റൊരു രാജ്യത്തു പോയി തൊഴിൽ നേടുന്നതിനും സ്ഥിരതാമസമാക്കുന്നതിനും ഇപ്പോൾ ഏറെ കടന്പകളുണ്ട്.\nലോക വ്യാപാര സംഘടന നിലവിൽ വന്ന് വസ്തുക്കളുടെയും സേവനങ്ങളുടെയും അന്താരാഷ്ട്ര വിനിമയം എളുപ്പമായിരിക്കുന്ന ലോകത്തും തൊഴിൽ തേടിയുള്ള അതിർത്തി കടക്കൽ എളുപ്പമല്ല. ലോകരാജ്യങ്ങൾ തമ്മിലുള്ള നയതന്ത്രത്തിലെ ഒരു വലിയ കീറാമുട്ടിയാണ് ഈ വിഷയം. അമേരിക്കയിൽ സർക്കാർ പൂട്ടിയിടുന്നതിലേക്ക് നയിച്ച മതിൽപണി വിവാദവും ബ്രിട്ടന്റെ ആഭ്യന്തര രാഷ്ട്രീയത്തെ നെടുകെ പിളർത്തി കുട്ടിച്ചോറാക്കിയ ബ്രെക്‌സിറ്റ് വിവാദവുമൊക്കെ അടിസ്ഥാനപരമായി വിദേശികൾ അവരുടെ മണ്ണിലേക്ക് തൊഴിൽ തേടിയെത്തുന്നതിന് എതിരെയുള്ള വികാരത്തിന്റെ പ്രതിഫലനമാണ്.\nഅതിർത്തി കടക്കാൻ കാരണങ്ങൾ പലത്:\nലോകത്തുള്ള ഇരുനൂറോളം രാജ്യങ്ങളിലെ സാമ്പത്തിക സാമൂഹ്യ രാഷ്ട്രീയ സാഹചര്യങ്ങൾ പലതാണ്. യുദ്ധം, ദുരന്തം, കാലാവസ്ഥാ വ്യതിയാനം, എന്നിങ്ങനെയുള്ള കെടുതികൾ വേറെയും. ജനിച്ച സ്വന്തം നാടുവിട്ട് മറ്റൊരു രാജ്യത്തേക്ക് പോകുവാൻ ആളുകൾ ശ്രമിക്കാൻ കാരണങ്ങൾ പലതുണ്ട്. സ്വന്തം രാഷ്ട്രീയ ചിന്തയുടെയോ മതവിശ്വാസത്തിന്റെയോ വർണ്ണത്തിന്റെയോ ഉപജാതിയുടെയോ ലൈംഗിക താല്പര്യങ്ങളുടെയോ പേരിൽ സ്വരാജ്യത്ത് അക്രമിക്കപ്പെടുന്നവർ, അല്ലെങ്കിൽ ആക്രമണ സാധ്യത ഭയപ്പെടുന്നവർ ലോകത്ത് ഏറെയുണ്ട്. ഇത്തരം ആളുകൾ വിവേചനങ്ങൾ അധികമില്ലാത്ത നാടുകളിലേക്ക് കുടിയേറാൻ ശ്രമിക്കും.\nഇങ്ങനെയുള്ള ആളുകളെ അഭയം നൽകി സ്വീകരിക്കാൻ പല രാജ്യങ്ങളും തയ്യാറാകുകയും ചെയ്യും. അടുത്തിടെ ഒരു സൗദി പൗരക്ക് കാനഡ ഇത്തരത്തിൽ അഭയം നൽകിയ വാർത്ത ഓർക്കുമല്ലോ. രാഷ്ട്രീയമായോ മതപരമായോ പീഡിപ്പിക്കപ്പെട്ടില്ലെങ്കിൽ പോലും സ്വന്തം രാജ്യത്ത് യുദ്ധമോ അക്രമമോ ദുരന്തമോ കാരണം ജീവിതം ദുഃസ്സഹമാകുന്നതിനാൽ നാടുവിടാൻ തീരുമാനിക്കുന്നവരും ലോകത്തുണ്ട്. ഇത്തരത്തിൽ പ്രത്യേകിച്ചും യുദ്ധത്തിന്റെ സാഹചര്യത്തിൽ നാടുകടക്കുന്നവരെ സ്വീകരിക്കാൻ മറ്റു ചില രാജ്യങ്ങൾ ചുരുക്കം സാഹചര്യങ്ങളിൽ സമ്മതിക്കാറുമുണ്ട്.\nബംഗ്ലാദേശ് യുദ്ധക്കാലത്ത് ഒരു കോടിയിലേറെ ആളുകളാണ് അന്നത്തെ കിഴക്കൻ പാക്കിസ്ഥാനിൽ നിന്നും ഇന്ത്യയിൽ അഭയം തേടിയെത്തിയത്. അഫ്ഘാനിസ്ഥാനിലെ യുദ്ധകാലത്ത് പാക്കിസ്ഥാനും ദക്ഷിണ സുഡാനിലെ യുദ്ധകാലത്ത് യുഗാണ്ടയും ഇത്തരത്തിൽ അനവധി അഭയാർത്ഥികളെ സ്വീകരിച്ചിട്ടുണ്ട്. അടുത്തിടെ സിറിയയിൽ യുദ്ധമുണ്ടായപ്പോൾ ലക്ഷക്കണക്കിന് സിറിയക്കാരാണ് യൂറോപ്പിലേക്കെത്തിയത്. അതിൽ ധാരാളം ആളുകൾക്ക് ജർമ്മനി അഭയം നൽകി.\nഎന്നാൽ യുദ്ധമോ ഏതെങ്കിലും തരത്തിലുള്ള വിവേചനമോ ഇല്ലാത്ത സാഹചര്യത്തിൽ പോലും സാന്പത്തിക നിലയും ജോലിസാധ്യതയുമുള്ള രാജ്യങ്ങളിലേക്ക് പോകാൻ സാന്പത്തികമായി പിന്നോക്കം നിൽക്കുന്ന രാജ്യങ്ങളിലെ ആളുകൾ ശ്രമിക്കാറുണ്ട്. ഇത് കൂടാതെ അതിർത്തികടക്കാൻ വേറൊരു രസകരമായ കാരണം കൂടിയുണ്ട്. അമേരിക്കയിൽ ജനിച്ചു വീഴുന്ന കുട്ടികൾക്ക് സ്വാഭാവികമായി ഒരു അമേരിക്കൻ പൗരത്വം കിട്ടുന്ന നിയമം ഉള്ളതിനാൽ ഗർഭിണികളായ സ്ത്രീകൾ പല രാജ്യങ്ങളിൽ നിന്നും അമേരിക്കയിൽ എത്തിപ്പറ്റാൻ ശ്രമിക്കും. ആശൃവേ ഠീൗൃശാെ എന്നാണ് ഇതിന്റെ പേര്.\nഅതിർത്തി കടക്കാനുള്ള കാരണം എന്താണെങ്കിലും പലപ്പോഴും നിയമവിധേയമായി ഇത് ചെയ്യുന്നതിന് പരിമിതികൾ ഉണ്ടാകും. നിയമപരമായി സാധിക്കാതെ വരുന്‌പോൾ എങ്ങനെയെങ്കിലും അവിടെ എത്താൻ ആളുകൾ ശ്രമിക്കും. കാരണം പല വികസിത രാജ്യങ്ങളിലും എങ്ങനെയെങ്കിലും എത്തിപ്പറ്റിയാൽ ആളുകൾക്ക് അഭയാർത്ഥിയാകാനുള്ള അപേക്ഷ കൊടുക്കാം. അഭയാർത്ഥി ആയി അംഗീകരിച്ചു കഴിഞ്ഞാൽ ആ രാജ്യത്ത് ജീവിതം തുടങ്ങാനുള്ള സൗകര്യങ്ങൾ ഭരണകൂടം നൽകും. അഭയാർത്ഥിയാകാനുള്ള അപേക്ഷ പ്രോസസ്സ് ചെയ്യാൻ വളരെ സമയമെടുക്കും. ആ സമയത്ത് അവരുടെ സംരക്ഷണം അവിടുത്തെ സർക്കാരിന്റെ ഉത്തരവാദിത്തമാണ്. അപേക്ഷ തള്ളിയാലും വീണ്ടും അപ്പീൽ കൊടുക്കാനും അപേക്ഷ ഫയലിൽ ഉള്ളിടത്തോളം കാലം അവിടെ ജീവിക്കാനുമുള്ള അവകാശം അവർക്കുണ്ട്. ഈ സമയത്ത് ഏതെങ്കിലും ചെറിയ ജോലി ചെയ്ത്\nജീവിക്കാനുള്ള സാഹചര്യവുമുണ്ട്. പാരീസിലും റോമിലും പോയിട്ടുള്ളവർക്ക് ഈഫൽ ടവറിന്റെയും മറ്റു ടൂറിസ്റ്റ് കേന്ദ്രങ്ങളുടെയും ചുറ്റുവട്ടത്ത് വിവിധ നാട്ടുകാരായ നൂറുകണക്കിന് ആളുകൾ ചെറിയ കച്ചവടം ചെയ്തു ജീവിക്കുന്നത് കാണാം. ഇതിൽ ഭൂരിഭാഗവും ഇത്തരത്തിലുള്ള അഭയാർത്ഥി അപേക്ഷകരാണ്. അതിൽ ഏറെ പേരും സാന്പത്തിക അഭയാർത്ഥികളാണ്. വളരെ ദുരിതപൂർണ്ണമാണ് ഇവരുടെ ജീവിതം. പൊളിഞ്ഞു വീഴാറായതിനാൽ സർക്കാർ ആളുകളെ ഒഴിപ്പിച്ചുവിട്ട പഴയ കെട്ടിടങ്ങളിൽ വെള്ളവും വെളിച്ചവും ഇല്ലാതെ, ചിലപ്പോൾ നഗരത്തിന്റെ അതിർത്തിയിലെ കാടുകളിൽ ടെന്റ് കെട്ടി,\nചിലപ്പോൾ ഇവരെ നിയമവിരുദ്ധമായി ജോലിക്ക് വെക്കുന്നവർ വാടകക്കെടുത്തു കൊടുക്കുന്ന സ്ഥലത്ത് ഒക്കെയാണ് ഇവരുടെ താമസം. പല രാജ്യത്തും അവരുടെ തനതായ സാമൂഹ്യസുരക്ഷ ഒന്നും ഇത്തരം അഭ്യർത്ഥികൾക്കില്ല. എന്തിന് ഭക്ഷ്യസുരക്ഷ പോലുമില്ല. ഇവർ താമസിക്കുന്ന ഇടങ്ങളിൽ ഗുണ്ടാത്തലവന്മാർ മുതൽ ലൈംഗിക അതിക്രമം വരെയുള്ള പ്രശ്‌നങ്ങളുണ്ട്. ഇങ്ങനെയൊക്കെ ഏറെനാൾ ഒരുപക്ഷെ, അഞ്ചോ പത്തോ വർഷക്കാലം കഴിയേണ്ടി വരും. അതിനിടക്ക് സ്വന്തം നാട്ടിൽ പോകാനും പറ്റില്ല. യൂറോപ്പിൽ എന്നും ഞാൻ കാണുന്ന കാഴ്ചയാണിത്.\nഎന്നാൽ നിയമ വിരുദ്ധമായി ആർക്കെങ്കിലും കുറച്ചു പണം കൊടുത്ത് അതിർത്തി കടന്നുപോയവരുടെ ഗ്രാമങ്ങളിലുള്ളവർ കാണുന്ന കാഴ്‌ച്ച വ്യത്യസ്തമാണ്. 'എങ്ങനെയെങ്കിലും' അതിർത്തി കടന്ന് പോയവർ പണമുണ്ടാക്കുന്നു, അത് വീട്ടിലേക്ക് അയക്കുന്നു, കുറേനാൾ കഴിയുന്‌പോൾ മറ്റു രാജ്യങ്ങളിലെ പൗരത്വം നേടുന്നു, തിരിച്ചുവന്ന് വീട്ടുകാരെ ഒക്കെ കൊണ്ടുപോകുന്നു. ഇത് കാണുന്‌പോൾ എങ്ങനെയും നാട് കടക്കണമെന്ന് അവർക്കും തോന്നുന്നു. ഇവിടെയാണ് മനുഷ്യ കള്ളക്കടത്ത് എന്ന വ്യവസായം ആരംഭിക്കുന്നത്.\nആഗോള ക്രിമിനൽ ശ്രുംഖല: ഓരോ വർഷവും സഹസ്രകോടികളുടെ വരവുള്ള ആഗോള ക്രിമിനൽ വ്യവസായമാണ് മനുഷ്യരെ നിയമവിരുദ്ധമായി അതിർത്തി കടത്തുക എന്നത്. ഇവരെല്ലാം പരസ്പരം ബന്ധിതമല്ലെങ്കിലും ഓരോ നാട്ടിൽ നിന്നും മറ്റൊരു നാട്ടിലേക്ക് ആളുകളെ നിയമവിരുദ്ധമായി എത്തിക്കുന്നതിന് പലതരം ആളുകൾ കൂട്ടായി ശ്രമിച്ചാലേ സാധിക്കൂ.\nപ്രാദേശിക ഏജന്റുമാർ: ആളുകളെ വികസിത രാജ്യത്തെ ജോലിയും പൗരത്വവും എന്ന സ്വപ്നം കാട്ടി മയക്കുന്ന ലോക്കൽ ഏജന്റുമാരാണ് ഒന്നാമത്തെ കണ്ണി. നമ്മുടെ നാട്ടിലെ വിവിധ ഏജന്റുമാരെ പോലെത്തന്നെ. ഏതു നാട്ടിലേക്കാണ് പോകേണ്ടത് എന്നതനുസരിച്ച് ആയിരം മുതൽ പതിനായിരം ഡോളർ വരെ ഇവർ ആളുകളിൽ നിന്നും വാങ്ങും. വിദേശത്തേക്കുള്ള യാത്ര എളുപ്പമാണെന്നും അവിടെയെത്തിയാൽ ജോലിയും പൗരത്വവും എളുപ്പത്തിൽ ലഭ്യമാണെന്നും ആളുകളെ പറഞ്ഞ് വിശ്വസിപ്പിക്കുന്നതിലാണ് ഇവരുടെ പ്രധാന സ്‌കിൽ. സരസമായി സംസാരിച്ച് ആളുകളെ വലയിൽ വീഴ്‌ത്താൻ മിടുക്കരാണിവർ.\nസുരക്ഷാ ഭവനങ്ങൾ: വിദേശത്തേക്കു കടത്താൻ ഒരു കൂട്ടം ആളുകളോട് പറഞ്ഞ് പണം പിരിച്ചാൽ പിന്നെ അവരെ ഒരുമിച്ചുകൂട്ടി പാർപ്പിക്കുന്ന സ്ഥലങ്ങളാണ് സുരക്ഷാ ഭവനങ്ങൾ അഥവാ 'മെളല വീൗലെ'െ. ഇത് നടത്തുന്നത് ഏജന്റുമാർ നേരിട്ട് ആയിക്കൊള്ളണമെന്നില്ല. എല്ലാത്തരം മനുഷ്യക്കടത്തിനും സേഫ് ഹൗസ് ഉണ്ടായിരിക്കണമെന്നുമില്ല.\nവിമാനം മുതൽ പെട്രോൾ ടാങ്ക് വരെ: വിദേശത്ത് തൊഴിലും പൗരത്വവും ലഭ്യമാക്കിക്കൊടുക്കുക എന്ന പ്രലോഭനത്തിൽ വീഴിച്ച് ഒരാളെ അതിർത്തി കടത്തുന്നതിന് പല മാർഗ്ഗങ്ങളുണ്ട്. യഥാർത്ഥ ലക്ഷ്യം കുടിയേറ്റമാണെങ്കിലും സന്ദർശക വിസയിലോ തീർത്ഥാടക വിസയിലോ സ്റ്റുഡന്റ് വിസയിലോ തീർത്തും നിയമവിധേയമായി നാടുകടത്തുക എന്നതാണ് ഒന്നാമത്തെ രീതി. ഇതിന് ചെലവ് വളരെ കൂടുതലായതിനാൽ റിസ്‌ക് കൂടുതലും ചെലവ് കുറഞ്ഞതുമായ മറ്റു മാർഗ്ഗങ്ങളുമുണ്ട്.\nആഫ്രിക്കയിൽ നിന്നും യൂറോപ്പിലേക്ക് പറന്നുയരുന്ന വിമാനങ്ങളുടെ വീൽ കേജിന് ഉള്ളിൽ പോലും ഇരുന്ന് യൂറോപ്പിലെത്താൻ ആളുകൾ ശ്രമിച്ച സാഹചര്യം ഉണ്ട്. ടേക്ക് ഓഫ് കഴിഞ്ഞു വിമാനത്തിന്റെ ചക്രങ്ങൾ അകത്തേക്കെടുക്കുന്‌പോൾ ഇവർ ഞെരിഞ്ഞു മരിക്കും, പിന്നെ വിമാനം ലാൻഡ് ചെയ്യാനായി ചക്രങ്ങൾ പുറത്തു വരുന്‌പോൾ ശവശരീരം പുറത്തു ചാടും. ഇംഗ്ലണ്ടിലേക്ക് വരുന്ന ശീതികരിച്ച ട്രക്കുകൾക്കുള്ളിൽ, ജർമ്മനിയിലേക്ക് വരുന്ന ട്രക്കുകളുടെ ഡമ്മി ഡീസൽ ടാങ്കുകളിൽ ഒക്കെ ആളുകൾ അതിർത്തി കടക്കാൻ ശ്രമിക്കാറുണ്ട്. ശ്രമം വിഫലമായി ആളുകൾ മരിക്കുന്‌പോൾ ആണ് ഈ വിവരങ്ങൾ പുറത്താവുന്നത്. (2000 ൽ ഇംഗ്ലണ്ടിൽ 40 പേരും 2017 ൽ ജർമ്മനിയിൽ 71 പേരും ശീതികരിച്ച ട്രക്കിനകത്ത് അതിർത്തി കടക്കാൻ ശ്രമിക്കവേ മരിച്ചു പോയി).\nവായിച്ചതിൽ നിന്നും എനിക്ക് മനസ്സിലായത് മുനന്പത്തു നിന്ന് സംഭവിച്ചു എന്നുപറയുന്നത് ബോട്ടിൽ ആളുകളെ കയറ്റി മറ്റു രാജ്യത്ത് എത്തിക്കുന്ന രീതിയാണ്. കാലാകാലമായി ലോകത്തു സംഭവിക്കുന്നതാണ്. സിറിയയിൽ നിന്നും ലിബിയയിൽ നിന്നും മെഡിറ്ററേനിയൻ വഴി ആയിരക്കണക്കിന് ബോട്ടുകളിൽ ലക്ഷക്കണക്കിന് ആളുകളാണ് ഇങ്ങനെ യൂറോപ്പിൽ എത്തിയത്. വിയറ്റ്‌നാമിൽ നിന്നും ആസ്‌ട്രേലിയയിലേക്കും ക്യൂബയിൽ നിന്നും അമേരിക്കയിലേക്കും ഇത്തരത്തിൽ ആളുകളെ കൊണ്ടുപോയിട്ടുണ്ട്. കണ്ണിൽ ചോരയില്ലാത്ത അന്താരാഷ്ട്ര ക്രിമിനൽ സംഘങ്ങളാണ് ഇത്തരം നിയമവിരുദ്ധമായ മനുഷ്യ കള്ളക്കടത്ത് നടത്തുന്ന ബോട്ടുകൾ നിയന്ത്രിക്കുന്നത്.\nയാത്രക്കിടക്ക് എന്തെങ്കിലും അസുഖമുണ്ടായാൽ അതിന് യാതൊരു ചികിത്സയും കിട്ടില്ല എന്നതോ പോകട്ടെ, വേണ്ടത്ര ഭക്ഷണവും വെള്ളവും പോലും ലഭ്യമാകാറില്ല. സാനിട്ടറി സൗകര്യങ്ങൾ പരിമിതമായിരിക്കും. പകർച്ചവ്യാധികൾ ഏറെയുണ്ടാകും. മരിച്ചാലോ മൃതപ്രായരായാലോ ആളുകളെ കടലിലെടുത്തിടാൻ പോലും ഇവർ മടിക്കില്ല. മറ്റു രാജ്യങ്ങളിലെ നാവികസേനകൾ റെയ്ഡ് ചെയ്താൽ ആളുകളെ കടലിൽ ഉപേക്ഷിക്കാനോ ബോട്ട് തന്നെ ഉപേക്ഷിച്ച് സ്വയം രക്ഷപ്പെടാനോ അവർ മടിക്കാറില്ല. ഇത്തരം ബോട്ടുകളിൽ സ്ത്രീകൾക്കും കുട്ടികൾക്കും എതിരെ ലൈംഗിക ആക്രമണവും അതിനെ എതിർക്കുന്നവർക്കെതിരെ അക്രമവും സർവ്വ സാധാരണമാണ്. ഈ ദുരിതമൊന്നും നാലായിരവും അയ്യായിരവും ഡോളർ വാങ്ങുന്ന ഏജന്റുമാർ യാത്രക്കാരോട് പറഞ്ഞുകൊടുക്കാറില്ല.\nമറുകര അടുക്കുന്‌പോൾ: ആസ്ട്രേലിയ, ന്യൂസിലാൻഡ്, പശ്ചിമ യൂറോപ്യൻ രാജ്യങ്ങൾ, അമേരിക്ക, ഇംഗ്ലണ്ട് എന്നിവിടങ്ങളിൽ എത്തിപ്പറ്റുകയാണ് ഇങ്ങനെ യാത്ര ചെയ്യുന്നവരുടെ ലക്ഷ്യം എന്നു പറഞ്ഞല്ലോ. ഇങ്ങനെ അനവധി ആളുകൾ എത്താൻ ശ്രമിക്കുന്നുണ്ടെന്ന് ഈ രാജ്യങ്ങൾക്കും അറിയാം. ഇങ്ങനെ നിയമവിരുദ്ധമായി അതിർത്തികടക്കാൻ വരുന്നവരെ നിരുത്സാഹപ്പെടുത്തുക, പറ്റുന്‌പോളൊക്കെ കരയിലെത്തിക്കാതെ തിരിച്ചയക്കുക, കരയിൽ എത്തിയാൽ തന്നെ പ്രധാന കരയിൽ നിന്നും രാജ്യങ്ങളിൽ നിന്നും ഏറ്റവും ദൂരെ പാർപ്പിക്കുക, ഇതൊക്കെയാണ് വികസിതരാജ്യങ്ങൾ ഇതിനെതിരെ ചെയ്യാൻ ശ്രമിക്കുന്നത്. ഇതിനുവേണ്ടി മാത്രം ഉപഗ്രഹം തൊട്ട് വിമാനം വരെ ഉപയോഗിച്ചുള്ള നിരീക്ഷണ സംവിധാനം അവർക്കുണ്ട്. ബോട്ട് വഴി നടത്തുന്ന പട്രോളുകളും. എന്നാലും ആയിരങ്ങൾ ഇപ്പോഴും കടൽ കടന്നെത്തുന്നു.\nലോകത്തിലുള്ള എല്ലാവരും ഒരുകാലത്ത് അല്ലെങ്കിൽ മറ്റൊരു കാലത്ത് ഇതുപോലെ അഭയാർത്ഥികളായിരുന്നുവെന്നും അതുകൊണ്ടുതന്നെ പുതിയതായി വരുന്നവരെ മാനുഷിക പരിഗണനയോടെ കാണണമെന്നും ഒരു കൂട്ടർ വാദിക്കുന്‌പോൾ, സാന്പത്തിക അസമത്വങ്ങൾ കാരണം നിയമവിരുദ്ധമായി അതിർത്തി കടന്നെത്തുന്നവരെ രണ്ടുകൈയും നീട്ടി സ്വീകരിക്കുന്നത് വികസിതരാജ്യങ്ങളുടെ സാമൂഹ്യ സുരക്ഷയെയും സാന്പത്തികവ്യവസ്ഥയെയും ബാധിക്കുമെന്ന് മറുകൂട്ടർ വാദിക്കുന്നു. മിക്കവാറും വികസിതരാജ്യങ്ങളിൽ ഒരു വലിയ തിരഞ്ഞെടുപ്പു വിഷയമാണിത്.\nഎവിടെയാണ് അഭയം ലഭിക്കുന്നത്?: കടൽ കടന്നോ കര കടന്നോ എത്തുന്ന അഭയാർത്ഥികൾ ആദ്യം ഏതു രാജ്യത്ത് എത്തുന്നുവോ അവിടെ അഭയാർത്ഥിയാകാനുള്ള അപേക്ഷ നൽകണം എന്നതാണ് വ്യവസ്ഥ. അതേസമയം അഭയാർത്ഥികളുടെ ലക്ഷ്യം അങ്ങനെ ആയിരിക്കണമെന്നില്ല. സിറിയയിൽ നിന്നും ടർക്കിയിലേക്ക് കടക്കുന്ന അഭയാർത്ഥികളുടെ ലക്ഷ്യം ടർക്കിയിലെ അഭയമല്ല, ജർമ്മനിയിലെയാണ്. ലിബിയയിൽ നിന്നും കടൽകടന്ന് ഇറ്റലിയിൽ എത്തുന്നവരുടെ ലക്ഷ്യം ഫ്രാൻസും ഇംഗ്ലണ്ടുമാണ്.\nശ്രീലങ്കയിൽ നിന്നും കടൽ വഴി പോകുന്നവർ സാധാരണ ലക്ഷ്യം വെക്കുന്നത് ആസ്‌ട്രേലിയയാണ്. ആഫ്രിക്കയിൽ നിന്നും മധ്യേഷ്യയിൽ നിന്നും കിഴക്കൻ ഏഷ്യയിൽ നിന്നും ഒക്കെ ഏറെ ആളുകൾ ഓസ്ട്രേലിയയിലേക്ക് പോകാൻ ശ്രമിക്കുന്നുണ്ട്. ഓരോ വർഷവും ആയിരങ്ങൾ ആണ് ഇത്തരത്തിൽ നിയമവിരുദ്ധമായി കടൽ വഴി ആസ്ട്രേലിയയിൽ എത്തുന്നത് (illegal maritime arrivals). നൂറുകണക്കിന് ആളുകൾ ഈ യാത്രയിൽ മരിക്കുകയും ചെയ്യുന്നു. ഇതെങ്ങനെ കുറക്കാം എന്നതാണ് അവിടുത്തെ വലിയൊരു ചർച്ചാ വിഷയം.\nഇതുപോലൊരു സാഹചര്യമാണ് യൂറോപ്പിലേക്ക് വരുന്നവർ നേരിടുന്നതും. മെഡിറ്ററേനിയൻ സമുദ്രത്തിലെ ഒരു ചെറിയ ദ്വീപാണ് ലംപേഡുസ. ഇറ്റലിയുടെ ഭാഗമാണിത്. വടക്കേ ആഫ്രിക്കയിൽ നിന്നും113 കിലോമീറ്റർ ദൂരമേയുള്ളൂ ഇതിലേക്ക്. എങ്ങനെയെങ്കിലും ഇവിടെയെത്തിക്കഴിഞ്ഞാൽ യൂറോപ്പിൽ എത്തിയതായി കണക്കാക്കും. അതോടെ യൂറോപ്യൻ യൂണിയന്റെ മനുഷ്യാവകാശ സംരക്ഷണങ്ങൾ അഭയാർത്ഥികൾക്ക് ലഭ്യമാകും. അതേസമയം ഇത്രമാത്രം അഭയാർത്ഥികളെ താങ്ങാനുള്ള സാന്പത്തികശേഷി ഇറ്റലിക്കില്ലാത്തതിനാൽ മധ്യധരണ്യാഴിയിൽ യൂറോപ്യൻ യൂണിയനിലെ അനവധി രാജ്യങ്ങൾ ഒരുമിച്ച് നാവിക പെട്രോൾ നടത്തുന്നുണ്ട്. അഭയാർത്ഥി ബോട്ടുകൾ കണ്ടാൽ അവയെ സിറിയയിലേക്കും നോർത്ത് ആഫ്രിക്കയിലേക്കും ഒക്കെ തിരിച്ചയക്കുന്നുണ്ട്. പലപ്പോഴും നാവികസേനയെ കാണുന്‌പോൾ കള്ളക്കടത്തുകാർ ആളുകളോട് കടലിൽ ചാടാൻ പറയും. അങ്ങനെ ആയിരങ്ങളാണ് വർഷാവർഷം മധ്യധരണ്യാഴിയിൽ മുങ്ങിമരിക്കുന്നത്.\nഇത്രയൊക്കെ ദുരിതങ്ങൾ സഹിച്ച് ഓസ്ട്രേലിയയിലും യൂറോപ്പിലുമൊക്കെ എത്തിക്കഴിഞ്ഞാൽ അവരെ സഹായിക്കാൻ പലതരത്തിലുള്ള സംവിധാനങ്ങളുണ്ട്. ഇവർ സാധാരണഗതിയിൽ ക്രിമിനൽ സംഘങ്ങളുടെ ഭാഗമല്ലെന്നു മാത്രമല്ല, ബന്ധുക്കളും മനുഷ്യസ്‌നേഹികളും മനുഷ്യാവകാശ പ്രവർത്തകരും ഒക്കെയാണ്. ഇതിൽ ഏറ്റവും മുന്നിൽ നിൽക്കുന്നത് മുൻകാലത്ത് കടൽ കടന്നു വന്നവർ തന്നെയാണ്. ശ്രീലങ്കയിൽ നിന്നും ഏറെ ആളുകൾ കടൽ കടക്കാനുള്ള കാരണവും ഇതാണ്. 1980 മുതൽ 2008 വരെ ശ്രീലങ്കയിൽ ആഭ്യന്തരയുദ്ധം നിലനിന്ന കാലത്ത് കടലുകടന്ന് വിദേശത്തെത്തി പച്ചപിടിച്ച ധാരാളം ശ്രീലങ്കക്കാർ ഓസ്ട്രേലിയയിലും യൂറോപ്പിലുമുണ്ട്. കടൽ കടക്കാൻ ശ്രമിക്കുന്ന മിക്കവാറും പേരുടെ ബന്ധുക്കളോ സുഹൃത്തുക്കളോ അവിടെയുണ്ടാകും. എങ്ങനെയെങ്കിലും കടൽ കടന്ന് അവിടെയെത്തിയാൽ താൽക്കാലിക അഭയവും ഭക്ഷണവും ചെറുതരം ജോലിയും അവർ തരമാക്കിക്കൊടുക്കും.\nജനീവയിൽ വീട് വൃത്തിയാക്കുന്നതിനും ഒരു വീട്ടിൽ നിന്നും മറ്റൊരു വീട്ടിലേക്ക് മാറുന്‌പോൾ സാധനങ്ങൾ കൊണ്ടുപോകാനും നിയമവിധേയമായി ചെയ്യുന്നതിനേക്കാൾ നാലിലൊന്ന് ചെലവിൽ ചെയ്യുന്ന അനധികൃത സംവിധാനങ്ങളുണ്ട്. ഇതിൽ പലരും ശ്രീലങ്കക്കാരാണ്. ഇതേ തരം സംവിധാനങ്ങൾ ഓസ്ട്രേലിയയിലും ഒരു പക്ഷെ ഉണ്ടായിരിക്കും.\nകേരളത്തിൽ നിന്നും ഇത്തരത്തിൽ അതിർത്തി കടക്കാൻ ശ്രമിക്കുന്നവർ അധികം ഇല്ല എന്ന് പറഞ്ഞല്ലോ. പക്ഷെ യൂറിപ്പിൽ പലയിടത്തും ഇത്തരത്തിൽ എത്തിപ്പറ്റിയ മലയാളികളെ ഞാൻ കണ്ടിട്ടുണ്ട്. മിക്കവാറും പേർ സ്റ്റുഡന്റ് വിസയിലോ സന്ദർശക വിസയിലോ വന്നതിന് ശേഷം തൊഴിൽ വിസ സന്പാദിക്കാൻ ശ്രമിക്കുന്നവരാണ്. മുൻപ് പറഞ്ഞ പോലെ ഏറെ കഷ്ടമാണ് ഇവരുടെ കാര്യം. 'എങ്ങനെയെങ്കിലും' യൂറോപ്പിലെത്താൻ ശ്രമിക്കുന്നവരെ ഞാൻ നിരുത്സാഹപ്പെടുത്താറുണ്ട്.\nഎന്നിട്ടും ലോകത്തെന്പാടുനിന്നും ഓരോ ദിവസവും ആയിരങ്ങൾ ഇതിനു ശ്രമിക്കുന്നത് നമ്മൾ ജീവിക്കുന്ന അസമത്വ ലോകത്തിന്റെ പ്രതിഫലനമാണ്. സ്വന്തം നാടുപേക്ഷിച്ച് ട്രക്കിലും കപ്പലിലും മാത്രമല്ല വിമാനത്തിന്റെ വീൽ കേജിലും ഫ്രീസറിനകത്തും ഒക്കെ കയറി വാഗ്ദത്ത ഭൂമിയിലേക്ക് പോകുന്നവരോട് എനിക്ക് അനുകന്പ മാത്രമേ ഉള്ളൂ. ആ ശ്രമത്തിൽ മരിക്കുന്ന ഓരോ ആളുകളുടെ കഥയും എന്നെ വിഷമിപ്പിക്കുന്നു. ഇന്റർനെറ്റ് പോലെ, വാട്‌സ് ആപ്പ് പോലെ, ഊബർ പോലെ മനുഷ്യനും അതിർത്തികളില്ലാതെ പറന്നുനടക്കാൻ പറ്റുന്ന ഒരു ലോകം തന്നെയാണ് ഞാൻ സ്വപ്നം കാണുന്ന കിനാശ്ശേരി.\nയോദ്ധ സിനിമയിലെ ജഗതിയെ പോലുള്ള ഇത്തരം കിളിപോയ കുണ്ടാലന്മാരെ തലയിൽ ചുമക്കുന്നവരെ കാണുമ്പോൾ 'കേരളം ഭ്രാന്താലയം' എന്ന സ്വാമി വിവേകാനന്ദന്റെ വരികൾ ഓർമ്മവരുന്നു; സ്വാർത്ഥതയും, വർഗ്ഗീയതയും, ജ്ഞാനമില്ലായ്മയും കൊണ്ട് കേരളത്തിലും പേക്കൂത്തുകളുമായി കുണ്ടാല ബാബമാർ; ഹിന്ദുക്കൾ സ്വയം കോമാളികളാതിരിക്കാൻ ശ്രദ്ധിക്കണം: സ്വാമി ഭദ്രാനന്ദ് എഴുതുന്നു


വീട്ടിലെ ഒന്നാം റാങ്കുകാരി വിജയിക്കുമോ അതോ നാട്ടിലെ ഒന്നാം റാങ്കുകാരനാവുമോ വിജയം? എന്തൊക്കെയാണിവരുടെ ഗെയിം പ്ലാനുകള്? | bigg boss review by sunitha devadas arya vs rajith kumar\nവീട്ടിലെ ഒന്നാം റാങ്കുകാരി വിജയിക്കുമോ അതോ നാട്ടിലെ ഒന്നാം റാങ്കുകാരനാവുമോ വിജയം? എന്തൊക്കെയാണിവരുടെ ഗെയിം പ്ലാനുകള്?\nThiruvananthapuram, First Published 5, Feb 2020, 10:52 AM IST\nപുറത്ത് ഒന്നാമന് രജിത്, അകത്ത് ഒന്നാമത് ആര്യ എങ്ങനെ? ബിഗ് ബോസ് റിവ്യൂ - സുനിതാ ദേവദാസ്\nഒരു മാസം സ്‌ക്രീനിൽ മുഴുവൻ നിറഞ്ഞു നിന്നത് രജിത് കുമാറാണ്. ഇപ്പോൾ കളിയുടെ രൂപവും ഭാവവും രീതിയും വീടിന്റെ അവസ്ഥയും മാറിയിരിക്കുന്നു. എല്ലാവരും ഒരു പോലെ കളിയിൽ ആക്റ്റീവ് ആണിപ്പോ.\nബിഗ് ബോസ് വീട്ടിനുള്ളിലെ ഒന്നാം റാങ്കുകാരി ആര്യയാണ്. അവിടെയുള്ള എല്ലാവര്‍ക്കും ആര്യയെ ഭയം കലർന്ന ഒരു ബഹുമാനമാണ്. ഇക്കഴിഞ്ഞ ദിവസം ടാസ്ക്കിൽ ആര്യ ഒന്നാം റാങ്ക് എടുത്തപ്പോൾ അതിനെതിരെ സംസാരിക്കാൻ ഒരാളുമുണ്ടായില്ലെന്നു മാത്രമല്ല, ആര്യയ്ക്ക് വേണ്ടിയാണ് ഏറ്റവും കൂടുതൽ പിന്തുണ കൈകൾ അവിടെ ഉയർന്നത്.\nഎന്നാൽ പ്രേക്ഷരുടെ ഹൃദയത്തിൽ ഒന്നാം സ്ഥാനം രജിത് കുമാറിനാണ്. ഏറ്റവും വലിയ ഫാൻ ആർമികൾ ഉള്ളത് രജിത് കുമാറിനാണ്. വീടിനുള്ളിൽ രജിത്തിനെ ആരും നല്ലൊരു മത്സരാർത്ഥിയായ അംഗീകരിക്കുന്നില്ലെന്ന് മാത്രമല്ല, അകറ്റി നിർത്തുകയും ചെയ്യുന്നു. എന്താണിതിന്റെ കാരണം?\nചിലർ പറയുന്നു കൂടെ കിടക്കുന്നവർക്കേ രാപ്പനി അറിയൂ, രജിത് അത്രയേറെ വെറുപ്പിക്കൽ ആയതു കൊണ്ട് വീടിനുള്ളിലുള്ളവർ അത് തിരിച്ചറിഞ്ഞു അകറ്റി നിര്‍ത്തുന്നു എന്ന്. മറ്റു ചിലർ പറയുന്നു ആര്യ വീടിനുള്ളിൽ ഗ്രൂപ്പുണ്ടാക്കി കളിക്കുന്നു, അതിനാലാണെന്ന്.\nശരിക്കും എന്താ കാരണം എന്നറിയാമോ? രജിത് കുമാറിന്റെയും ആര്യയുടെയും ഗെയിം പ്ലാനുകൾ രണ്ടാണ്. ഗെയിം ട്രാക്ക് രണ്ടാണ്. ഈ വ്യത്യാസമാണ് ഇവരെ അകത്തും പുറത്തും വ്യത്യസ്ത റാങ്കുള്ളവർ ആക്കി മാറ്റുന്നത്.\nരജിത്തിന്റെ ഗെയിം ട്രാക്ക്\nഇരവേഷം കെട്ടലായിരുന്നു ഇതുവരെയുള്ള രജിത് കുമാറിന്റെ കളിയുടെ രീതി. വീട്ടിലുള്ളവരെ ഉപദേശിച്ചും അവരുടെ പേഴ്സണൽ സ്പെയ്സിലേക്ക് കയറിയും അവരുടെ വ്യക്തിപരമായ വീക്കെന്‍സുകളിൽ ചൊറിഞ്ഞും ഒക്കെ അസ്വസ്ഥരാക്കി നന്മ നിർദ്ദേശങ്ങൾ എന്ന രീതിയിൽ അശാസ്ത്രീയമായ കാര്യങ്ങൾ പറഞ്ഞു അവരെ ക്ഷമയുടെ നെല്ലിപ്പടി കാണിച്ച് അവരുടെ കയ്യിൽ നിന്നും ആവശ്യത്തിന് വാങ്ങിച്ചു കൂട്ടും. പിന്നീട് ഇരവാദമായി, സെന്‍റിലൈൻ പിടിക്കലായി, ഒറ്റക്കിരുന്നു സംസാരമായി, നന്മയുടെ പ്രതീകമായി തന്നെയും തിന്മയുടെ പ്രതീകമായി മറ്റുള്ളവരെയും പ്രതിഷ്ഠിക്കലായി.\nരജിത് കുമാർ കളിക്കുന്നത് പ്രേക്ഷകർക്ക് വേണ്ടി മാത്രമാണ്. വീടിനുള്ളിലുള്ള ആർക്കു വേണ്ടിയും രജിത് കളിക്കുന്നില്ല. രജിത് കുമാർ ഇരുന്ന് ഒറ്റക്ക് സംസാരിക്കുന്നത് വീടിനകത്തുള്ളവർക്ക് വലിയ വിഷയമാണ്. എന്നാൽ, രജിത് സംസാരിക്കുന്നതും സംവദിക്കുന്നതും പ്രേക്ഷകരോടാണ്. അദ്ദേഹത്തിന്റെ ഓരോ ആത്മഗതങ്ങളും പുറത്തുള്ളവർക്ക് നൽകുന്ന സന്ദേശങ്ങളാണ്. അതിനാൽ രജിത് വീടിനു പുറത്തു പ്രേക്ഷകർക്കിടയിൽ പോപ്പുലറായി.\nരജിത്തിന്റെ കളിയുടെ രീതി\n1. സ്വയം നന്മയുടെ പ്രതീകമായി അവതരിക്കുന്നു. ചുറ്റുമുള്ളവർ ഒക്കെ വഴിതെറ്റിപ്പോയ തിന്മ ബാധിച്ച മനുഷ്യർ. അവരെ തിരുത്തി നന്മയിലേക്ക് കൊണ്ട് വരാനുള്ള ടാസ്ക്ക് ആണ് ബിഗ് ബോസ് രജിത്തിന് നൽകിയിരിക്കുന്നത് എന്ന രീതിയിലാണ് രജിത്തിന്റെ പെരുമാറ്റം\n2. വളരെ യാഥാസ്ഥിതിക നിലപാടുകളാണ് മിക്ക വിഷയങ്ങളിലും എടുക്കുന്നത്\n3. ലിംഗസമത്വത്തിലോ സ്ത്രീസമത്വത്തിലോ പുള്ളി വിശ്വസിക്കുന്നില്ല. സ്ത്രീ രണ്ടാകിട പൗരയാണ് രജിത് കുമാറിനെ സംബന്ധിച്ച്. എന്നാൽ 'അമ്മ, ദേവി എന്നൊക്കെ സ്ത്രീയെ മഹത്വവൽക്കരിച്ചു സംരക്ഷകനാവാനും നോക്കും. സദാചാര പൊലീസിങ്ങും ഉണ്ട്. സ്ത്രീകൾ കല്യാണം കഴിക്കണം, കുട്ടിയെ ഉണ്ടാക്കണം, സ്ത്രീകൾ സിഗരറ്റ് വലിക്കരുത്, കാലിൽ കാല് കയറ്റി വച്ച് ഇരിക്കരുത് ഇങ്ങനെ പോകും ആ സദാചാര ചിന്തകൾ.\n4. താൻ പറയുന്നത് അംഗീകരിക്കുന്ന, തനിക്ക് വഴങ്ങുന്ന, തന്നെ അനുസരിക്കുന്ന വ്യക്തികളുമായി മാത്രമേ വ്യക്തിബന്ധം സാധ്യമാവൂ. ഒരു തുല്യ നിലയിലുള്ള ബന്ധം ആരുമായും സാധ്യമല്ല.\n5. എല്ലായ്പ്പോഴും പ്രേക്ഷകരെ കുറിച്ച് ആലോചിച്ചു കൊണ്ടാണ് ഓരോന്നും പ്ലാൻ ചെയ്യുന്നത്. പുറത്തു നടക്കുന്ന പ്രേക്ഷകരുടെ വിലയിരുത്തലുകൾ അതുകൊണ്ട് തന്നെ പല സന്ദര്‍ഭങ്ങളിലും രജിത് കൃത്യമായി ഊഹിച്ചെടുക്കുന്നുണ്ട്.\n6. നാട്ടുകാർ എന്ത് കരുതും എന്നതാണ് പ്രധാന ആശങ്ക. നിരന്തരം അതിനെക്കുറിച്ചു സംസാരിക്കുന്നു. ഇത്ര പ്രായമുള്ളവർ ഇങ്ങനെ ആയിരിക്കണം എന്നൊക്കെ നിരന്തരം സ്വയവും മറ്റുള്ളവരെയും ഓർമിപ്പിക്കുന്നു.\n7. ആദ്യ ഘട്ടത്തിൽ ഇരവാദവും ഇരവേഷം കെട്ടലുമായി മുന്നോട്ട് പോയി കളിയിൽ എല്ലാവരേക്കാളും ബഹുദൂരം മുന്നിലായിരുന്ന രജിത്തിന്റെ കളിയുടെ രീതി ഇപ്പോ മാറിയിരിക്കുന്നു. ഇപ്പോൾ രജിത് പലരുമായും കൂട്ടായി. സുജോ, അലസാന്ദ്ര, പവൻ, ദയ തുടങ്ങിയവരുമായൊക്കെ സംസാരിക്കാനും അത്യാവശ്യം നല്ല ബന്ധങ്ങളും ഉണ്ടായതോടെ പരദൂഷണമായി ഇപ്പോ പ്രധാന കളി രീതി. എല്ലാവരെക്കുറിച്ചും വിലയിരുത്തുക. കയ്യിൽ കിട്ടുന്ന എല്ലാവരോടും മറ്റുള്ളവരെക്കുറിച്ചു പറയുക. സീരിയൽ താരങ്ങളുടെ ഗ്രൂപ്പ് പൊളിക്കാനായി അതിലുള്ളവരോട് അങ്ങോട്ടുമിങ്ങോട്ടും കുറ്റം പറയുക. സുജോയെയും സാന്ദ്രയെയും തെറ്റിക്കാൻ വേണ്ടി സുജോക്ക് എരി കയറ്റി കൊടുക്കുക എന്ന രീതിയിൽ ഇപ്പോ കളി രീതി വേറെയായി.\n8. സുജോയുമായി ഒരു ലവ്, ഹേറ്റ്, പൊസസീവ് കളിരീതിയും തുടങ്ങിയിരിക്കുന്നു. സുജോയും അലസാന്ദ്രയും പരസ്പരം കളിക്കുന്നതും ഈ ഗെയിം തന്നെ.\n9. ഓരോ മത്സരാർത്ഥികൾ പുറത്തു പോകുമ്പോഴും രജിത് കളിയെയും കളിയുടെ രീതികളെയും കൂടുതൽ പഠിക്കുന്നു. അതിനനുസരിച്ചു കളി രീതി മാറ്റുന്നു.\n10. ആര്യയെയാണ് രജിത് പ്രധാന എതിരാളിയായി കരുതുന്നത്. ആര്യയെ ലക്ഷ്യം വച്ചാണ് ഇപ്പോ കളി മുഴുവനും നീങ്ങുന്നത്.\nആര്യയുടെ ഗെയിം ട്രാക്ക്\nആര്യ അതിസമർത്ഥയായ ഒരു മത്സരാര്‍ത്ഥിയാണ്. ആര്യ കളിക്കുന്നത് വീടിനകത്തുള്ളവരെ ഫോക്കസ് ചെയ്താണ്. അതിനാൽ ആര്യയെ അധികമാരും എലിമിനേഷൻ ലിസ്റ്റിൽ ഇടാറില്ല. ഒരു തരം സേഫ് ഗെയിം ആണ് ആര്യയുടെ രീതി. ആര്യ കാമറയോടൊ പ്രേക്ഷകരോടോ സംസാരിക്കാറില്ല. എന്നാൽ വീടിനകത്തുള്ളവരെ ഓരോരുത്തരെയും കൃത്യമായി മനസിലാക്കിയിട്ടുണ്ട്. ഓരോരുത്തരുടെയും പ്ലസ് പോയിന്‍റ്സും മൈനസ് പോയിന്‍റ്സും ആര്യക്കറിയാം. ഓരോരുത്തരുടെയും ശക്തിയും ദൗർബല്യവും അറിയാം. അതിനനുസരിച്ചാണ് ആര്യയുടെ കളി. എന്നാൽ ആര്യയുടെ ധാരണ പുറത്തു തനിക്ക് വൻ ജനപിന്തുണയുണ്ടെന്നാണ്. പുറത്തു നടക്കുന്ന കാര്യങ്ങളെ വിലയിരുത്തുന്നതിൽ ആര്യ ഗംഭീര പരാജയമാണ്. അതിനാൽ തന്നെ എന്താണ് എപ്പിസോഡായി പുറത്തു പോകുന്നത് എന്നതിനെക്കുറിച്ചും വലിയ ധാരണയില്ല.\nആര്യയുടെ കളിയുടെ രീതി\n1. പ്രേക്ഷകർ ഉൾപ്പെടെയുള്ള എല്ലാവരുടെയും വൈകാരികതയെ ചൂഷണം ചെയ്യുന്നതാണ് കളിയുടെ രീതി.\n2. സെന്റി ലൈനും ദാരിദ്ര്യ ലൈനും പിടിച്ച് സഹതാപ വോട്ട് നേടാനാണ് ആദ്യം ശ്രമിച്ചത്. കുടുംബത്തിന്റെ ഏക അത്താണി, വീടില്ല, സിംഗിൾ മദർ എന്ന രീതിയിൽ ഒരുതരം സീരിയൽ പ്രേക്ഷകരെ കയ്യിലെടുക്കാനുള്ള ശ്രമം\n3. ടാസ്ക്കുകളും പൊതു പരിപാടികളും വരുമ്പോൾ ആര്യ മിടുക്കിയായി കളിക്കും. കാരണം എല്ലാവരെയും ആര്യ അളന്നു കുറിച്ച് വച്ചിട്ടുണ്ട്.\n4. ഡോമിനേറ്റിങ് വ്യക്തിത്വമുള്ള സ്ത്രീയാണ് ആര്യ. അതിനാൽ മറ്റുള്ളവരുടെ മേൽ ആധിപത്യം ഉറപ്പിക്കാൻ പെട്ടന്ന് കഴിയുന്നുണ്ട്. ആര്യ ശബ്ദമുയർത്തി ഒരു കാര്യം പറഞ്ഞാൽ ആ വീട്ടിൽ രജിത് ഉൾപ്പെടെയുള്ളവർ എതിർക്കാൻ മുന്നോട്ട് വരാറില്ല.\n5. ആര്യ അമിതആത്മവിശ്വാസമുള്ള മത്സരാർത്ഥിയാണ്. വീട്ടിനുള്ളിലെ അവസ്ഥ കണ്ടിട്ട് ആര്യ കരുതുന്നത് തനിക്കാണ് മറ്റുള്ള എല്ലാ മത്സരാര്‍ത്ഥികളെക്കാളും കഴിവും ജനപിന്തുണയും എന്നാണ്. അതിനാൽ ചില ചുവടുകൾ പിഴക്കുന്നുണ്ട്.\n6. ഷോ തുടങ്ങിയ സമയത്തു ആര്യ വീണയുടെ കൂടെ എലീനയെ ഒരു കാരണവുമില്ലാതെ ടാർഗറ്റ് ചെയ്തു ആക്രമിച്ചു കൊണ്ടിരുന്നതും രാത്രിയിൽ വീണയോട് പറഞ്ഞിരുന്ന പരദൂഷണങ്ങളുമാണ് പുറത്തു ആര്യയോടുള്ള ഇഷ്ടം പോകാനുള്ള പ്രധാന സംഭവങ്ങൾ. ഇപ്പോൾ അതിൽ നിന്നും ആര്യ പുറത്തു വരുന്നുണ്ട്.\n7. ഗ്രൂപ്പ് ഉണ്ടാക്കുന്നതിലും ഉള്ള ഗ്രൂപ്പുകൾ പൊളിക്കുന്നതിലും കാല് മാറുന്നതിലുമൊക്കെ അതിമിടുക്കിയാണ് ആര്യ. അങ്ങനെയാണ് ആര്യ കളിയെ മുന്നോട്ട് കൊണ്ട് പോകുന്നത്\n8 . വീടിനുള്ളിൽ ആര്യ സ്വയം എടുത്തിരിക്കുന്ന റോൾ എല്ലാവര്‍ക്കും മേലെ നിൽക്കുന്ന, എല്ലാവരെയും ഉപദേശിക്കുന്ന, നിയന്ത്രിക്കുന്ന, സ്നേഹത്തോടെ ശാസിക്കുന്ന ഒരു ചേച്ചിയുടെ റോളാണ്. അതിൽ മിക്കവാറും എല്ലാവരും പെട്ട് പോയിട്ടുണ്ട്. ആർക്കും അതിനാൽ ആര്യയോട് പല വിഷയത്തിലും എതിർപ്പ് ഉണ്ടെങ്കിൽ പോലും അത് പ്രകടിപ്പിക്കാൻ കഴിയുന്നില്ല.\n9. ആര്യ കരുതുന്നത് പുറത്തു തന്റെ എതിരാളി ഫുക്രുവാണെന്നാണ്. അതിനാലാണ് വീണയും ആര്യയും ഫുക്രുവിനെ ടാർഗറ്റ് ചെയ്തു പല കളികളും കളിക്കുന്നത്. ഫുക്രുവിനെ കുട്ടിക്കളിയുള്ള ആളാക്കി മുദ്രകുത്തി കളിയിൽ ദുര്‍ബലനാക്കാൻ കഴിയും എന്ന് ആര്യയുടെ ഗ്രൂപ്പ് കരുതുന്നു. അവിടെയാണ് ആര്യയുടെ കളി പാളിപ്പോയത്. ഫുക്രുവിനെ ആ കുട്ടിത്തത്തോടു കൂടി അംഗീകരിച്ചവരാണ് പ്രേക്ഷകർ. ഫുക്രുവിനെ കൂടെ ചേർത്ത് നിർത്തിയാൽ ഫുക്രു ഫാൻസ് വോട്ടും കിട്ടുമെന്ന് കരുതുന്നു.\n10. ആര്യയുടെ ഗെയിം പ്ലാനുകളിൽ വന്ന ഏറ്റവും വലിയ പിഴവ് രജിത്തിന്റെ പുറത്തുള്ള ജനപിന്തുണ അറിയുന്നില്ല എന്നതാണ്. കൂടാതെ ആര്യ പ്രേക്ഷകർക്ക് വേണ്ടി കളിക്കുന്നും ഇല്ല. ആര്യ വീട്ടിലുള്ളവരെ കേന്ദ്രീകരിച്ചാണ് ഇപ്പോഴും കളിക്കുന്നത്.\nഇതിൽ ആരുടെ ഗെയിം പ്ലാനാണ് നല്ലത് എന്നോ ആരുടെയാണ് ചീത്ത എന്നോ പറയാൻ ബുദ്ധിമുട്ടാണ്. ആര്യയുടെ കളി രീതി വച്ച് എലിമിനേഷനിൽ അധികം വരുന്നില്ല. വീട്ടിനുള്ളിൽ ജീവിക്കാൻ സുഖമുണ്ട്.\nരജിത്തിന്റെ വീട്ടിലെ അവസ്ഥ അത്ര സുഖകരമായിരിക്കില്ല. എന്നാൽ എലിമിനേഷനിൽ എല്ലാ ആഴ്ചയും വന്നാൽ പോലും പുറത്തു വോട്ട് ചെയ്യാൻ ആളുണ്ട്. രജിത് പ്രേക്ഷകരുമായി നേരിട്ട് സംവദിക്കുമ്പോൾ ആര്യ ബിഗ് ബോസ് വഴി സംവദിക്കുന്നു.\nഒരു മാസം സ്‌ക്രീനിൽ മുഴുവൻ നിറഞ്ഞു നിന്നത് രജിത് കുമാറാണ്. ഇപ്പോൾ കളിയുടെ രൂപവും ഭാവവും രീതിയും വീടിന്റെ അവസ്ഥയും മാറിയിരിക്കുന്നു. എല്ലാവരും ഒരു പോലെ കളിയിൽ ആക്റ്റീവ് ആണിപ്പോ. അതിന്റെ ഫലമായി ഇപ്പോൾ രജിത്തിന് മുൻപ് ലഭിച്ചിരുന്ന സ്ക്രീൻ സ്‌പെയ്‌സ് കിട്ടുന്നില്ല. ആ ഒരു സാഹചര്യത്തിൽ കളികൾ എങ്ങനെ മാറി മറിയുമെന്നു കാത്തിരുന്ന് കാണാം.\nഎന്നാൽ ഇനി നിങ്ങള് പറ ആരാണ് അങ്ങനെ നോക്കുമ്പോ ശരിക്കുമുള്ള ഒന്നാമൻ?\nബിഗ് ബോസ് റിവ്യൂ\nബിഗ് ബോസില് വരും ദിവസങ്ങളിൽ ലാലേട്ടന്‍റെ കൂടുതൽ 'വേഷ'ങ്ങളുണ്ടാവുമോ? അവതാരങ്ങൾ പിറവിയെടുക്കുമോ?\nഎന്തൊരു തേപ്പെടെ? എങ്ങനെതോന്നി രജിത്തണ്ണനെ 13 -ാം സ്ഥാനത്താക്കാൻ?\nതമ്മില് അടിക്കുമോ തലോടുമോ ഈ കോട്ടയം കുഞ്ഞച്ചന്മാര്\n'അനുഭവിച്ചതിന്‍റെ ഒരംശം മാത്രമേ ഞാന് തുറന്നുപറഞ്ഞിട്ടുള്ളൂ, എന്നെങ്കിലും എന്‍റെ മക്കളെന്നെ തിരിച്ചറിയും'; സോമദാസിന്‍റെ ആദ്യഭാര്യ സൂര്യയുമായി അഭിമുഖം


രാജ്യം ഇപ്പോള് നേരിടുന്ന ഓക്സിജന് ക്ഷാമം മനുഷ്യര് പ്രകൃതിയോട് ചെയ്ത അപരാധങ്ങള്‍ക്കുള്ള ശിക്ഷ; നമ്മള് എങ്ങോട്ടാണ് പോകുന്നതെന്ന് ആലോചിക്കണം എന്ന് മേജര് രവി - metromatinee.com Lifestyle Entertainment & Sports\nരാജ്യം ഇപ്പോള് നേരിടുന്ന ഓക്സിജന് ക്ഷാമം മനുഷ്യര് പ്രകൃതിയോട് ചെയ്ത അപരാധങ്ങള്‍ക്കുള്ള ശിക്ഷ; നമ്മള് എങ്ങോട്ടാണ് പോകുന്നതെന്ന് ആലോചിക്കണം എന്ന് മേജര് രവി\nകോവിഡ് രണ്ടാം തരംഗത്തില് രാജ്യം ഇപ്പോള് നേരിടുന്ന ഓക്സിജന് ക്ഷാമം മനുഷ്യര് പ്രകൃതിയോട് ചെയ്ത അപരാധങ്ങള്‍ക്കുള്ള ശിക്ഷയാണെന്ന് സംവിധായകന് മേജര് രവി. പലരും ഇത് വിശ്വസിക്കുന്നുണ്ടാകില്ലെന്നും എന്നാല് താന് ഇതിനെ ഇങ്ങനെയാണ് കാണുന്നതെന്നും വിശ്വസിക്കുന്നതെന്നും മേജര് രവി പറഞ്ഞു. ഫേസ്ബുക്ക് ലൈവിലൂടെയായിരുന്നു അദ്ദേഹത്തിന്റെ പ്രതികരണം.\n‘ഇന്ന് ജനങ്ങള് ഓരോരുത്തരും ശ്വാസം കിട്ടാന് പോലും ബുദ്ധിമുട്ടുകയാണ്. ഒരിറ്റ് ശ്വാസത്തിനായി ബുദ്ധിമുട്ടുകയാണ്. ആ അവസ്ഥയിലേക്ക് നമ്മള് എത്തിയിരിക്കുന്നു. ഫ്രീയായിട്ട് ദൈവവും പ്രകൃതിയും നമുക്ക് തന്നിരുന്ന ഓക്സിജന് പോലും കാശ് കൊടുത്തും ബ്ലാക്കിലും വാങ്ങിക്കേണ്ടി വരുന്ന അവസ്ഥയിലേക്ക് മനുഷ്യന്റെ ജന്മം മാറിക്കൊണ്ടിരിക്കുകയാണ്.\nഅഞ്ഞൂറും ആയിരവും വര്‍ഷങ്ങളോളം ഒരു പ്രശ്നവുമില്ലാതിരുന്ന സിയാച്ചിനിലെ മഞ്ഞുമലകള് എട്ട് വര്‍ഷം മുന്‍പ് പൊട്ടിത്തകര്‍ന്നു. പ്രളയുമുണ്ടായി. അത് ഞാന് കണ്ടതാണ്. അപ്പോള് നമ്മള് എങ്ങോട്ടാണ് പോകുന്നതെന്ന് ആലോചിക്കണം,’ എന്നും മേജര് രവി പറഞ്ഞു.\nസീരിയല് നടന് ആദിത്യന് കൈഞരമ്പ് മുറിച്ച് ആത്മഹത്യയ്ക്ക് ശ്രമിച്ചു


ധനുഷിനൊപ്പം ഐശ്വര്യ ലക്ഷ്മി ഇംഗ്ലണ്ടിലേക്ക് !!! ഒപ്പം ഹോളിവുഡ് താരവും\nPosted by Online desk , 03 Sep, 2019\nമലയാള സിനിമയുടെ ബോൾഡ് ആൻഡ് ബ്യൂട്ടിഫുൾ നടിയാണ് ഐശ്വര്യ ലക്ഷ്മി . കൈനിറയെ ചിത്രങ്ങളുമായി താരം ഇപ്പോള് വന് തിരക്കിലാണ്. ഏറ്റവും പുതിയ മലയാള ചിത്രം ബ്രദേഴ്സ് ഡേയ്ക്കു പുറമെ തമിഴില് വിശാലിനൊപ്പവും ധനുഷിനൊപ്പവുമുളള നടിയുടെ ചിത്രങ്ങള് ഇപ്പോള് വരുന്നുണ്ട്. പേട്ടയ്ക്കു ശേഷമുളള കാര്‍ത്തിക്ക് സുബ്ബരാജ് ചിത്രത്തിലാണ് ധനുഷിന്റെ നായികയായി ഐശ്വര്യ ലക്ഷ്മി എത്തുന്നത്. സിനിമയുടെ ഷൂട്ടിംഗ് യുകെയില് വെച്ചാകും നടക്കുക.\nഗ്യാങ്ങ്സ്റ്റര് ത്രില്ലര് ചിത്രവുമായിട്ടാണ് കാര്‍ത്തിക്ക് സുബ്ബരാജ് ഇത്തവണ എത്തുന്നത്. ഐശ്വര്യ ലക്ഷ്മിക്കൊപ്പം ജോജു ജോര്‍ജ്ജും ചിത്രത്തില് പ്രധാന വേഷത്തില് എത്തുന്നുണ്ടെന്ന് അറിയുന്നു. കൂടാതെ ഹോളിവുഡില് നിന്നും ഗെയിം ഓഫ് ത്രോണ്‍സ് താരം ജെയിംസ് കോസ്‌മോയും ധനുഷ് ചിത്രത്തില് എത്തിയേക്കുമെന്നും റിപ്പോര്‍ട്ടുകള് സൂചിപ്പിക്കുന്നു. സന്തോഷ് നാരായണന് സംഗീതം നിര്‍വ്വഹിക്കുന്ന സിനിമയ്ക്ക് ശ്രേയസ് കൃഷ്ണ ഛായാഗ്രഹണം ചെയ്യുന്നു. വിവേക് ഹര്‍ഷന് എഡിറ്റ് ചെയ്യുന്ന ചിത്രം വൈ നോട്ട് സ്റ്റുഡിയോസിന്റെ ബാനറില് എസ് ശശികാന്താണ് നിര്‍മ്മിക്കുന്നത്.\nസത്യരാജിന്റെ " തീർപ്പുകൾ വിർക്കപ്പെടും" : പുതിയ പോസ്റ്റർ വൈറൽ\nതീർപ്പുകൾ വിർക്കപ്പെടും" (Judgment for sale) എന്ന  ഫാമിലി ആക്ഷൻ ത്രില്ലറിലൂടെയാണ് സത്യരാജ് പ്രേക്ഷകർക്ക് മുന്നിലെത്തുന്നത് .ചിത്രത്തിലെ സത്യരാജിന്റെ പുത്തൻ മേക്കോവറാണ്  സമൂഹ മാധ്യമങ്ങളിൽ ഇപ്പോൾ തരംഗമാകുന്നത്.